
Njemački original je izašao kod Jos. Habbel Regens- 
burg u više izdanja. Ovaj roman je izlazio i u ne 
časopisima, tako da je raširen u oko 300.000 primjera i 
Preveden je na flamski, madjarski, španjolski i hrvatski. 


PALE HULD 


Užarenih obraza, sa sklizaljkama pod ru- 
kom, žurio se Walter Klinger preko Trga Ope- 
re. Tanka maglica pokrivala mu je bijeli šport- 
ski haljetak. Na ponositom dječačkom licu, ru- 
menih usnica i smeđih očiju, odrazivao se svje- 
ži dah leda, snijega i hladnog zimskog zraka. 
Dugi, tamni kovrtljaji kose padali su mu na 
čelo. 


Krasno je bilo danas na sklizalištu, čitava 
dva sata, — od tri do pet — Prvi put ove go- 
dine! Ove godine počelo je već zarana veselo 
natjeravanje, dan za danom na širokom i blje- 
štavom sklizalištu. Gužva i metež starih i mla- 
dih, dječaka i djevojčica, rumenih obraza i ve- 
selih očiju. Od ulaza šire se zvuci glazbe po 
cijelom osvijetljenom prostoru i stapaju -se s 
mekim metalnim šumom mnogih sklizaljaka u 
jednolično melodično zujanje i brujanje. 

U Walterovim ušima još odzvanja to bru- 
janje i šum, premda su oštri zvuci automobil- 
skih sirena i reski signali tramvaja mogli svaki 
čas svojom paklenom bukom uništiti taj ugo- 
đaj. Ali velegradsko dijete otvrdnulo je za sve 
te narušitelje mira! 


Počelo je lagano pršiti. Iz tmastih, zama- 
zanih oblačina nad krovovima kuća, titralo je 
milijarde srebrnih zvijezdica. Iz ogromnih tr- 

govačkih izloga i mnogih uličnih svjetiljaka 
razlijevalo se svijetlo u pomrčinu zimske ve- 
čeri. A visoko nad svim tim lebdile su crvene, 
zelene i bijele svijetleće reklame, zaogrnute va- 
lovitim snježnim velom. — Mladić je nehotice 
usporio korake da promatra ovu neobičnu sli- 
ku. Njegovom vrućem obrazu prija hladnoća 
snježnih pahuljica. 


Zima je tu! — Dvostrukim čarom vabi nas 
kod takvog vremena topla, udobna soba. Sad 
će istom biti ugodno kod kuće, kad vani pada 
snijeg i mrak. Osobito ako dolaziš kući svježe 
glave a umornih udova od sklizanja. Sigurno 
nećeš imati mnogo veselja da študiraš; ležiš ra- 
dije na divanu s kakovom napetom knjigom u 
ruci. Sve tad oko tebe iščezava, a novi svjetovi 
dižu se u tvojoj duši . .. 


Walter se polagano vukao duž Koruške uli- 
ce. Znatiželjno je promatrao blještave izloge. 
Kao slike u kinu lete jedan za drugim s tisuću 
zamamnih stvari. 


Aha, evo knjižare! Kao da ga nešto bo- 
cnulo. Eto već stoji pred izlogom. Zeleni i zlat- 
ni i crveni hrbati knjiga blješte u tamnom sja- 
ju crveno ovite svjetiljke. A već sami naslovi 
kako su napeti! Ispitljivim pogledom mjerio je 
blago skladišta. — Njegovo oko zadržalo se 
na neuglednoj crvenoj knjižici. Lagani drhtaj 
radoznalosti prostrujao mu od glave do pete. 
To bi bilo pravo štivo za današnju večer. — I 
gleda i čita i upija u sebe ono nekoliko riječi 
od crnih slova -na_crvenim koricama: ž 

Pale 
s petnaest godina 
oko svijeta u 


44 dana. 
. »Petnaest godina, toliko sam i ja! — Što je 
taj svega doživio . . ,?« 


..Za čas je Walter već bio u dućanu. »Koliko 

stoji knjiga: »S petnaest godina oko svijeta?« 

»Šest šilinga« reče pomoćnik i požuri se 
da donese zatraženo djelo. — Walter je među- 
tim izvadio svoju novčarku. Osam šilinga je 
imao još za ovaj mjesec. A danas je istom 20 
studena! Ali radije će se odreći toplih kobasica 
pod odmorom ... 

»Želite li još štogod?« 

»Ne.« 


Otmjenom spretnošću umota trgovac knji- 
gu u smeđi trgovački papir i zaveže je vrpcom. 
Preda smotak Walteru i zaprimi novac: »Hvala 
lijepa, preporučam se!« Naučnik uslužno otvori 
vrata i Walter je opet stupio na hladni zimski 
zrak. Dugim koracima žurio se sada kući. Bit 
će to krasna večer danas! Najprije dakako do- 
bru večericu za gladni želučić, a onda knjiga! 
»S petnaest godina.« — Taj je morao imati sre- 
ću, da je spetnaest godina mogao putovati oko 
svijeta . . 

Kod kuće odbaci sklizaljke i odmah ra- 
strgne omot. Slike — — —? Zbilja, evo ih! 
Već na prvoj strani: Krasan, živ mladić, svjež, 
petnaest godina, upravo kao i on sam. A pod 
njom riječi: Pale se oprašta u uredništvu prije 


«polaska na put. — — 

















Uzbuđenje je prodrlo. Od prevelike nape- 
tosti nastala je prava bura: Uredništvo,  — 
uredništvo! — »Moj otac je također urednik!« 

»Walteru, jesti!« pozvala ga kuharica iz 
pokrajne sobe. Požuri se onamo, ali s knjigom 
u ruci. Postavi je pred sebe na stol, srče juhu 
i čita — čita zažarenih obraza. 

.»Walteru, ta jedi uredno!« — opominjala 
ga služavka. »Što bi samo tata rekao da to 
vidi!« 

Ah, tata! On je još na poslu, u uredništvu 
»Expresa«. A mama .. .2 Walter je nema vi- 
še. Umrla je kad je on imao šest godina. — Od- 
mahnuo je glavom. Kadkad je tek progutao 
koji zalogaj. — Služavka se povukla jecajući. 
Pozna ona dobro dječakove mušice i ćud! 

A Walter je čitao o mladom Pale Huldu, 
koga je uredništvo kopenhaškog dnevnika po- 
slalo na put oko svijeta: Kako je došao u En- 
glesku, pa onda brzovlakom u Glasgov. Odatle 
dalje u Ameriku. — I skaut je Pale Huld ta- 
kođer! kao 

“Kuharica je pospremila stol. Walter je još 
uvijek tamo sjedio i čitao, poduprijevši glavu 
obim rukama ... Put ekspresom kroz Ka- 
nadu, — u Japan, Koreju . . . A kako su mla- 
dića tek slavili kamo bi god došao! — Put kroz 
Sovjetsku Rusiju u Berlin i autom natrag u 
Kopenhagen. — Tisuće ljudi klicalo mu odu- 
ševljeno; njemu, svjetskom putniku, koji jeu 
44 dana obašao cijelu zemlju. Što je taj svega 

živio i vidio! 
st Walter je teško i duboko uzdahnuo, kad je 
nakon dva sata pročitao zadnju stranicu. Pale 

Huld! — Pale Huld! — Zašto baš Pale Huld? 
Zašto ne Walter Klinger . . .? Stisnuo je zube 


* i upro pogled pred sebe. O Pale, sretniče! Kad 


bih ja isto tako mogao proputovati oko svijeta! 


Neobična misao sjevnula mu kao munja u 
duši! Bože moj, kad bi to bilo moguće . . .! 
Smijem li pokušati? Krv mu udari u sljepočice: 
Ja sam skaut kao i on; petnaest godina imam 
kao i on. A moj otac je urednik »Expresa«! — 
Zahvatilo ga veliko uzbuđenje. Pogled je upro 
u prazninu. Gledao je razne slike: Ogromni pa- 
robrod na oceanu, — ekspres na stanici. — 
Auto u bijesnoj vožnji. — Aeroplan na uzle- 
tištu. — A posvuda mladić, kome svi kliču, na- 
smijan i ponosan: Walter Klinger, svjetski put- 
nik! — — 


U predsoblju čulo se zvonce. Tata je do- 
šao kući! Kao da je dječaka nešto podbolo! 
Skoči i ode u svoju sobu. Još je imao vremena 


da razmisli. — Da li bi se smio odvažiti? — Još 
danas! — Tresući se od uzbuđenja baci se na 
naslonjač ... Naskoro opet skoči, te dugim 


koracima šeće po sobi. Da, on će pokušati! Kad 
je Pale Huld mogao to postići, zašto to ja ne 
bih mogao pokušati . . .? 

Dr. Klinger je došao u sedam sati iz ured- 
ništva kući. U blagovaonici je povečerao, a 
tada udobno zapali cigaru. Sjedi sada u svojoj 
radnoj sobi i čita prispjela privatna pisma. Na- 
jednom je vani zamjetio tihe korake i nesi- 
gurno kucanje na vratima. 


»Oče, smetam 1i?« 


Dr. Klinger položi pismo na stranu. »Ne,; 
dođi samo. Što je nova?« 





»Ja sam za svoj džepni novac kupio jednu 
knjigu, koja će te možda zanimati. Pogledaj je, 
tata!« 

Dr. Klinger uzme knjigu i pročita naslov. 
— »Nijesi li mogao što boljega kupiti, nego 
ovakvu praznu pustolovnu priču?« 

»Ali molim te, tata, pogledaj je samo. Nije 
to nikakva pustolovna priča. Jedne novine po- 
slale su dječaka oko svijeta i sve za njega pla- 
tile.« — Nato sam otvori knjigu te predoči 
ocu naslovnu stranu. Kad je dr. Klinger pro- 
čitao riječ »uredništvo«, počela ga stvar zani- 
mati. To spada u njegovu struku! Pročita prvu 
stranicu . . . Walter je šutke stajao kraj njega 
i uzbudljivo i napeto gledao kako se otac sve 
više zanima. I zaista, dogodilo se ono neočeki- 
vano: Tata je listao polagano dalje, stranu po 
stranu ... 

Tiho se Walter povukao natrag u svoju 
sobu, ali se svakog časa vraćao i gledao kroz 
otvor, da li je tata već svršio. — Napokon je 
opazio da je knjigu položio na stol i da zami- 
šljeno odbija guste dimove cigare. — Sad je 
najzgodniji čaš za prvu navalu! 

»No, tata, što kažeš?« 

Dr. Klinger zamišljeno pogleda u  knji- 
žicu. »Zaista veličanstveno!  Krasnu je misao 
imao taj dnevnik. Za tog Palu je sama stvar 
bila bezazlena. Ali uredništvu se može čestitati. 
Zaista zgoditak! I da je baš jedan kopenhaški 
dnevnik morao doći na takvu namisao! Da smo 

to mi u »Expresu« učinili, što bismo mi iz toga 
izveli! Sada dakako možemo gledati . . .« 
Svim silama nastojao je Walter da mirno 
govori, ali njegove su sljepočice drhtale od ve- 
likog uzbuđenja. Sad je čas. — »Tata, ti bi to 


isto mogao učiniti!« 


Dr. Klinger trgne se i pogleda ga. »Kako 
ti to misliš?« 


»Sasvim jednostavno. Dopusti da ja izvr- 
šim takav put oko svijeta.« 


»Glupi derane!« poče se otac smijati. »Ta- 
ko dakle, to je bila svrha da si mi podmetnuo 
knjigu? Zar da ja nasjedam tvojim ludim mu- 
šicama?« 

Walteru su oči bljesnule. Sad treba izdr- 
žati pod svaku cijenu! »Tata, nije to nikakva 
luda mušica! Ja to mislim vrlo ozbiljno. Ako 
je Pale mogao ići oko svijeta, onda to mogu i 
ja. Trebao bih tek izabrati drugi pravac puta. 
— Ako to ne učini »Expres«, učinit će to sva- 
kako neke druge novine, a tada ćete vi opet 
moći gledati!« — 

Dr. Klinger bez riječi izvadi cigaru iz usta 
i neko je vrijeme gledao zamišljeno u crveni 
žar .. . Dječak možda ima pravo! To bi se mo- 
glo predložiti šefu ... Napokon se okrene k 
Walteru i prozbori onako nehajno: »Da, može 
se stvar i drugi put izvesti. No ja ne vjerujem, 
da bi upalila. Možeš mi međutim dati knjigu, 
a ja ću je pokazati šefu. U svakom slučaju ne 
trebaš očekivati da bi baš ti bio onaj izabrani. 
Naći će se već mladića u slučaju da štogod po- 
duzmemo.« 

Sad je istom Walter nasrnuo kao razdra- 
žena zvijer. Lice mu je gorjelo, a prsti se sti- 
skali u pesnicu. »Tata,« prozbori drhćućim us- 
nicama, »ako će tko putovati, tada ću to biti ja! 
Ja imam pravo na to, jer sam ja došao na tu 
misao. Ako je Pale mogao putovati, mogu i ja. 
Ili zar misliš, da sam toliko glup, — ili boja- 
žljiv?« . 

»No, no!« odvrati doktor dobrodušno, »ne 
radi se o tom. Vi se mladi oduševite za sve što 
čitate. — Idi sada u krevet! Sutra ćeš i sam pa- 
metnije misliti.« — , 

Sutra ujutro pokazao je dr. Klinger knjigu 
glavnom ravnatelju i pripovijedao mu o plano- 
vima svog dječaka. Tada ode na svoj posao. — 
Još prije podne zazvoni njegov telefon: »Halo, 
doktore, možeš li, molim te, doći ovamo za je- 
dan čas?« 

Kad je stupio u ured glavnog ravnatelja, 
pokazao mu je taj odmah knjigu: »Doktore, 
tvoj je dečko divan mladić! Plan je. izvrstan. 
Mislim da nije nemoguće da ga izvršimo.« * 

Dr. Klinger otvori oči: »Dakle ti misliš 
ozbiljno?« i 

»Ozbiljno! Ja sam siguran da svake novine 
moraju iskoristiti priliku. To moramo predu- 
zeti. Takova senzacija može se lako ponoviti. 
Treći put sigurno već ne bi uspjelo. Naravno, 
plan će se nešto izmijeniti. Na brzinu nećemo 
gledati. Mi ćemo poslati našeg »Palu« da pola- 
gano putuje oko zemlje i to drugim putem, kao 
najmlađi novinar. Ja ću smjesta sazvati vijeće. 
Do Božića mora već sve biti uređeno. Vidjet 
ćeš, bit će to ogroman uspjeh.« — Tada prido- 

da smiješeći se: »Tvoj će dečko skakati kad to 
dozna!« 


»Moj dečko?« zapita dr. Klinger zbunjeno. 
»Misliš li, da ću ga ja pustiti na put?« 

»A zašto ne? — Kad bi ja imao takvog si- 
na, ja bih ga odmah poslao. Tvoj Walter mi 
izgleda najpodesniji. Ima petnaest godina, skaut 
je, svjež, zdrav, i što je glavno: soli u glavi! — 
Osim toga, put nije nimalo opasan. Mi se mo- 
žemo pobrinuti, da se svagdje netko za njega 
zauzme, kako je to bio slučaj i kod Pale Hul- 
da. — Uostalom, stvar spada potpuno u njegovu 
struku. Ti ćeš ga svakako posvetiti štampi. Ni- 
žu gimnaziju je svršio, a sad polazi trgovačku 
školu. Misliš li da mu ovo putovanje neće više 
koristiti nego nekoliko semestara trgovačke ško- 
le? Takovo svjetsko putovanje u izvjestiteljskoj 


službi najbolja je novinarska škola. — I en- 
gleski znade također dobro. Dakle, ne manjka 
ništa. — Ja bih ti svakako savjetovao.« 


Dr. Klinger gledao je neodlučno. »No, ja 
ću stvar prije dobro promisliti.« — 

Popodne u tri sata sastao se odbor. Plan 
generalnog ravnatelja bio je jednoglasno pri- 
mljen. Mladić se mora odvesti brodom u Kinu, 
Pogledati zemlju i o tom poslati izvještaj. Za- 
tim kreće u Japan, pa u Udružene Države. U 
svakoj zemlji može ostati po par tjedana. Pre- 
ko Španije, Francuske i Švicarske natrag u Beč. 
Putovanje smije trajati po prilici pola godine. 
Svaku nedjelju mora u dnevniku izaći po jedan 
izvještaj. Prema primjerenoj odšteti, mogu se 
izvaci iz ovih izvještaja poslati i svim inozem- 


nim novinama. 

Glavni ravnatelj bude ovlašten da cijelu 
stvar uzme u svoje ruke. — Iza sjednice dr. 
Klinger je još dugo razgovarao s njime. Bilo 
mu je teško da gleda svoga sina u ulozi nekog 
pustolova. Ali napokon imao je ravnatelj ipak 
pravo. Zapravo u tom nema ništa pustolovna. 
'To je poslovno putovanje. Mladić mora da se 
izvježba u zvanju za koje ga je otac već davno 
prije odabrao. — »No, što se mene tiče!« — za- 
ključio je napokon dr. Klinger. — 

Oko pet sati zazvoni telefon u uredniko- 
vom stanu. Odmah zatim prišla je služavka k 
Walteru, koji je bio zaposlen oko svoje zbirke 
maraka: »Walteru, odmah moraš otići k tati u 
uredništvo!« 

Walter skoči kao munja. Naglim pokretom 
zgrabi krzneni ogrtač i odleti. Služavka je gle- 
dala za njim mašući glavom. »Šta je tom dečku 
opet nadošlo?« 

Sav zadihan otvorio je Walter vrata ureda. 
Tu je sjedio otac s glavnim ravnateljem. Oba 


su ga neko vrijeme motrila. — »Walteru, ti pu- 
tuješ,« reče mu dr. Klinger. 

Dečko zaviče: »Oko svijeta . . .2« 

»Da.« 


Glavni ravnatelj ustade i pruži mu. ruku: 
»Walteru, čestitam! Za tjedan dana ćeš otpu- 
tovati. — A sad dođi, moramo se o svemu do- 


govoriti!« — 


Drugog jutra javile su novine cijelom svi- 
jetu, da će 28. studena, u sedam sati uveče, pet- 
naestgodišnji dječak Walter Klinger, započeti 
svoje putovanje oko svijeta kao izvjestitelj: 

kroz Indiju, Kinu, Japan, Ameriku. — S krova 

zgrade »Expresa« naviještao je električni nat- 

pis noć na noć, crvenim i bijelim slovima: 
Walter Klinger kreće 28. oko zemlje. 


šk 


Smjesta je na desetke uredništva tele- 
grafski zatražilo od glavnog ravnatelja dopu- 
štenje za prevod i tisak Walterovih izvještaja. 
New York Herald je sam nudio četiristotine 
dolara za svaki broj. Walterova je slika izašla 
u svim velikim europskim novinama i u većini 
prekomorskih listova. Kupovi listova s prijedlo- 
Zima, pitanjima, ponudama, stizavali su ured- 
ništvu »Expresa«. Naskoro su došli i novinari 
da prije odlaska dobiju »interview« od mladog 
izvjestitelja. Glavni ravnatelj trljao je ruke od 
zadovoljstva: »Stvar se sjajno odvija.« — 

. Walter se osjećao kao u snu. j 

iz knjige o Pale Huldu, da će sve a doći, ali 
sada, kad je to bila stvarnost, ipak ga je uzbu- 
đenje prevladalo. Jučer još u trgovačkoj školi 
nepoznat i nezapažen, a danas junak dana op- 
koljen, slavljen, zatrpan s tisuću pitanja i če- 
stitaka. — Trči iz jedne trgovine u drugu da 
Ee nabavi, pun budućih slika i napetog išče- 
gonja. i Tako je to bilo bez prestanka tih 

Prvog prosinca, u četiri sata po podn 
Bo de S parobrodom »Linkoln« rje ron 
a id a otploviti iz Marseilea za Kinu. Dr. 
: gore pitao je centralnu agenturu tog paro- 
rodarskog društva, da li u prvom ili drugom 
Tazredu putuje koji Nijemac bez pratnje za 

a mae : islio gvaš 
-kong ili Šanghaj. Njemu je misli 
melem Bera na tom dijelu putovanja. Dva 
dana kasnije dobio je ovaj odgovor: 


American .. 
Steamer: Lincoln. y 
Gospodinu dr. Klingeru, Wien, uredništvo 
»Expresa«. 
Na Vaše pitanje: 
Ime: Dr. Schlagenberg, profesor. 
Stan: Innsbruck, Sveučilišna ulica 1. 
ilj puta: Šanghaj. 
a" Klinger pisao je odmah profesoru 
lio za 
hlagenbergu u Innsbruck, te ga zamolio ; 
a6 aa obivijest da li će mu biti SOK 
da se za vrijeme puta u Kinu zauzme ma o 
Waltera. Naravno, bez svake odgovornos i & 
lične obaveze! Možebitni izdaci će se ples“ i. 
Na ovu molbu primio je 27. studena ovaj Id 
zojav: Vašoj molbi rado udovoljavam, — Schla 


genberg. — Š 


28. studena, u šest sati uveče, trijem beč- 
nog kolodvora bio je prenatrpan mno- 

Prid ida Svi su htjeli da vide mladog . 
vjestitelja. Skauti i policija skrbili su i» wr 
Oko šest i pedeset došli su dva velika mi a. 
njih iziđu urednici »Expresa« s Wa ita 
Imao je preko putnog odijela krzneni ogrtač, a 
pod rukom malenu kožnatu torbu. Kad ga je 
mnoštvo ugledalo, prolomilo se zrakom “ne 
klicanje. Smiješeći se mahao: je svima na —. 
strane, a fotografski i filmski aparati su ma 
ljivo snimali. 

Na peronu oprostio se od svoje skautske 
čete i s gospodom od uredništva. Tada je ušao 
u svoj odio prvog razreda D-vlaka: Beč— 
Minchen. Dr. Klinger rado bi ga sproveo ko- 
mad puta, ali mladić je morao čitavi put propu- 
tovati sam. 

Točno u sedam sati dan je znak za odla- 
zak. — Dr. Klinger poljubi svog sina i istupi 
iz vlaka. Walter je stajao na prozoru i mahao 
u svim pravcima. — Polagano je vlak krenuo. 
»Do viđenja, tata!« — 

»Putuj sretno, Walteru, i drži sel« — Sa 
svih strana odjeknuše gromki pozdravi: »Ži- 
viol« Walter se nagnuo kroz prozor i svima od- 
vraćao. Mnoštvo svijeta; šeširi, ruke, rupčići 
lepršali su nad glavama. 

U mraku se izgube vagoni. Vlak je napu- 
stio osvijetljen kolodvor i jurio naprijed u zim- 
sku noć. U daljini još je Walter vidio crno mno- 
štvo ljudi na kolodvoru, i lepršanje bijelih rup- 
čića u njihovim rukama. A tada je isčezao 
osvijetljen peron u magli, te se pričinjao tek 
kao sjajna zvijezda u tami . . . 

Mladić je zatvorio prozor, sjeo u mekani 
kut, naslonio glavu i zatvorio oči. Obuzeo ga 
čudan osjećaj. Prvi korak na putu oko zemlje. 
Kao najmlađi novinar svijeta! A kako se to sve 
zbilo neočekivano! Nešto ga izbacilo između ti- 
suća drugih dječaka te ga proslavilo po cijelom 
svijetu. U svim zemljama rade brzojavi, u ti- 
skarama lete slova pod valjcima i tiskaju nje- 
8ovo ime u milijunima istisaka. — Milijuni lju- 
di će odsada poznavati ovo ime, i svi će napeto 
Pratiti njegove izvještaje! Posvuda će mladog 

svjetskog putnika pp <A nja po- 
jat € lja, slavit € gda 
zdravljat će ga kao kralja, : 
meta ga je u grlu, kad je na sve to po 
islio. — S ponosom i grozom osjećao je n 
ugodi svjetsku velevlast, u čijoj službi i on 
ji: velevlast štampe! HA ; 
I Sva leže i brže udarahu kotači. U nak: 
se izgubila svijetla a. ša m ima . 
ij okna. 
kao zvijezde kroz zaleđena aL nag osla 
i ugodno. Walter se udobn 
kt eta promatrao otmjeni Ze na 
noćas biti Pa mped ta diode ima Tra = da. 
si i ti jednom sjedio u a 
io iz Kopenhagena. Na što si 
Meo izraz bola odrazio se na pra 
djekikovom licu. — Pa je prije odlaska p 
ljubio svoju majku. Sretnik! . <. MIR 
Walter ne čuje više udaranje kotača, . 
di više svijetlo mnogih svjetiljaka g prija: 
noći. Prazan pogled upro je pred Phones“ Ku 
jastuk Njegov duh boravio je u dale sk poi 
kjoj zemlji, uz drago, dobro biće, kome j 
nekad smio reći — »mama«. 

NAJMLAĐI IZVJESTITELJ. 


Dvadesetdevetog studena u šest sati ujutro, 
ušao je D-vlak u miinchenski glavni kolodvor. 
Kad je Walter izišao iz kola, pritrčalo mu je 
nekoliko skauta. »Jesi li ti Walter Klinger?« — 
zapita ga jedan. 

»Da.« 


Svi su ga burno pozdravili. Po skautskom 
običaju pružio je svakom ljevicu. Tad je morao 
zapisati svoje ime na karte, koje su mu pružali. 
Iza grupe stajali su dva gospodina i čitav prizor 
snimali za film. Nakon nekoliko minuta: priđe 
k Walteru treći gospodin. Bio je to miinchenski 
zastupnik »Expresa« dr. Werner. »Dobro do- 
šao u Miinchen. Ovdje ćeš se zadržati dva sata. 
Dođi u auto, u gradu ćemo doručkovati.« Wal- 
ter ga je slijedio. Kad je auto pošao, skauti su 
mu mahali i vikali: »Do viđenja!« 

Doručak je bio priređen u hotelu »Bavar- 
ska«. Mladi izvjestitelj sjedio je na počasnom 
mjestu, opkoljen gospodom novinarima, kojima 
je morao odgovarati na najrazličitija pitanja. 
Oni su s njim postupali kao s kolegom, nekoji 
su ga dapače nagovorili s »vi«. Ponosan i ve- 
seo sjedio je u krugu tih odraslih ljudi: I ja sam 
jedan od njih . . .! 

Iza doručka pregledao je grad. U opatičkoj 
crkvi upravo je bila služba Božja, kad je on s 

ltare 
om pregledavao lukove lađa, oltare 
E like. Pad su napustili crkvu i opet ušli 
' auto, zapita ga dr. Werner kao mimogred: 
* sJesi li katolik, Walteru?« Mladić slegne ra- 
menima. »Ne znam, — zapravo jesam, Si 
mama bijaše katolikinja, ali lee gli ze i 
još sasvim malen. Iza toga nije m : 
šao pohađati vjeronauk. On je dika 5 
uvijek govori da njemu ne treba dj Ne: .A. a 
bi određuje svoju vjeru«. — Dr. 
26 nese: »Vrlo dobro!« Walter mu potvrdi. 
U osam i dvadeset krenuo. je ekspres iz 
Minchena. Iza svečanog oproštaja, uz aa 
rukovanje i klicanje, bio je Walter opet sam i 
svojem odjelu i pisao dnevnik. Naložili su 2 
da jednostavno _.sve zapiše što je doživio. 
je to činio po prvi put, dok ga je vlak nosi 
kroz bavarsku visoravan. 
Na stanicama u Ulmu, Stutgartu i ah 
rhue pozdravljali su ga, snimali i ispi mi 
Pravi triumf! Vlak je prešao Rajnu, i ke md 
u Francuskoj. Polagano se dem žak odjel 
ij islio na spavanje. Sje lio je u odje 
di Pledao u tamom obaviti kraj. ij je 
čitao svog »Palu«. Još ons oda očjabrna | E 
da i on putuje kao Pale. — Oko je 
smnošiii. ma se svijetla s obje strane pruge. 
Vlak je jurio uz mnoge skretnice, signale i zi- 
dove. Naskoro se zaustavio u tinja sjajno 
ijetljenom kolodvoru. — Paris: j 
o relter je pospan izašao iz kola. Nekoliko 
časaka stajao je neodlučno u toj vrevi. ai 
mu priđe jedan gospodin i zapita ga: »Walter 
Klinger?« — Walter potvrdi. 

»Ja sam prijatelj tvoga oca, moje je ime: 
Gobin.« Pružio je mladiću ruku. »Ti si moj 
gost do odlaska u Marseille. — Kako si putovao 
dovle?« — Pošli su prema izlazu. Pred kolo- 
dvorom ugledao je Walter mnoštvo svijeta —- 
skauta, muževa, djevojaka i žena. Gospodin 
Gobin povikao je mnoštvu nekoliko riječi na 
francuskom i pokazao na Waltera. Tad nije bilo 
kraja klicanju: Poklici, mahanje rukama i rup- 
čićima. Walter je morao odmahivati i desno i 
lijevo, vidio je stotine nasmiješenih pogleda 
uprtih u sebe, dok mu je gospodin Gobin pro- 
krčio put do auta. 


U stanu svog ugostitelja priredili su mu 
već kupelj. Tada su ga predstavili domaćici i 
odveli k stolu. .Bilo je tu još više gospode i 
gospođa, koji su govorili njemački. Walter se 
držao dobro i mnogo pričao o svojem putova- 
nju. Ali naskoro ga je svladao san. Gospodin 
Gobin je to opazio i društvo se rastalo. Bila je 
Već ponoć prošla. Walter je umoran legao u 
krevet i odmah zaspao. 


Kad se probudio bilo je već skoro podne. 
Po doručku išli su pregledavati grad: Invalidski 
dom, Louvre, Tuilerie, Elizejske poljane, Sla- 
voluk pobjede, Eifelov toranj. — Ubrzo iza 
šest sati uveče Walter se odvezao s gospodinom 
Gobinom na kolodvor. Tu je već bila priprav- 
ljena kompozicija krasnih kola ekspresa Paris 
— Marseille. Opet su kvrcali fotografski apa- 
Tati i filmske kamere, kad se Walter pokazao 
na prozoru. Točno u šest i po napustio je vlak 


Pariški kolodvor. — »Rapid« se nije trebao 


stidjeti svoga imena: s 90 kilometara jurio je 

noću kroz Laroche, Dijon i Lyon prema jugu. 
Tek što je Walter slijedećeg jutra izašao iz kola 
za spavanje zaustavio se vlak u središnjem ko- 
lodvoru u Marseillu. Bio je prvi prosinca, se- 
dam sati ujutro. 

Dočekala ga skupina skauta i nekoliko go- 
spode novinara. Prije podne upotrijebio je za 
razgledavanje grada. U podne bio je svečani 
oproštajni objed u hotelu »Kod dupina«. Bilo 
je mnogo govora, francuskih i njemačkih. I 
Walter je morao prozboriti nekoliko riječi. Bio 
je malo u neprilici, ta bio je to njegov prvi javni 
govor. Kad je svršio digla se bura odobravanja. 
Bio je sav crven od ponosa. Ipak je to divno 
kad te ovako posvuda slave . ..! 

Napokon je bio i objedu kraj. Iza dugog i 
srdačnog rukovanja, mahanja i pozdrava, od- 
vezao ga auto u luku. Tu je već bio spreman. 
motorni čamac. Ušao je u njega u pratnji au- 
strijskog konzula dr. Gaima. Čamac je šumno 
krčio put između mnogih brodova . 

Nenadano je Walter ugledao pred sobom 
ogromni brod »Linkoln«. Bijeli bokovi broda 
sjajili su se u sjaju popodnevnog sunca. Iz tri- 
ju dimnjaka sukljali su ogromni stupovi dima. 
Sirena je dala znak: Jedan sat prije odlaska! 
Motorni čamac pristao je uz bok, i Walter _se: 
uzverao po željeznim stepenicama na brod. Bio 
je vrlo uzbuđen: Prvi put na prekooceanskom. 
parobrodu! Na palubi dočekao ga stevard i od- 
mah ga poveo u kabinu. Kako se začudio kad. 
je u nju stupio! Bila je to predivna sobica sa. 
svim udobnostima. Tako si on »kabinu« nije 
predstavljao. — S dr. Gaimom opet je pošao 

na krov. Kratak stisak ruke, zadnji i 
ž i r ; ji pozdrav i 
et dodo stupio u čamac. Walter je ostao 
am. Mahao je rupčićem sve dok Č 
nije iščezao s vida... Meo 
Tada se okrenuo i počeo ispitlji 
A uo i pitljivo proma- 
trati po palubi. Koji život! Matrozi i oficiri ne- 
kuda se žure, putnici šeću gore dolje, leže na 
ležaljkama ili gledaju preko ograde. Sa svim 
tim mješao se pisak sirene, zvuci zvona i bru- 
janje strojeva. Kao mali grad! — 


Neki odlični gospodin prošao je mimo i 
L3 . .. O + 7 
jem apel en Sea jedora. rina 
e okrene i priđe k mladiću: »Mr. in- 
ije kato »Mr. Walter Klin 


»Aha,« mislio je Walter, »sad 6 
gleski!« Potvrdio je: »Yesl« hd ćemo en 


Glatko obrijano lice raširilo se: »Alright! 
rekao je gospodin i srdačno mu stlatno. i 
kao da su već odavna prijatelji. A tada je po- 
čeo pričati engleski, da je Walter tek teškom 
mukom razumio: »Čitao sam o tebi u novinama 
Krasan dečko! Vrlo sam veseo da sam te upo- 
znao. Moje je ime: Alan Davis iz Chikaga. Za- 
nimanje: Petroleum. Baš previše lijepo ne mi- 
riši, zar ne? Haha! Ali može prehraniti svoga 
čovjeka. Idem po poslovnom putovanju u Hong- 
kong. Ujedno malo za razonodu: kroz Evropu i 
Indiju. Dakle ćemo zajedno putovati. — Sa so- 
ad imam i ženu i kćerku . . .« 

. Požurio se do obližnjeg ugla i živahno - 
hivao nekom preko palube. Pavao se mao 
jednom gospođom i djevojčicom: »Alvo, Edito, 


ovo je moj prijatelj Walter Klinger. — Wal- 

teru, moja supruga: Mrs. Alva Davis; — moja 
kćerka Miss Edita Davis.« 

Walter se otmjeno naklonio i izgovorio 
kako je to bio naučio: »Very glad to meet you.« 
— Dame su bile oduševljene novim poznan- 
stvom sa slavnim, krasnim mladićem, a osobito 
kćerka Edita. Imala je četrnaest godina. Ispod 
crnih uvojaka motrila su Waltera dva nasmi- 
ješena živahna oka. »Znadeš li plesati?« za- 
pita. 

»Da, ali baš ne osobito.« 

»To ne čini ništa. Ti ćeš odsad uvijek sa 
mnom plesati, zar ne? Ja sam strašno ponosna 
da imam takova partnera!« I smijala se živahno 
kao kakav mladić. 

»Vrlo zgodna djevojčica,« mislio je Walter. 
— Gospodin Davis pozvao ga da se u blagova- 
onici pridruži njegovoj obitelji, pa da izabere 
mjesto uz njih, što je on zahvalno obećao. Ta- 
da su se rastali. Mr. Davis morao se prije od- 
laska oprostiti još s nekim poznatima. Walter 
nije mogao odmah pronaći put do svoje kabine. 
Morao je zamoliti jednog »boya« za pomoć. Taj 
se spremno odazvao. »Znate li tko je taj go- 
spodin s kojim ste upravo razgovarali?« za- 
pita tajanstveno. 

»Mr. Davis iz Chikaga . . .2« i 

Boy potvrdi:  »Kralj petroleja, jedan od 
najbogatijih ljudi u Chikagu, milijunaš!« — 

U kabini je Walter otvorio kovčeg, uzeo 
dalekozor, i opet odbrzao na palubu. Putnici su 


stajali u grupama uzbuđeni, puni očekivanja... 
"Točno u četiri sata zatulila je sirena reskim 

tdnom. Brodska je glazba zasvirala koračnicu. 
Lagano je uzdrhtao ogromni brod. Jaki valovi 
počeli su se dizati: elisa radi! Walter je već osje 
Cao lagano kretanje! Kroz dalekozor vidio je u 
luci na stotine ljudi, koji su pratili polazak. Ma- 
halo se, šeširi su se vijali. I mnogi su putnici 
mahali rupčićima. Lagano, gotovo nezametljivo, 
nestajala je luka. Sve manji su bivali obrisi bro- 
da. Sve su brže i brže radile elise Linkolna. Na- 
skoro je grad nestao u daljini, tek ogromni Ma- 
rijin kip »Naše Gospe Čuvarice« na pečini nad 
Marseilleom, jasno se odrazivao od vedrog 
neba. 


Walter skine dogled s očiju, te je još neko 
vrijeme promatrao prostim okom krajeve, koji 
su isčezavali. A-tad se vratio u kabinu. Htio je 
da još prije jela isprazni kovčeg i da započne 
dnevnik o putovanju morem . . 


Zamišljeno sjedi za pisaćim stolom. — Eto, 
počinje put oko svijeta! Što sve već nije do- 
živio ovih zadnjih dana! Posvuda su ga prepo- 
znali i dočekivali. Tisuće ljudi htjelo ga je vi- 
djeti i govoriti s njim, oduševljeno su mu pru- 
žali ruke, i molili ga za potpis. Naskoro će za- 
početi i tisak njegovih izvještaja. Svuda će ih 
čitati: u Austriji, Njemačkoj, u cijeloj Evropi, 
Americi, Indiji, Kini i Japanu! Svi će ti ljudi 
misliti na njega, mladog svjetskog putnika... 

Tamno crvenilo prelilo se Walterovim 
obrazom. Je li to ponos ili tjeskoba . . .! U srcu 
mu sviće slutnja o kraljevstvu štampe, koja 
vlada čitavim svijetom. Kada pomisli o prošlom 
danu putovanja, oči mu se zažare pobjedono- 

snim žarom. Najmlađi izvjestitelj! Slava i čašt 
i veselje na sve strane! Kako je zaista krasno 
biti u službi ove velevlasti: — Prsti su mu za- 
drhtali kad je namiještao pero. Sad je i sam 
po prvi put osjetio, što znači imati neko zani- 
manje. A još k tome takovo zanimanje! U 
službi jedne velike sile, koja je zavladala svim 
zemljama i svim narodima . . .! 


Na vratima kabine energično kucanje. Za- 
čudio se probudivši se iz svog sanjarenja: »Na- 
pred!« 

Neki »boy« otvori vrata i povuče se na- 
trag. Na pragu se ukazao svećenik. Katolički 
svećenik, u bijelom: kolaru, kratkom, crnom, 
putničkom kaputu i prijateljskim smiješkom na 
usnama. 

Walter skoro prestrašen, pođe par koraka 
k vratima i upre pogled u svećenika ... Za 
Boga miloga, što hoće taj kod mene? 

S prijaznim mirom motrio je svećenik mla- 
dića. Taj je izgledao kao da ga noge uopće ne 
mogu držati. Još nikad u životu nije imao po- 
sla s jednim svećenikom, a neprijatno bi se 
osjećao kad bi kojeg tek iz daleka ugledao... 

Smiješak se pojavi na usnama svećeniko- 
vim. Ušao je u kabinu i pružio zapanjenom 
mladiću ruku: »Hvaljen Bog, Walteru! Zovem 
se Schlagenberg.« — 


Walter je izbuljio oči. Iznenađeno je gle- 
dao crnu pojavu pred sobom. Taj dr. Schla- 
genberg je dakle pop, —- katolički svećenik! 
Kad bi to tata doznao! — Teškom mukom se 
nasmiješio, ali glas ga je izdao. Pružio je go- 

spodinu ruku, zbunjeno izmrmljao neki po- 
zdrav, te se poklonio . .. O tata, kakovu si 
glupost učinio! Sad sam predan tom popu za 
cijele vožnje! . . . Brr, što će to biti krasno! ... 


Svećenik je opazio mladićevu zabunu, ali 
je uljudno prešao preko toga. Walter mu je 
ponudio da sjedne. Obojica su sjeli za mali 
okrugli stol i razgovarali o prvom danu Walte- 
Tova putovanja. 

»Bila je to divna ideja,« progovori dr. 
Schlagenberg, »naime taj plan o putu oko svi- 
jeta. Ja sam također čitao o Pale Huldu, ali ta- 
kova šta ne bih ni pomislio«. 

»Vi ste također čitali Pale Hulda, gospo- 
dine profesore?« — Pogledao ga začuđeno. To 
ne bi nikad ni pomislio da se i jedan svećenik 
zanima za takova šta. 


Dr. Schlagenberg se nasmiješi. »Tako je! 
Jules Vernov »Put oko zemlje« pročitao sam 
kao dječak pet puta, te je stoga i naslov Pa- 
love knjige pobudio u meni znatiželju. To je 
doduše knjiga sasvim druge vrste, ali mi se ne- 
obično svidjela. Sad sam dvostruko veseo da 
sam te upoznao. Ti si također takav Pale ili 
Fileas Fog.« 

Razgovarali su oko četvrt sata. Walter je 
potpuno zaboravio da ima pred sobom sveće- 
nika. Pa taj se čovjek znade i šaliti! Tako pri- 
jateljski i ugodno kao svaki drugi pristao čo- 
vjek, a nipošto ne onako oholo i licemjerno, 
kako je on zamišljao svećenike . . 


Prije nego što je dr. Schlagenberg otišao, 
dao je mladiću na dar mali zamotak, koji je sa 

sobom donio. Pružio mu ga u ruku: »Walteru, 
ja ti neću mnogo dosađivati svojim društvom. 
Ti si sasvim svoj gospodar. Ali kad me god bu- 
deš trebao, za bilo kakovu uslugu, ili kad ti se 
bude prohtjelo razgovarati, moja vrata i srce 
su za tebe uvijek otvorena.« 
. Walter se zahvalio, otpratio gospodina do 
vrata, te se preporučio. — Olakšano je odah- 
.nuo. Kakovo iznenađenje! — No, on će se već 
čuvati da ne dolazi mnogo u vezu s tim sve- 
ćenikom! On je doduše zgodan čovjek, ali kad 
bi to drugi putnici opazili . . .! 

Aha, zamotak! Otrga omot. — Bože, što je 
t0 . . .2 U ruci je držao lijepu, crveno uvezanu 
knjigu sa zlatnim naslovom: Jules Verne, Put 
oko svijeta u osamdeset dana. 


Zbunjeno je gledao u dar: »Kako je taj 
pop mogao znati da sam upravo tu knjigu za- 
boravio .'. .? Nju sam htio svakako ponijeti sa 
sobom, a u žurbi sasvim sam na nju zabora- 
vio! — Ovaj svećenik je na to mislio! Kakvog 
li slučajal« Sasvim smeten podupro se lakto- 
vima na stol i zagledao se u zid. Sjajno! Taj 
dr. Schlagenberg je zaista fin gospodin. Samo 
šteta, šteta što je pop . . .! 

Kad je Walter oko sedme išao na večeru, 
morao se u duši smijati novim poznanstvima, 
koja je sklopio na parobrodu: Američki kralj 
petroleja i katolički pop! — Kakvih sve izne- 
nađenja ne doživi čovjek na putu! 

U blagovaonici razlijevalo se jarko svijetlo 
po ukusno prostrtim stolovima. Na vratima se 
Walter namjerio na Mr. Davisa. Taj ga je od- 
mah predstavio nekolicini gospode i gospođa i 

naskoro je postao središtem razgovora. Za ve- 
čere sjedio je između Mr. Davisa i njegove 
kćerke. Edita se smijala i brbljala cijelo vri- 
jeme. Pripovijedala mu o svojim športskim pla- 
novima, o plesu, tenisu i o svom životu u Chi- 
kagu. Walter se silno začudio kad je u razgo- 
voru doznao da ova četrnaestgodišnja djevoj- 
čica ima vlastitu poslugu, četiri sobe, vlastito 
igralište, dva auta, te veliki motorni čamac na 
Michiganskom jezeru. »Takova dolarska prin- 
ceza provodi sjajan život!« pomisli. 

Iza večere šetao se s Mr. Davisom gore 
dolje po palubi. Morao mu je pripovijedati ka- 
ko je došlo do putovanja oko svijeta. Mr. Da- 
vis pušio je cigaru, pozorno slušao, smijao se 
i udarao mladića po ramenu: »Alright! Šteta 
što nisi Američanin!« 

Bila je krasna večer. Valovi su lagano za- 
pljuskivali o provu ponosnog broda. Na ne- 
beskom svodu treperile su krasne zvjezdice, a 
posvuda naokolo pružalo se u nedogled tamno 
more, posijano milijardama srebrnih talasića. — 
Na brodu samom svjetlucala su se crvena i ze- 
lena signalna svijetla, a iz blagovaonice dopirali 
su blagi zvuci glazbe. Walter se osjećao kao 
u snu, kad je dugim koracima išao uz kralja 
petroleja i teškom engleštinom opisivao utiske 
prvog dana putovanja ... 

NA PALUBI LINKOLNA 


Slijedećeg jutra iza doručka vodio je jedan 
oficir, koji nije bio u službi, mladež okolo po 
brodu, te im pokazivao sav uređaj ogromnog 
parobroda. Prije svega dakako odijeljenje za 
strojeve! S još četvoricom dječaka Walter je za- 
čuđeno promatrao čudesna djela moderne teh- 
nike, dok je nekoliko djevojčica od straha osta- 
lo u pozadini. Gonjene nevidljivom silom di- 
zale su se i spuštale ogromne poluge, a veliki 
zamašnjaci okretali su se vrtoglavom brzinom. 
Među strojevima na željeznim platformama 
ljudi su izgledali kao patuljci. Pogled su uprli 
na električna mjerila, a ruku su držali na po- 
luzi .. 

A istom kako je bilo u ložionici! Vručina, 
zapareni zrak, udario mu je u lice. Iz ventila 
siktali su oblaci pare. Ispod ogromnih kotlova 
praskalo je more ognja. Tu je bila postrojena 
duga vrsta ložača: Kinezi i Europejci, golih, 
opaljenih tjelesa, lica prekrivenih čađom i tan- 
kim curkima znoja. Lopata za lopatom ugljena 
letjela je u ognjeno more, plamen je lizao u vis, 
a crveni žar obasjao je niske stasove ljudi. 

Walter je duboko odahnuo kad se opet na- 
šao na palubi, gdje mu je svježi morski zrak 
rashladio čelo. Oficir ih tada povede na kape- 
tanski most. Tu se nalazilo mnoštvo poluga, 
aparata, prekidača i znakova. Kako lijepo mora 

biti, mislio je Walter, odavle upravljati cijelim 
brodom! — Pogledali su i radio stanicu, elek- 
tričnu centralu, sobu s raznim instrumentima 
za mjerenje. Sve mu se to pričinilo kao u bajci. 


Prolazili su tada nebrojenim hodnicima i 
zaokretima. Posvuda mnoštvo ventilatora, do- 
vodnih cijevi za zrak, čamaca za spasavanje i 
stepenica. Nasred krova tri velika dimnjaka. 
Kakove nemani! »Pet metara u promjeru,« tu- 
mačio je oficir, »dvanaest metara visoki.« Wal- 
ter ih je začuđeno promatrao. Iz njih je sukljao 
dim, te je izgledao kao tmasti olujni oblaci na 
plavom nebu. 


Napokon je poveo oficir svoje mlade pri- 
jatelje u kuhinju i spremišta hrane. Na tucete 
u bijelo obučenih ljudi stajalo je uz velike 
štednjake, pečenjare i peći na drveni ugljen. 
Kuhinjski pomoćnici vrzli su se posvuda, no- 
sili lonce i tave, vukli košare mesa, povrća, 
masti, krumpira, voća. Osim glavnog kuhara 
namješteno je tu 28 kuhara, 8 pekara, 5 slasti- 
čara i 30 pomoćnika. Dan i noć radilo se u dvi- 
je skupine, da se udovolji svim potrebama ti- 
suće putnika . 

Kasnije je Walter zamišljen i tmuran še- 
tao po palubi. Ovdje dakle na ovom parobrodu 
moraju stotine ljudi u vručini dan i noć teško 
raditi, da on gore u svojim luksuznim sobama 
može što je moguće brže i udobnije prebroditi 
more. 

»Dobro jutro, Walteru!« — Dr. Schlagen- 
berg sjedio je u naslonjaču s brevijarom u ru- 
ci, te mu se prijazno smiješio. Dečka je to sme- 
lo. Pozdravi ga i zastane oklijevajući. — Mora 

li mimo proći, ili da razgovara s tim popom? — 
Što će putnici misliti? — Ali da, mora se za- 
hvaliti za knjigu . . . Dobar odgoj nadvladao je 
napokon njegov otpor. Pođe k njemu i pruži 
profesoru ruku: »Gospodine doktore, zahvalju- 
jem vam na knjizi od Jules Vernea. Zaista vrlo 
ste me s njom razveselili. Ja sam htio baš tu 
knjigu ponesti, ali sam je zaboravio.« 


Dr. Schlagenberg pozvao ga da sjedne. — 
»Znaš , Walteru, mislio sam da će ti ta knjiga 
dobro poslužiti za tvoje izvještaje. Ako budeš 
navodio primjere i isporedbe s Fileas Fogom i 
njegovim putovanjem, bit će tvoji izvještaji 
dvostruko zanimljiviji. U Indiji na primjer 
imaš mnogo prilike za to.« 

Bilo je to za Waltera novo otkriće, Da, do- 
ktor ima pravo! Odmah mu je došla dobra na- 
misao: Taj dr. Schlagenberg mogao bi mu po- 
moći kod izvještaja! I tako ga je zabrinjavalo, 
da možda otac neće biti zadovoljan njegovim 
izvještajima. On bi mogao neopažen otići u sve- 
ćenikovu kabinu, kad ga bude trebao. — Dakle 
još da ga za to zamoli, pa onda brže dalje, da 
nas tko ne vidi, da smo zajedno! 

»Gospodine doktore, da li bih smio kad- 
kada doći k vama, kad mi pero zapne i ne bu- 
dem znao nastaviti?« 


»Dapače, vrlo rado,« odvrati dr. Schlagen- 
berg, »ja ću se vrlo veseliti, ako ti budem mo- 
gao pomoći . . .« 


»Good morning, Mr. Walter!« začuje zvonak 
glas. Mr. Davis izašao je kroz obližnja vrata i 
prišao k njemu. Walter odskoči crven kao krv. 

Eto neprilike! Baš me je taj kralj petroleja mo- 
Tao zateći s popom. Nervozno je grizao usnice. 

Mr. Davis je mislio, da oni tek slučajno 
sjede skupa. Ali kad je opazio da su u razgo-, 
voru, opravdao se i predstavio svećeniku. 
Dr. Sehlagenberg ustane, te se i sam predstavi. 
Na to i Mr. Davis sjedne k njima. 

Walter se vrlo zbunio, što ga je taj petro- 
lejski kralj našao sa svećenikom. Što će Mr. 


Davis misliti . . .2 Sad je zapazio da dr. Schla- 
genberg okretno govori engleski. Pametan je 
čovjek, taj pop! — Najviše ga zapanjio otmjen 


i povjerljiv način, kojim je Mr. Davis razgo- 
varao sa svećenikom. Ni jednom mu nije rekao 
»doktor« ili »mister«, nego »Father«. — Što to 
znači? Mr. Davis je sigurno katolik, — ali 
»oče« ne govore ni katolici svećeniku! — 

Od jedanaest do dvanaest igrao je Walter 
s Editom i još dvojicom mladića tenis. Ej, kako 
ta djevojčica znade igrati! A kako oštro dodaje. 
Većinu lopti nije mogao ni uhvatiti, tako je bio 
nespretan. To ga je vrlo ljutilo. Ali Edita bi 
se tako vedro i srdačno nasmijala, da se napo- 
kon i on počeo smijati, te je zaboravio na sr- 
džbu. 

»Edito, molim te za čas!« prozbori kad su 
završili s igrom. 

»Yes!« Djevojčica dođe k njemu te su za- 
jedno šetali. »Čuj, tvoj otac je danas razgova- 
rao sa svećenikom dr. Schlagenbergom. Ja sam “ 
se vrlo začudio, jer je s njim govorio vrlo pri- 
jateljski. Zar ne, tvoj otac je katolik?« 

Edita ga pogleda, te se nasmije: »Ne, za- 
što? Mi smo metodisti.« 

»Ali on je njemu govorio »Father«! Što to 
ima da znači?« 

»Mi uvijek govorimo »Father«. Svakom ka- 
toličkom svećeniku u Americi tako govore.« 

»Pa i vi protestanti njega tako zovete?« 

Edita ga začuđeno pogleda. »Naravno, za- 
što ne bismo?« 

Walter je išao neko vrijeme šutke. Što su 
ti Amerikanci čudni ljudi! Govore »otac« kato- 
ličkom svećeniku, a sami nisu katolici! — Pa 
napokon dobro je tako. Ne treba se bar sramiti 
pred Mr. Davisom, ako ga taj još kada nađe sa 
svećenikom ... 

Prije »lunča« Walter je napisao ocu pismo. 
Oko podne morao je brod proći kroz tjesnac 
između Korzike i Sardinije, pa je bila pri- 
lika da se preda pošta. Pripovijedao mu kako 
se snašao, o životu na palubi, o svom poznan- 
stvu s Mr. Davisom i dr. Schlagenbergom . . .« 

»Pomisli, tata, taj dr. Schlagenberg je pop. 
Možeš si predstaviti kako sam bijelo pogledao, 
kad je došao u moju kabinu. No imali smo do- 
sta sreće, jer izgleda prilično zgodan. Mogu bar 
s njim razgovarati. Zašto putuje baš u Kinu, 
ne znam. Morat ću ga jednom pitati . . .« 

Kad je Walter došao na palubu da preda 
izvještaj na »Post Office«, upravo su se poja- 
vile na horizontu pećine Korzike. Iza po sata 
prošao je brod uz grad Bonifacio. Sa žviždukom 
sirene pozdravio je brodove u luci. Oni su mu 
uzvratili pozdrav: pol minute trajalo je zvižda- 
nje. U to se otisne iz luke jedan motorni čamac 
prema brodu. Nosio je poštu. Jedan činovnik 
uspeo se na brod i preuzeo poštu. 

Između dvanaest i jedan sat prošao je Lin- 
koln.. polagano kroz morski tjesnac. S obe stra- 
ne stršile su pećine kao zidovi. 


Točno u jedan sat pozvao je gong putnike 
na lunč. Walter je doznao još kad je učio en- 
gleski da je »lunč« neka vrst drugog doručka. 
Glavni obrok bio je na Linkolnu po engleskom 
običaju u šest sati po podne. — Kad je u bla- 
govaonici sjeo na svoje mjesto, konobar mu 
pruži jelovnik. Mogao je izabrati što je htio. 
Začuđeno je čitao imena mnogih jela. Većinu 
nije ni poznavao: 


Fruit Salad Neapolitaine 
Cream Tomato Soup 
Assorted Sandwiches 

Roast Turkey 
Mashed Potatoes 
Salad aux Oeufs 

French Peas 
Cranberry Sauce 

Apple Pie 
Fruits Nuts 
Cake, Coffee 


Edita Davis pomogla mu je kod izbora; na- 
pokon je našao pred sobom tako mnogo dobrih 
jela, kako kod kuće ni za objed nije imao. I to 
nazivaju Amerikanci doručkom! Zaista se čo- 
vjek mora smijati! Bit će to lijep izvještaj za 
novine! — Uostalom bio je gladan, pa se dao 
na posao. Iza jela proboravio je ugodno nekoli- 
ko časova u salonu za pušenje s Mr. Davisom 
i nekim mladim japanskim liječnikom dr. Ogi- 
jem, koji je študirao u Parizu, te se sada vraćao 
u domovinu. 

Nešto prije večere, deset minuta prije šest, 
pokucao je Walter na kabinu dr. Schlagenber- 
ga. Već iz pristojnosti mora uzvratiti posjet! 
Sad je baš prikladno vrijeme za to: Putnici su. 
u kabinama, gdje se oblače i peru za glavni 
objed. Tako će on moći neopažen da malo ispi- 
ta, što zapravo radi ovaj svećenik na brodu ... 

»Naprijed!« oglasi se prijazni glas. 

Našao je doktora gdje sjedi za stolom, s 
knjigom pred sobom. Iza pozdrava pripovijedao: 
mu je o razgledavanju broda. Pri tom se zna- 
tiželjno obazirao po kabini. No naskoro je po- 
stao ravnodušan: Ne vidi ništa posebna! Kabina. 
je kao i sve druge . . . Zato promjeni manevar. 
Pogleda svećenika, te ga zapita uz prijazni smi- 
ješak: »Gospodine doktore, kad ćete se vratiti. 
u Europu?« 

»Možda nikad više,« odgovori mu dr. Schla- 
genberg, »ja ostajem u Kini.« : 

Mladić ga začuđeno pogleda: »Ali vi ste: 
profesor u Innsbrucku!« e 

»Ja sam to bio. Odsad ću biti profesor u. 
Kini, profesor teologije u jednom bogoslovskom 
sjemeništu. « : 

»Tako, zar ima i u Kini svećenika i katoli-- 
ka?« 

»Naravno, oko dva i po milijuna katolika. 
i čak 85 biskupa, a među njima najmanje 12. 
urođenih Kineza.« 

»O tom nisam ništa znao!« 

»Šta vam vaš kateheta o tom nije ništa. 
pripovijedao? « m 

Walter pocrveni. »Moj otac nije mi dopu- 
štao da pohađam vjersku obuku.« 

»Ali ti si ipak katolik?« 


»Da,«potvrdi Walter, »ja sam kršten kao 
katolik, jer je moja majka bila katolikinja. Ali 
ona je umrla kad sam imao šest godina, a od 
tada me otac nije dao obučavati u katoličkoj 
vjeri. On je protestant i veli, da ću ja sam sebi 
odabrati vjeru kad odrastem.« 


»Tvoj tata je mislio dobro,« odvrati dr. 
Schlagenberg zamišljeno, »ali kako ćeš moći 
izabrati vjeru, kad je uopće ne poznaješ. Ti si- 
gurno nemaš ni pojma o kojoj vjeri, ni o kato- 
ličkoj, ni o protestantskoj.« 

Walter samo kimne glavom. Razgovor mu 
je postao neprijatan. Dr. Schlagenberg je to 
opazio, pa je odmah prešao na druge stvari. 
Kad se Walter opraštao rekao je doktor, dok je 
otvarao vrata: »Walteru, tek jednu molbu imam: 
ne govori mi »doktor«, ili »profesor,« nego je- 
dnostavno »pater« Schlagenberg. Kod nas isu- 
sovaca je tako, da se govori »pater«!« 

Mladić se iznenadio. Prokletstvo, taj do- 
ktor je sad najednom još i jezuita! On je zaista 
rekao: »Kod nas isusovaca je tako .. .« Sav 
zbunjen išao je uz ogradu. Obuzeo ga čudan 
strah. Toliko je toga. čuo o isusovcima. Mora 
da su vrlo pametni, ali i vrlo opasni! Kad bi 
otac govorio o kom čovjeku, koji mu je išao 
na živce, znao bi reći: To je pravi jezuita! — 
A sad je i sam upoznao jednog od njih, vozi se 
s njim u brodu i mora biti njegov štićenik! Bit 
će to krasna pustolovina. Ako se taj prijazni 
dr. Schlagenberg samo pretvara . . .? Tko zna 
kakove sve planove ne smišlja! Smiona misao 
proleti mu mozgom: »Ja sam skaut; sad mogu 

izvježbati što sam čitao u knjigama  »Bijele 
lisice«!« ; 

Pri jelu objavio je kapetan da će brod no- 
ćas oko deset sati proći uz jedan dio italijanske 
ratne flote, koja ovdje drži svoje manevre. Mo- 
ći će se vidjeti mnogo što zanimiva. —- Odsad 
je to bila glavna tema razgovora. »Hoće li se pu- 
cati?« pitale su gospođe. »A neće li možda zbog 
neopreznosti opalili i koji hitac?« a 

Kod stola Walter je još uvijek mislio na 
dr. Schlagenberga. Edita je to zapazila. »Šta 
ti je?« pitala ga srdito, »zašto ništa ne go- 
voriš?« I 

»Pomisli,« šapnuo je Walter tajanstve- 
no, — »ali ne smiješ reći tati, na časnu riječ!« 
Dala mu je ruku. — »Pomisli, dr. Schlagen- 
berg je jezuita!« ' 

S idite ga pogleda začuđeno. »Zašto ne bih 
smjela o tom ništa da kažem? — Nije to ništa 
osobito!« va 

»Što, zar ti ne znaš ništa o jezuitima?« 

Djevojčica se vedro nasmije. »U Chikagu 
ima mnogo isusovaca. Imaju tamo ogromni ko- 
legij. I moj brat je kod njih studirao. — »Hej, 
tata,« poviče, »dr. Schlagenberg je Isusovac!« 

»Tako?« odvrati Mr. Davis, »drago mi je. 
Moram ga odmah upitati, da li pozna oca Ba- 
seta.« 

Walter se strašno rasrdi. »Takova podlost! 
Ali sve ženske su takove. Najprije ti dadu ča- 
snu riječ, a onda sve izbrbljaju..No, toj ću1 još 
jednom štogod rećil« — 


Oko devet i po zatrubi sirena: Italijanski 
ratni brodovi su na vidiku! Putnici su pohitjeli 

na palubu, oboružani dalekozorima. »Zašto se 
ništa ne vidi!« pitahu dame. — »Svijetla su 
ugašena,« tumačio je časnik, »inače bi odali ne- 
prijatelju svoje pozicije.« 

U daljini odjeknu mukla tutnjava. »To su 
hici protivničke flote. Sad će naskoro i naš odio 
započeti s paljbom.« — I zaista nenadano su 
se uzdigle s crne površine rakete, koje su oba- 
sjale cijeli kraj jarkim svijetlom. U svijetlu tih 
raketa ugledali su putnici brod uz brod u du- 
gom nizu, a iza njih debele oblake dima i sa- 
blasne slike. — Svijetla je nestalo i opet je za- 
vladala neprodorna noć na valovima. Tada bu- 
knuše crveni stupovi ognja: jedan, dva, tri, ta- 
da više njih zajedno. Strašni prasak napunja 
zrak. Signalna se svijetla žare. Sa svih strana 
praskaju vatrene strijele, praćene užasnom lom- 
ljavom. 


Gospođe su od straha začepile uši: »Bože 
moj, strašno! Užasno! O taj ratl« — Walter i 
drugi dečki nisu se mogli dosta nagledati stra- 
šne i lijepe slike. Mali osamgodišnji Ljudevit 
Ferrand uz Waltera popraćuje svaki hitac odu- 
ševljenim povikom: »Voila! Voila! — Oh! — 
Magnific! — Ahl« — A pokraj njega gospođe 
jauču! Walter se morao tome smijati od srca. 

Vatre su pomalo nestajale na horizontu, 
tek su rakete još bljeskale. Tutnjava je bivala 
slabija . . . Zadovoljni lijepim doživljajem po- 
lazili su putnici natrag u salon na ples i zabavu. 
Walter je razgovarao s gospodom i gospođama, 
plesao s Editom, smijao se i šalio. — Oko 
ponoći pošao je napokon umoran u krevet. No 
dugo vremena nije mogao zaspati. U snu opsje- 

njivale su ga čudne slike: Mali, vatreni ratni 
brod zaplovio je u užarenu peć, kod koje je sta- 
jao jedan mali Kinez. On sam morao je stajati 
uz kormilo, a na kapetanskom mostu stajao je 
dr. Schlagenberg i rekao smiješeći se: Kod nas 
isusovaca je tako. — 

* 


Trećeg prosinca u pet i dvadeset ušao je 
»Linkoln«, predvođen talijanskim šleperom, u 
Mesinsku luku. Tu se zadržaje do slijedećega 
jutra. 


Walter je već prije podne dobio radiogram 
da će ga u Mesini dočekati. Tako je stajao s 
mnogim drugim putnicima da se iskrca. Užeta 
su bila napeta, a stepenice pripravne. Nekoliko 
italijanskih činovnika došlo je na brod, da pre- 
gledaju listine. Kad su Walteru udarili žig na 
putnicu mogao je izaći iz broda. Među mnogim 
putnicima na obali ugledao je i skupinu skauta. 
Mahnuo im je rupčićem, a oni svi dotrčaše k 
njemu. Za čas bio je opkoljen mnoštvom svi- 
jeta, koje mu je klicalo. Glasni »eviva« orio se 
na sve strane. 


Njemački konzul dr. Georg Singerer odveo 
ga do auta. Velikom brzinom jurili su po lije- 
pim ulicama do hotela »Europa«. Tu mu je bila 
priređena zakuska u velikom društvu. Dvorana 
je bila krasno urešena zastavama mnogih na- 
roda, a nad Walterovim sjedalom zastava sa- 
vezne države Austrije. —— Iza jela snimili su 
cijelo društvo. Morao je tada Walter na engle- 
skom jeziku pripovijedati svoje putne zgode. — 
Ovdje je također po prvi put ugledao talijanske 

novine sa svojom slikom i izvještaj o odlasku 
iz Beča. ' 

Bilo je oko osam sati kad ga je dr. Singe- 
rer odveo u svoj stan. Odatle je poslao brzojav 
ocu. Konzul mu je predao sto dolara. »Tvoj ta- 
ta brzojavno mi je poslao. taj novac; piše da 
ti je to nagrada za izvještaj iz Pariza.« S pono- 
som je Walter primio iznos. Prvi novac koga 
je sam zaslužio. 


Uveče u deset sati bio je auto opet u luci. 
Dr. Singerer odpratio ga je na palubu, gdje se 
oprostio. S velikom kitom cvijeća, koje je do- 
bio u hotelu, ušao je Walter u svoju kabinu. 
Na stolu je našao čitavo brdo pisama i tiska- 


- nica, a i dva brzojava. Otvorio ih je i odmah 


pročitao. Tata brzojavlja: »Izvještaj iz Pariza 
izvrstan. Druge izvještaje molim nešto dulje. 
Sve potankosti. Pozdrav. Tata.« — Drugi brzo- 
jav: »Mladež Amerike s napetošću čeka tvoje 
izvještaje. Pozdrav i dobre želje mladom svjet- 
skom putniku! New York Herald.« 


U pismima našao je Walter pozdrave i do- 
pise iz svih zemalja. Većinom su mu pisali vr- 
šnjaci, mladići i djevojke, koji su ga molili za 
nekoliko redaka. I njegovi drugovi iz trgovačke 
škole u Beču poslali su mu dugo pismo. — Na- 
pokon brojevi »Expresa« od 29. i 30. studena! 
Sadržavali su opširan opis odlaska iz Beča 
s mnogo slika. Morao se smijati kad je svoje 
vlastite doživljaje čitao, napisane zanosnim no- 
vinarskim stilom. A istom slike! Na pr.: Mno- 
štvo Waltera pozdravlja. Walter izlazi iz auta. 
Walter se oprašta od skauta. — Vlak polazi. — 
U hotelu »Bavarska« itd. . . . Bila je već po- 

noć prošla kad je sve pročitao. Bio je sjajno ra- 
spoložen. Opet mu se porodila u srcu ohola mi- 
sao: Eto, ja tu sjedim sam u mirnoj kabini oce- 
anskog parobroda, a vani po cijelom svijetu, 
na tisuće je ljudi, koji o meni misle, koji bi bili 
sretni da me vide i da mi mogu pružiti ruku! 

Petog prosinca iza lunča, pošao je Walter 
k dr. Schlagenbergu da ga zamoli upute za iz- 
vještaj o prošlom danu. »Tata mi je brzojavio 
da moram i o pojedinostima izvještavati. Kako 
da to učinim?« 

»Jesi li već opisao brod i život na palubi?« 

»Ne.« 


. . »Eto, onda imaš odmah gotovu građu za du- 
8i 1 zanimivi izvještaj. Ne trebaš ništa drugo, 
nego da pišeš što vidiš i proživljavaš.« 

.. »Oče, mogu li vam tada pokazati izvještaj 
prije nego što ga prepišem učisto?« 
x »Vrlo rado, ali istom oko pet sati. Prije mi 
je nažalost nemoguće. Moram otići u treći ra- 


zred k jednom siromašnom, teško bolesnom 


čovjeku, nekom holandeskom tvorničkom rad- 
niku. On će sigurno za par dana umrijeti. Svo- 
je teškoće podnosi predano, ali zbog njegove 
žene i troje nejake djece vrlo mi je teško. Ne 
mogu mu ni malo olakšati boli, premda bi to 
rado htjeli. Tako su siromašni! Moram ih tješiti 
i pomoći im koliko i kako bolje mogu. U pet 
sati bit ću opet gore kod tebe.« — 

. Zamišljeno se Walter odšetao u svoju ka- 
binu. Isusovac polazi dakle dolje u treći raz- 
red da pomogne siromašnom, umirućem čovje- 
ku i da tješi njegovu ženu. Zar je i to pretva- 
ranje? — Što se brinu drugi putnici tu gore za 


42 








treći razred! Samo taj svećenik spušta se k tu- 
đim, nepoznatim ljudima. Zašto baš on... .? 

Misao o umirućem čovjeku nije mu dala 
mira. Napisao je izvještaj i oko pet sati pošao 
dr. Schlagenbergu, koji ga je već čekao. 

»Kako je bolesniku?« 

»Vrlo slabo. Liječnik kaže da će za par da- 
na umrijeti. Ja sam mu podijelio svete sakra- 
mente. Sad je miran i zadovoljan, premda mno- 
go trpi. Bilo je tako ganutljivo gledati majku 
s djecom gdje mole. Ja ću preporučiti gospođu 
našim patrima u Javi; tamo će naći sigurno 
kakovu prikladnu službu, a za njenu djecu po- 
brinut će se misionari u svojim zavodima. Ta- 
ko će biti oslobođena bar najveće bijede i neće 
biti sasvim zapuštena u tuđoj zemlji.« — 

»Oče, imam jednu molbu.« 

»Vrlo rado, ako mogu.« 

Walter izvuče iz džepa nekoliko novčanica. 
»Molim vas, velečasni, da li biste mogli pre- 
dati onoj gospođi 50 dolara? Otac mi je poslao 
u Messini 100 dolara, a ja imam sve što tre- 
bam.« — Pružio je novac svećeniku, a bio je 
malo zbunjen. Ali u srcu se veselio. Neka vidi 
taj pop da se i drugi putnici brinu za siromahe! 

O. Schlagenberga je to iznenadilo. Nije 
htio da povečava Walterovu zbunjenost, zato je 
primio novac kao da se to samo po sebi razu- 
mije: »Zahvaljujem ti, Walteru, reći ću gospođi 
tvoje ime da ti se može osobno zahvaliti.« 

»Molim vas, ne recite radije ništa!« 

»Dc3ro,« odgovori dr. Schlagenberg i stavi 
novac u previjar. 

Kod večere pripovijedao je Walter kćerci 
kralja petroleja o bijednom umirućem čovjeku. 
Slušala ga neko vrijeme prestrašeno i začu- 
đeno. — »Molim te, prestani!«, prekine ga na- 
pokon, »ne mogu to slušati! Bože moj, ipak je 
dobro da je treći razred sasvim odijeljen od 
nas. Ja ne bih mogla gledati tako strašnih stva- 
ri. — Ali zar ne, Walteru, večeras ćeš sa mnom 
plesati?« — 

»Ne!« odvrati Walter energično i zaniječe 
glavom. »Nemam vremena, moram završiti svoj 
izvještaj.« 

»Zloćo jedan, nemaš ni malo srca za svoje 
bližnje!« 

U isto vrijeme klečalo je dolje u maloj ka- 
bini oko na smrt bolesna čovjeka troje djece i 
molilo sa svojom majkom za jednog mladog go- 
spodina, koji im je poslao mnogo novaca. Bo- 
lesnik je šaptao drhtavim usnama: »Gospodine, 
ti se već sada brineš za moju ženu i djecu! Sad 
ću zadovoljno umrijeti . . .« 








PUSTOLOVINA U CRVENOM MORU 


Desetog prosinca u jedanaest i po sati, po- 
kucao je Walter na vratima dr. Schlagenberga. 

»Naprijed!« 

»Hvaljen Isus, velečasni, moj izvještaj je 
gotov!« Na stol postavi čitav zamotak papira. 

»Želim ti svaki uspjeh, Walteru! Smijem li 
pročitati? « ' 

»To vi nećete moći,« reče i lukavo se na- 
smije. »To je tek nacrt, koji ja uvijek tako na- 
drljam da ga jedva i sam mogu čitati. Ali ako 
vam je pravo, ja ću vam ga pročitati. Prije nego 
što prepišem učisto, možda ćete mi moći još 
štošta kazati.« 

»Pristajem! Hoćemo li to ovdje učiniti ili 
na palubi?« 

»Ovdje, molim — tamo se skupi uvijek 
mnogo svijeta.« Walter sjede uz stol dr. Schla- 
genberga, uzme u ruke papir i poče čitati: 

Kroz Sueski kanal i Crveno more 

Na palubi Linkolna, 10. prosinca 

Prošlog petka u podne stigli smo u Port 
Said. Odmah je opkolilo naš brod mnoštvo mo- 
tornih čamaca, jer smo se usidrili daleko vani, 
tik pred ulazom u Sueski kanal. Bilo je rečeno 
da ćemo za četiri sata odploviti: toliko će tra- 
jati ukrcavanje i iskrcavanje robe. Četiri ve- 
like dizalice stvarale su čudesa. Čitave vagone 

robe vadile su iz utrobe broda, a nastale praz- 
nine bi se ubrzo napunile novira stvarima. Bila 
je tu strašna buka i vika. Radnici su većinom 
Arapi, a nadglednici Turci i Egipćani. A kako 
tek viču! Tu sam čuo sva imena, koja sam ne- 
kad tako često sretao u »Tisuć i jednoj noći«: 
Hasan, Alija, Mehmed, Halef itd. 


Na obali sam dobio odmah poštu, mnogo 
pisama s avionskim markama i nekoliko brzo- 
java. U jedan sat odvezao me Austrijanac, go- 
spodin dr. Rikard Schčnhofer motornim čam- 
cem u grad. On je liječnik u Port Saidu. Na 
obali čekalo me nekoliko gospode, Nijemaca i 
Engleza, koji su sa mnom htjeli razgovarati. 
Dr. Schčnhofer umolio ih je da za jedan sat 
dođu u njegov stan. 


Post Said je orijentalno mjesto. To opazi 


stranac odmah nakon par koračaja. Sa svih : 


strana su nas opkolili i gurali. Mali crni i sme- 
đi Arapčići htjeli su mi na svaki način čistiti 
cipele, premda nisu bile nimalo zaprašene. 
Drugi su mi nuđali i cigarete, putničke po- 
trepštine i razna jela. Svaki je vikao i loma- 
tao rukama. Bilo mi je gotovo neugodno gle- 
dati te divlje oči i bijele zube, koji se jako 
ističu od njihova zagasita lica. No dr. Schč6n- 
hofer se tek smiješio i krčio put kroz mnoštvo. 


Ušli smo u nekoliko modernih trgovina, pa 
sam kupio očale protiv sunca, tropski šešir i 
nekoliko razglednica Port Saida i Sueskog ka- 
nala. Dr. Sch&nhofer odveo me tada na obalu 
Franje Josipa. Prozvali su je po caru Franji 
Josipu, koji se jednom na putu po Orijentu i 
tu zaustavio. Stan gospodina doktora je krasna 

vila na periferiji. Tu me je vrlo radosno do- 
čekala njegova ljupka gospođa. Ona je Bečanka, 
te je plakala od milja kad sam s njom razgo- 
varao po bečki. Za objed sam bio počašćen, ra- 
zumije se, i bečkim odrescima. 

Oko tri sata došla su gospoda novinari. Dr. 
Schonhofer odveo ih je u salon i tu sam morao 
cijelom društvu pripovijedati o putovanju. Go- 
spoda su bila vrlo dobra, te su mi na rastanku 
darovali lijepi filmski aparat. Nešto iza tri sata 
odvezli smo se opet u luku. Pratila nas je i go- 
spođa dr. Schčnhofera. Na rastanku rekla mi 
je po bečki: »Walteru, da mi lijepo pozdraviš 
Beč i našeg Stjepanal« Ja sam odvratio: »Ta 
naravno, razumije se!« Poljubila me je od dra- 
gosti u oba obraza. 


Malo prije pet sati oglasila se sirena. Po- 
lagano je parobrod krenuo da nastavi vožnju 
kroz kanal. Vodio ga je posebni pilot. Htio sam 
da na svoje oči vidim zadnji dio kanala; zapravo 
to je pravi Sueski kanal, zato sam pošao rano 
u krevet. Oko sedam sati ujutro bio sam opet 
na nogama. Prošli smo već kroz slana jezera 
i ušli u kanal. Odjurio sam odmah na palubu, 
gdje je već bilo mnogo putnika. S obje strane 
kanala je gola pješčana pustinja. Gdjegdje po 
koje pristanište i uza nj stanica na pruzi Port 
Said—Suez, koja vodi uzduž kanala. Na je- 
dnom od tih pristaništa bilo je i mjesto za iz- 
mjenjivanje. Tu smo morali čekati tri sata da 
propustimo četiri broda, koji su plovili u proti- 
vnom pravcu: njemački brod »Haffenstein« i tri 
engleska. 


Na ovom mjestu upozorio me jedan gospo- 

din na zanimivu stvar. Primio me za ruku i 
rekao: »Walteru, ogledaj se brzo okolo; tu imaš 
sve vrsti prometala skupljenih na vrlo uskom 
prostoru!« Ogledao sam se i zaista je imao pra- 
vo! Pred stanicom je bilo nekoliko beduinskih 
šatora, a pred njima deve, svezane za kolje. Ne- 
daleko odatle stajala su dva velika auta, koja 
su kasnije krenula prema Port Saidu. Na pruzi 
upravo je dahtao brzi vlak, a u zraku je već 
nekih četvrt sata kružio jedan dvoplošnjak. Mi 
smo pak bili na brodu. — Bilo je to oko devet 
sati ujutro. 

Oko podne došli smo u Suez. Pilot je na- 
pustio brod i mi smo opet prijašnjom brzinom 
zaplovili u Crveno more. Pred večer ugledali 


smo s broda Sinaj, znamenit brijeg radi deset 


zapovijedi. 

U Crvenom Moru sretali smo dnevno po 
više brodova. Mi smo često po koji brod i pre- 
stigli, jer je naša brzina bila veća. Danas pro- 
lazimo pokraj kamenitog ostrva Džebel Sukur, 
a sutra uveče pristat ćemo u Adenu. Odatle 
je ravan put u Bombaj. — Sad sam već deset 
dana na brodu, skoro trećina puta do Kine. Ka- 
petan mi je rekao da od Marseilla do Adena 
ima 3000 morskih milja, a od Adena do Šangaja 
3600. Vrijeme je tu lijepo i toplo, kao divan 
ljetni dan u Austriji. — 

Walter spusti list i pogleda dr. Schlagen- 
berga. 

»Gotovo?« 

»Da.« % 

»Walteru, tvoj mi se izvještaj vrlo sviđa. 
Tvoj otac bit će veseo. Imaš zaista dara za 

urednika. Radoznao sam hoćeš li odavle do Ade- 
na još štogod doživjeti; to ćeš onda pripisati.«. 


Iza Večere, oko osam sati, bila je u salonu 
za pušaće kino predstava. Sabrala se tu većina 
putnika prvog i drugog razreda. Walter se ogle- 
dao okolo: Pred sobom je ugledao Editu s ocem 
i majkom, tamo preko je sjedio dr. Ogi i neko- 
liko drugih Japanaca, iza njega mali Ljudevit 
sa svojom engleskom dadiljom. Dr. Schlagen- 
berga nije nigdje vidio. »Taj jezuit je ipak pre- 
strog!« mislio je. »U kino je ipak mogao doćil« 
— Lagano je šumio aparat. Na platnu su se pri- 
kazivale prirodne snimke, a zatim jedna na- 
peta drama . 


. | Već je prošlo deset sati kad je Walter do- 
šao u svoju kabinu. — Tada neko pokuca na 
njegova vrata. Tko dolazi tako kasno? — Dr. 
Schlagenberg! »Walteru, oprosti da te smetam: 
upravo sam čekao da se vratiš iz kina. Onaj 
siromašni čovjek iz trećega razreda je pred 
dva sata umro. Sutra rano u zoru oko četiri 
sata, dok je još sve mirno, bit će potopljen u 
more da putnici prvog i drugog razreda ne 
nd Ako hoćeš da to vidiš, ja ću te probu- 
IL. 


Oho, pogreb na moru! »To moram vidjeti!« 
pomisli Walter i nadoda žustro: »Da molim 
vas, velečasni, probudite me stalno.« 


Slijedećeg jutra morao je dr. Schlagenberg 
dugo kucati i drmati vratima, dok se Walter 
probudio. »Walteru, uzmi ogrtač, noć je vrlo 
hladna. Tad dođi na palubu trećeg razreda! Ja 

te ne mogu čekati, jer moram još dolje k m1- 
tvacu.«  — 


Walter je sam prolazio po mirnom brodu. 
Električne svjetiljke su doduše posvuda gor- 
jele, ali sobe i hodnici su bili prazni. Kad je 
prošao preko stepenica kroz vrata koja vode 
na palubu, udario mu je oštri hladni zrak u 
lice. Bila je divna noć. Zvijezde su se još sja- 
jile na tamno plavom nebu, a široko more se 
bljeskalo srebrnim sjajem. — Na palubi skupilo 
se nekoliko ljudi. Ogrnuti ogrtačima šutjeli su 
uprijevši pogled u more. 

Došao je i kapetan s nekoliko oficira i ne- 
koliko matroza. 


Par minuta kasnije izašla je ispod palube 
tužna povorka. Naprijed je išao jedan čovjek s 
običnim drvenim križem u ruci, iza njega dr. 
Schlagenberg u svećeničkom odijelu. Zatim su 
dva čovjeka na nosilima nosili mrtvaca, umo- 
tana u platno. Iza nosila stupala je sirota udova 
s dvoje najstarije djece. Mališi su potiho je- 
cali. Priključila se i povorka muževa i žena. 
Molili su tiho jednoličnim glasom. 

Na palubi spustili su nosila. Dr. Schlagen- 
berg izmolio je molitve i blagoslovio drveni 
križ. S par riječi obratio se na prisutne. Wal- 
ter nije poznavao taj jezik; morao je sigurno 
biti holandeski. Pater je govorio tako mirno i 
spokojno, da se iz njegovih riječi razlivala bla- 
ga utjeha na ljude. — Nekoliko ljudi zapjevalo 
je zatim neku holandesku pogrebnu pjesmu. 
Tada pristupiše mornari. Kapetan i svi oficiri 
postaviše ruku na kapu. Neki gospodin je me- 
đu konopce na svežnju utakao holandesku za- 

stavu. Četiri matroza podigoše lješinu na ogra- 
du. Komanda — nosila se nagnuše i svežanj s 
mrtvacem, opterećen olovom, spuznuo se u 
šumno more. Odjeknuo je još oštri zvuk sirene, 
a tada opet tišina. Samo svećenik je još molio 
i držao križ nad rubom: 

Requiem aeternam dona ei, Domine, et lux 
perpetua lucaet ei... 

Ruka ispusti križ i on iščezne u dubini: 

Requiescat in pace . 


.. Oko devet i po Walter je doručkovao. Uz 
njega su sjedili Mr. Davis i Edit. »Kako si spa- 
vao prošle noći?« zapita ga djevojčica. 

»Hvala, vrlo dobro!« Walter ju je značajno 
pogledao, ali nije rekao ništa. 

. >I ja također; tek oko četiri sata probu- 
dila me sirena svojim glupim tulenjem. Zašto 
bar po noći ne daju ljudima mira?« 

»No, Edito,« mislio je otac, »možda je pro- 
lazio koji brod.« 

Djevojčica je tvrdoglavo vrtjela glavom: 
»Ali po noći ipak ne bi smjeli narušavati mir!« 

Od zajutarka do objeda Walter je pisao u 
svojoj kabini. Sad je još nešto doživio! Pogreb 
na moru! On je osim svećenika bio jedini, koji 
je o tom znao . . . Drugi putnici prvog i dru- 
gog razreda ne bi smjeli takova što doživjeti. 

Zamišljeno je odložio pero, te se naslonio 
na stol. Tako mu je smiješno pri duši kad misli 
na prošle časove. Pokop u moru mu ne da mi- 
ra. Sviće mu tek slaba slutnja . . . Ni sam sebi 
neće da je prizna, ali je osjeća jasno u duši! 

Jutros smio je po prvi put pogledati du- 

boko u djelovanje jedne velike sile: Vidio je 
ljude, koji su ono najstrašnije podnosili sve- 
tom predanošću, koji su u svojoj vjeri nalazili 
jakosti i utjehe za herojska djela. — U siro- 
maštvu i bijedi, u okrutnoj borbi za opstanak, 
duša ovih ljudi ostala je vjerna svetim idea- 
lima, svojoj vjeri, — Bogu! 

Trnci su prošli mladića: — Bogu! — Bogu, 
za koga on nije mario od svoga djetinjstva. Nje- 
gov. Bog je bio lov za radošću, užicima, sla- 
vom. — Sve je postigao, pa i to što ni u snu ne 
bi mogao pomisliti: Put oko svijeta kao naj- 
mlađi novinar. U svim listovima natiskano je 
njegovo ime, tisuće napeto očekuju njegove iz- 
vještaje ... 

O siromašnom Holanđaninu iz trećeg raz- 
reda ne govori nitko! 


U luksuznoj kabini ogromnog parobroda 
Walter se zamišljeno drži za glavu: Osjeća 
sada po vrvi put iza dugog, dugog vremena: 
Ipak mora da opstoji nešto Veliko, Sveto, ono: 
što mu je nekoć stavila u dušu draga majčina 
ruka, — a što su mu kasnije opet ugrabili: nje- 
gova katolička vjera! 

Kao ovi ljudi danas, takova je bila i nje- 
gova majka! I ona je vjerovala u Boga i slu- 
žila mu svim moćima svoga srca. Zato je i bila 
tako draga i dobra. A kako tek jaka u bolima! 
Kako je ležala na smrtnoj postelji sa smiješkom. 
na licu i svome djetetu utisnula zadnji poljubac. 
na čelo . . 

Tada nije on razumio ništa o tim stvarima. 
Pa niti kasnije kad je već bio dosta star. Istom. 

sada mu pomalo sviće, što znači u ljudskom 
životu riječ Bog! — — — -— 

Walter je zbunjeno mahao glavom. Odakle 
su samo došle najednom te misli! A šta, on je 
tek uzbuđen! — Pokušao se smijati i pošao na 
palubu da se rastrese. Ali i usred tenisa iskr- 
sla mu je nenadano pred očima slika mrtva- 
čeva, dr. Schlagenberg u svećeničkom odijelu, 
ozbiljna i predana lica ljudi, pa opet njegova 
vlastita mama na smrtnoj postelji. A iznad sve- 
ga veliko pitanje ... Bog... .?  Prkosno se 
opirao i zatvorio oči duše da ne vidi zvijezdu, 
koja mu se pojavljivala u srcu. . 


* 


Moglo je biti oko sedam i pol uveče, kad 
je Linkoln ušao u uski adenski zaliv. U veli- 
kom polukrugu svijetlilo je na tisuće svjeti- 
ljaka na obali, sve tamo do obronka gora, s 
kojih su se iz betonskih kaverna grozili en- 
gleski topovi. — Walter je stajao na palubi. Di- 
vovski se isprsio pred njim jarbol prema zvi- 
jezdanom nebu. Polagano se spuštala noć. 

Tada zatuli sirena Linkolna u tihu noć da 
je odjeknulo od pećina, jednom, drugi i treći 
put. Opet tišina. Brod se zaustavio vani, jer se 
nije usudio ući u luku bez provodića zbog opas- 
nih virova u luci. — Napokon se približavalo 
neko svijetlo k Linkolnu. Motorni čamac. Obi- 
šao je brod, dvaput se zaustavio i opet nestao 
u noći. — Provodić je bio na brodu. Brod se 
malo okrenuo na stranu, i vođen sigurnom ru- 
kom, prošao je uz virove i pećine u mirnu luku. 

Walter se odvezao s dr. Ogijem i dr. Schla- 

genbergom na suho. Na ulazu dizala se tvrđava 
od čvrstog kamena, a u njoj četiri teška topa, 
čije cijevi su bile uperene na more. Dr. Ogi se 
nasmije: »Znak engleske skromnosti!l« — Wal- 
ter se nasmijao ukočenim arapskim policajci- 
ma u engleskoj službi, koji su bili pripravni u 
luci, pa su i sami tjerali nasrtljive prosjake. Uz 
more se pružala divna cesta, pouljena i bez pra- 
šine. Elegantni automobili jurili su bez štropota 
i buke. — Iza kratkog pješačenja sjeli su sva 
trojica u krasni Viktorijin park i odatle pro- 
matrali uličnu vrevu. 


Nešto iza deset sati odvezli su se opet na 
parobrod. Tu su već cijeli sat čekali na Walte- 
ra dva gospodina: Zastupnik londonskog »Ti- 
mesa« i savjetnik njemačkog poslanstva. Mo- 
rao je udovoljiti njihovim pitanjima i pripovi- 
jedati im o svom putovanju. Koliko je to puta 
već učinio poslednjih dana! 

Kad su se gospoda opet ukrcala u motorni 
čamac, došao je k njima francuski trgovac go- 
spodin Ferrand, otac malog Ljudevita, i molio 
ih, bili se mogao s njima odvesti u grad, da 
preda jedan brzojav. — Molbi su spremno udo- 
voljili. Tako se Francuz priključio k njima i 


ušao s njima u čamac. Iza trojice gospode sišao 


je i mali Ljudevit. I on bi se rado povezao ... 

U taj tren dotrčala je Edita k Walteru, koji 
je stajao do prsobrana. »Walteru, pazi, sad će 
doći veličanstveni prizor! Gledaj guvernantu 
tamo na stepenicama! Mali Ljudevit joj je po- 
bjegao i ide za ocem. A ona stoji gore i ne ufa 
se sići. Strašno se boji vode; to sam opazila već 
u Calais-u, kad je ulazila u brod. Što će sada 

učiniti?« — Napeto i zlorado gledali su oboje 
sad malog Ljudevita, sad guvernantu, koja je 
stajala na vrhu stepenica i dozivala: »Ljude- 
vite, Ljudevite!« 

Kad je gospodin Ferrand skočio u čamac, 
gio je pred sobom na platformi svog dje- 

aka. 

»Tata, povedi me sa sobom!« 

»Pubi, to ne može biti!« Tad zaviče gore: 
»Gospojice, uzmite odmah maloga!« — Ljude- 
vit je plačući stajao dolje i gledao u čamac, dok 
je guvernanta bojažljivo stupala niz stepenice 
i sa svake dozivala: »Ljudevite, dođi gore.« Ali 
mališ je prkosno stajao i čekao da guvernanta 
dođe k njemu. 


Napokon se spustila. Gospodin Ferrand se 
gagrozio prstom: »Pubi, dobar budi!« i čamac 
je odplovio u noć. 

Gospojica se grčevito držala jednom ru- 
kom za željeznu motku, a drugom je posegla za 
dječakom. Ali taj se nije dao uhvatiti. — Edita 
se svijala od smijeha. »Gledaj, sad sam tek vrlo 
radoznala što će učinitil« — Guvernanta je ne- 
moćno stajala na donjoj stepenici. Zvala ga je, 
molila, prijetila, — ali sve uzalud: Mališ nije 
htio doći. Tada se odvažila na nešto za nju vrlo 
strašno. Ispustila je ogradu iz ruke i učinila 
korak prema mališu. Uhvatila ga je za ruku. 
Odmah se okrenula da prihvati motiku. 


I sad se dogodilo. — Mali se Ljudevit opi- 
rao i trzao. — Guvernanta još nije imala ogra- 
de u rukama. U smrtnom strahu htjela je da 
dohvati motku i pri tom ispusti dječaka. Taj 
posrne, izgubi ravnotežu i pade na pod... 

pljus . . . užasan krik. — Dva metra od plat- 
forme provirila je kovrčava glavica iz vode . . 


Walter je odmah shvatio položaj. Smjela 
odlučnost pojavila mu se nalicu. »Edito, ja ću 
ga izvaditi! Pozovi odmah mornare! — Dje- 
vojčica ga zgrabi za ruku. »Ne, Walteru, ne. 
I ti ćeš se utopiti.« : 

»Pusti me! Moram! Ja sam skaut!« — U 
slijedećem trenutku već je trčao uz prestrašenu 
gospođicu, koja je sjedila na donjoj stepenici, 
te izbezumljeno gledala u vodu. Eto Walter već 
stoji na platformi. Oštrim pogledom traži u 
valovima. Tamo! — Pet metara! — — Duboki 
uzdah, — smjeli skok. Voda je zapljusnula. Gu- 
vernanta luda od straha, opet jezovito krikne. 


Walter je plivao svom snagom u hladnoj 
vodi. — Još dva metra . . . Još jedan . . . Eto, 
upravo glave! — Uhvatio ga za kosu. Potraži 
gdje mu je nos, okrene ga, primi ga obim ru- 
kama ispod ramena i privuće k sebi. — Kako 
dobro da je sve to naučio kao skaut u Beču! — 
Okrene se na leđa, te se uputi sa svojim bre- 
menom prema brodu. Ide krasno! Valovi ga 
dižu gore dolje, i svaki put je nešto bliže bro- 
du i. 


Gore na ogradi vidi sjene mnogih ljudi. 
Nekoliko metara od njega pliva jedan kolut za 
spasavanje. — »Glupost!« mislio je, »to mi ne 
treba!« — Iza sebe čuo je glasove. Ovamo, Wal- 
teru! — Ovamo! — 


Još samo malo... Eto! — Četiri su ga 
jake ruke zgrabile. Čvrsto je pritisnuo uza se 
mališa. U slijedećem trenutku već je bio na si- 


56 


gurnoj platformi, mokar i zadihan. — Kad je 
guvernanta ugledala u Walterovim rukama ma- 
lo tijelo bez života, povikala je iza glasa i pala 
u nesvijest ... 

Kad se Walter pokazao na palubi, bio je 
za čas opkoljen putnicima.  Jecajući gladile 
su ga gospođe po mokroj kosi: »Junače!« — 
»Odvažni spasitelju!« — »Dragi, dragi mla- 
diću!« — 

Brodski liječnik pruži mu tek ruku: »Idi 
brzo u svoju kabinu te se presvuci!« — Walter 
se provuče kroz krug putnika ... Tada ga 
potrepta kapetan po ramenu: »Mladiću, ti pli- 
vaš odlično! Sve si učinio kako treba. Ni mornar 
nebi bolje. Gdje si sve to naučio?« 

Walterove oči sjevnu. To je potpuno dru- 
Sačija hvala, nego oni glupi uzvici gospođa. — 
On pogleda časnika smiješeći se: 

»Gospodine kapetane, ja sam skaut.« 

PO INDIJSKOM OCEANU 


Na Linkolnu je 13 prosinca u jutro harala 
morska bolest. Žestoki jugozapadnjak uzburkao 
je more, a jaki valovi stalno su tresli brodom. 
Od dvije stotine putnika prvog i drugog ra- 
zreda, više od jedne trećine ležalo je i stenjalo 
po svojim kabinama. Brodski liječnik išao je 
od kreveta do kreveta, noseći praške i napitke. 

U podne kod lunča bio je red kod stola 
vrlo prorijeđen. Walter je sjedio kao uvijek uz 
Mr. Davisa, ali mjesto do njega bilo je prazno; 
Edite nije bilo. Pa i Editinu majku i mnoge 
druge poznate osobe, uzalud je tražio. I sam se 
osjećao nevoljko. Vrtoglavica i glavobolja mu- 
čile su ga od rana jutra. Teškom mukom držav 
se na nogama. Ali nije htio da bude bolestan! 

Nasuprot njemu sjedio je dr. Schlagenberg. 
Nije gotovo ništa jeo. — Poslije je Walter za- 
pitao patra u salonu za pušenje: »Imate li i vi 
morsku bolest, velečasni?« Dr. Schlagenberg se 
veselo nasmije: »Dosad još ne. Ako se stvar ne 
pogorša, mislim da ću izdržati. Prije dvije go- 
dine na putu iz Engleske u Dublin, iskusio sam 
morsku bolest, i ona me je naučila pameti. Sad 
imam svoju vlastitu metodu, koja mi izvrsno 
posluži.« 

Razgovor se naravno kretao oko morske bo- 
lesti. Kod stola se o tom šutilo da ne bi kome 
pokvarilo tek. Mogli su se čuti najčudnovatiji 

sudovi: »Kriv je tome miris laka!« — »Ne, nego 
ljuljanje broda.« — »Nikako, prejaka sunčana 
svjetlost!« — »Ah, šta,« prozbori neki debeli 
farmer iz Jave, »cijela pripovijest je tek utva- 
ra!« 

Walter više nije slušao. Spopala ga je že- 
stoka vrtoglavica. Zubi su mu cvokotali, a u 
glavi i u želucu osjećao je nešto kao kamenje. 
Osjetio je kako mu je znoj probio čelo. Teškom 
mukom se podigne i šapne dr. Schlagenbergu: 
»Oče, idem u krevet. Molim vas, biste li me 


posjetili?« — »Da,« odgovori svećenik, »ja ću 


odmah doći. Ali pođi prije toga malo na krov, 
Walteru. Na svježem zraku bit će ti nešto bo- 
lje!« — Brzim koracima izišao je Walter iz sa- 
lona. — »Opet nova žrtva,« poviče Mr. Davis. 
»Brzo mi se oporavi, mladiću!« 


Po podne more se nešto umirili. Uveče go- 
tovo da više nije bilo ni vjetra. Većina je bo- 
lesnika brzo poustajala. Kod večere blagovao- 
nica je pružala staru sliku. Edita se smijala i 
brbljala uz svoju mamu, ali Waltera nije bilo. 


Nemirno se vrtio u svome krevetu. Bilo mu 
je strašno vruće. Slijepočice su mu gorjele . .. 
Brodski ga je liječnik temeljito pregledao, a 
tada je izišao s dr. Schlagenbergom pred vrata. 
»Gospodine doktore, dečko ima veliku groznicu. 
Morao se negdje jako prehladiti. Ako mu sutra 
ne bude bolje, prenijet ćemo ga u bolesničko 
odijeljenje. Potrebna mu je mirna noć, zato ću 
mu poslati nešto morfija.« — »Ja ću ga po noći 
malo prigledati,« reče dr. Schlagenberg. — Li- 
ječnik mu pruži ruku: »Zahvaljujem, gospodine 
doktore. Stvar ne izgleda opasna, ali će ipak 

morati nekoliko dana ostati u krevetu. Sutra 
ujutro doći ću opet pogledati!« — — 

Devet sati uveče. — Za stolom u Walte- 
rovoj kabini sjedi dr. Schlagenberg i čita u 
svijetlu male džepne svjetiljke; jako bi svijetlo 
mladiću smetalo. 

Walter se prevrće. Ne može nikako zaspati. 
Bilo mu strašno udara, cijelo mu je tijelo u je- 
dnoj vatri. Znade da ima vrućicu! — Daleko od 
domovine, na oceanskom brodu, u maloj, tihoj 
kabini — bolestan! — — — 

»Ako bi morao umrijeti . . .2« Krv mu na- 
valila u slijepočice. Zadre prste u meki pokri- 
vač te se uspravi. »Samo ne umrijeti.« — Neko 
vrijeme je tjeskobno prisluškivao. Srce mu tu- 
če tako brzo i snažno, ali ipak jednomjerno. 
Udara i lupa kao vlak, koji prkosno ali sigurno 
juri kroz noć! — Ova ga je misao umirila. »Ne, 
od ove vrućice neću umrijeti!« Ponovno legne, 
upre oči u strop. 

»Sada ne! — Ali jednom kasnije, možda iza 
mnogo godina . . .! Šta će onda biti kada sve 
oko njega nestane? Kako je ono bilo onda s 
mamom?« — Grozničava fantazija jasno mu je 
predstavljala onaj prizor: Gleda sebe gdje sa 
strahopočitanjem stoji uz njezin krevet. Njena 
glava je blijeđa od platna na kojem leži... 
Polako se okrenula k njemu i otvorila oči. Za 
zadnji put obuhvatila ga je neizreciva dobrota 
i ljubav majčinog srca. — — Smiješak lebdi na 
njenom izmučenom obrazu. Teškom mukom, 
drhćući zacrtala mu je hladnom rukom mali 
križić na njegovom malom čelu: »Pubi, — neka 
te Bog blagoslovi! — — Ostani dobari« — — 

Tada ga je tata izveo van iz sobe. Kad je opet 
smio unići, ležala je mama sasvim mirno u kre- 
vetu, skrštenih ruku, a na noćnom ormariću 
gorjele su dvije svijeće . . . 

. Oh te misli! Zar neće da iščeznu? — Ne- 

mirno zaklopi oči i okrene se k zidu. — Ali ipak 
se nije smirio. , 
. »Ostani dobar!« rekla mu je mama na sa- 
mrti. Kad bi ona sad mogla pogledati u njegovo 
srce . . .! »Ona to može!« govorio mu je tihi 
glas u njemu — »i još jedan to može. On zna- 
de sve, sve . . . Bog!« 

Mladić se strese i hladna groza prostruji mu 
grozničavim udovima. Kao ružna gamad gmi- 
zala su iz tame sjećanja na prošle događaje: Ko- 
liko laži i zlobe prema tati i drugim ljudima, 


— nepoštenje i neiskrenost, — izrugivanje Bo- 
ga i vjere, — lakomislenost u učenju, — niska 
putenost, — i još druge gore stvari, koje se 


nebi usudio iznijeti ni jednom čovjeku. 
Prvi put u životu osjeća se Walter tako bi- 


jedan i napušten i sam . ; . On, slavni svjetski 


putnik! . Gorko gnjušanje zaokupilo mu dušu, 
gnjušanje nad samim sobom ... Posramljen 
sakrio je lice u jastuk ... 

Dr. Schlagenberg još uvijek sjedi uz svoj 
brevijar. Od vremena do vremena pogleda pre- 
ma bolesniku. Zar Walter već spava? Leži tako 
mirno, okrenut k zidu i tiho diše. — Upravo 
kad se svećenik htio dići i izaći iz kabine, Wal- 
ter se okrene: »Očel« Oči su mu molile tako 
milo. I 
Dr. Schlagenberg potisne stolac do kreveta 
i primi dječakovu ruku. » Walteru?« Pr 


61 


»Velečasni, — ja sam, — tako žalostan!« ' 

»Siromašni dječače! Groznica te jako muči, 
—ali — —<« ; Duo 

»Ne to, — velečasni, — moj život . . .!« 


Zakopa glavu u ruke i zaplače . . . »Mama!« — 
Što zna svijet o gladu dječakovog srca za 
Velikim, Plemenitim, Čistim — — —! 
Svećenik je razumio. Ostavio je mladića da 
plače, tek ga je milo pogladio po vlažnoj kosi. 
— Tad je počeo govoriti, tiho i ljupko: O Wal- 
terovoj mami; ona je kod Boga, sretna. Njena 
ljubav nije ugasla. Dan i noć ona ga opkoljuje, 
šapće mu u duši . . . Govorio mu je o dobroti 
Božioj; ovdje u daljini, na parobrodu, na širo- 
kom moru, vuče Bog k sebi dušu, koja već dugo 
za njim gladuje . . . Zborio mu je o njegovoj 
vlastitoj budućnosti. Slijedećih dana moći će 
opet naći, što mu je bilo tako dugo nepoznato. 
Onda će ga poučavati o vjeri njegove mla- 
dosti, o vjeri, koja je njegovoj mami bila nešto 
najveće i najljepše . . . Da li Walter pristaje? 
Lagani pritisak ruke, zahvalni pogled bo- 
lesnika. Tada je Walter zapinjući počeo pripo- 
vijedati svećeniku. — 
Pola sata kasnije izašao je pater potiho iz 
kabine. Walter spava. — — 


Walter je brzo ozdravio. Doduše još je dva 
slijedeća dana morao ostati u krevetu, ali gro- 
znica je bila skršena. Ležao je na mekim jastu- 
cima, nešto umoran i slab, ali ipak zadovoljan 
i vedar. Dr. Schlagenberg provodio je veći dio 
dana kod njega. Mladić se nije mogao od njega 
odijeliti. Oko podne došla je Edita i donijela 

mu krasnu kitu cvijeća. I mnogi drugi putnici 
su ga posjećivali. Smiješeći se zahvaljivao je 
svima na svoj ljubavi i prijaznosti. 

Šesnaestoga prosinca pojavio se Walter 
opet na palubi. Osjećao se sasvim dobro, tek je 
bio nešto nesiguran na nogama. Ogrnut mekim 
pokrivaćem, ležao je na ležaljci i uđisao punim 
grudima osvježujući morski zrak. — Drugi put- 
nici bili su na objedu. Samo dr. Schlagenberg 
sjedio je uz njega. — »Patre, molim pripovije- 
dajte!« Tako je često molio u ova zadnja dva 
dana. 

A pater je nastavljao na mjestu gdje je ju- 
čer prekinuo obuku: Zadnje stoljeće prije Kri- 
stova rođenja! Udes židovskog naroda, njegovo 
Topstvo pod Rimljanima, vruća čežnja naroda 
za Spasiteljem. — Pripovijedao mu je kako ka- 
tolička crkva svake godine u Adventu obnavlja 
ovu čežnju, čežnju za Kristom, spasiteljem od 
grijeha i bijede . . . 

Walter je mirno ležao. Oči je upravio pre- 
ma plavom nebu. Sve što je čuo zvuči tako pri- 
jatno i istinito. Zašto mu prije nisu ništa govo- 
rili o ovim stvarima? — Ali njegovi saučenici u 
Beču! Oni sve to znadu iz vjeronauka! Zašto se 
onda izrugivaju svojoj vjeri, te se ništa za nju 
ne brinu? — Ovo pitanje nije mu dalo mira. 
Zato ga kaže patru. 


Dr. Schlagenberg se gorko nasmiješi: »Oni 
to znadu s glavom, kao školski predmet, ali ne 
znaju srcem. Zato i jesu iznutra gladni i pra- 
zni. Kada bi imali koga, koji bi im to znao usa- 
diti u srca, tada bi bili sretni u svojoj vjeri. 
Nažalost moderna štampa iščupa brzo iz srca 

sve, što im je svećenik s mukom usadio u srce. 

Walter je mislio na svoga oca i »Expres«: 
»Bože, pater ima pravo!« A i on sam će biti jed- 
nom takav novinar . . .! 


* 


U četvrtak 17 prosinca, zajedno sa suncem, 
izniknula je iz mora obala Indije. Kad je Wal- 
ter oko osam sati došao na krov, pred njego- 
vim očima ležala je krasna tropska obala: pla- 
vo nebo, zeleni gajevi palmi, uz obalu krasne 
jedrenjače, šuma jarbola i dimnjaka, a iza njih 
veliko more kuća: Bombaj! 


Oko devet sati usidrio se Linkoln u luci. 
Dva motorna čamca jurili su prema njemu. En- 
gleski činovnici došli su na brod da pregledaju 
putnice, i dozvole izlaz u grad. Walter je upra- 
vo dobio svoju putnicu, kad je jedan boy vo- 
dio k njemu dva gospodina. — »Walter Klin- 
ger?« zapita jedan od njih. Walter potvrdi. 


»Ja sam austrijski konzul, zovem se Her- 
bert Steinhuber. Poznajem lično tvog tatu . 
Đobro došao, Walteru, u Bombaj!« Srdačno mu 
je stresao ruku, a tada pokazao na drugog go- 
spodina: »Mr. Edward Coyne, direktor anglo- 
indijskog zrakoplovnog društval« — Walter mu 
pruži ruku: »Very glad, Sir!« 


Ozbiljno lice Engleza se razvedrilo: »You | 


eak English?« zapita vidno obradovan. Wal- 
o se nasmiješi: »Nešto malo.« Prošetali su se 
po krovu gore dolje, mladić u sredini. Iza. ne- 
koliko pitanja o putovanju, zapita konzul: 
»Walteru, mi smo došli da ti nešto predložimo, 

na što ti sigurno nisi mislio: ti ćeš Indiju pre- 
broditi na aeroplanu! Pristaješ 1i?« 

Walter je zastao od začuđenja. »U aero- 
planu?« zapita iznenađeno. »Kako?« 

»Da, Mr. Coyne će ti sve razjasniti!« 

Englez je počeo razlagati svoj plan: Kao 
ravnatelj zrakoplovnog društva poziva Waltera 
da u putničkom zrakoplovu odleti iz Bombaja u 
Cejlon, naravno badava! Na putu može da pre- 
gleda razne indijske gradove. Put će biti tako 
razdijeljen da će za tri dana stići u Cejlon. Ta- 
mo će se u gradu Colombo opet ukrcati na Lin- 
koln i proslijediti put, — »kao da nije ništa bi- 
lo,« završi smiješeći se. 

»Ja sam odmah brzojavio tati,« nastavi 
konzul, »da smo te pozvali. Znam da bi to si- 
gurno i ti učinio. To će ti mnogo koristiti za 
tvoje izvještaje. Pomisli samo kad budu ljudi 
čitali da ploviš u zrakoplovu nad Indijom! Da- 
kle, što veliš na to?« 


Walter je bio tako iznenađen da nije mo- 
gao drugo, nego da kaže: »Hvala lijepo, rado ću 
poći!l« — Gospoda su ugovorili da će ga u če- 
tiri po podne pozvati na ručak u Škotski hotel. 
Tamo će i prenoćiti. Ujutro oko osam sati dići 
će se u zrak. Već danas može na aerodromu 
pogledati aeroplan. — Na rastanku rekao je 
gospodin Steinhuber, dok je Walteru pružao 
ruku: »Ja sam dao objaviti u novinama da ćeš 
se u četiri po podne iskrcati iz Linkolna. Tako 
si sada slobodan i možeš bez muke da pregledaš 
grad.« 

»Mnogo se zahvaljujem i za to,« reče Wal- 
ter. »Do viđenja!« Gospoda su ušla u čamac, a 

Walter im je mahao dok nisu iščezli iz broda. 


Oko deset sati odvezao se dr. Schlagenberg 
s Walterom u grad. Pregledali su krasne zgra- 
de i nasade, a objedovali su u velikom isuso- 
vačkom kolegiju. Da su đaci u kolegiju slutili 
da je onaj »boy,« koji je šetao s nekim stranim 
patrom u vrtu, svjetski putnik Walter Klinger! 
Kako su ga napeto očekivali! Walter se nije 
odao, jer bi inače opet morao dati na tucete 
potpisa, a to mu je već bilo dosadno. 


Iza jela odvezao se s dr. Schlagenbergom 
na uzletište. Na ulazu rekao je svoje ime i po- 
kazao putnicu. Pet minuta kasnije već su obo- 
jica stajali u ogromnoj dvorani pred snažnim 
aeroplanom. Jedan gospodin sve im je pokazao 
i razjasnio: stroj, kabinu za mehaničara, pro- 
stor za pilote, kabinu za putnike, malu blago- 
vaonicu, spremište za prtljagu i živež. Walter 
je sve podrhtavao od radosti na pomisao da će 
sutra u tom aeroplanu lebditi nad Indijom. Tu 
je doznao i to da će ga Mr. Coyne osobno pra- 
titi na cijelom putu. 

Oko tri sata vratio se na Linkoln. Tu je 
uređivao svoju kabinu, čitao prispjele brzo- 
jave, te je poslao jednog svom ocu. Izvještaj je 
otišao već jutros. 

Točno oko četiri sata opet je došao po njega 
motorni čamac. Na palubi stajali su mnogi put- 
nici, koji su se s njim opraštali. Sa svima se 
rukovao. Napokon je prispio dr. Schlagenberg: 
»Do viđenja, velečasni!« — »Sretan put, Wal- 
teru! Bio zdrav i veseo. Do viđenja u Colombu!« 
Srdačno su si stisnuli ruke. Mladić je ušao u 

čamac i mahao rupčićem sve dok mu Linkoln 
nije nestao s vida .. 

Dr. Schlagenberg stajao je na ogradi i gle- 
dao prema gradu. Iz daljine čuo je vesele po- 
klike, kojima je mnoštvo u luci dočekalo naj- 
mlađeg novinara. Da li Walter i sada u toj vre- 
vi misli na ono što je posljednjih tjedana pro- 
živio u svojoj nutrinji? . .. Da li počinje kli- 
cati sjeme, koje je milost Božja posijala u nje- 
govoj duši . . 

Oko šest sati uveče oglasile su se sirene 
na Linkolnu. Polagano je brod otplovio na ši- 


roko more prema jugu. — Walter je dr. Schla- 
genbergu manjkao na svakom koraku. Slično je 
bilo i drugim putnicima. — Slijedećeg jutra u 


osam sati pomislio je pater na to da Walter sa- 
da odlazi iz Bombaja. Mnogo i mnogo puta po- 
javila se toga dana pred njegovim očima slika 
mladog svjetskog putnika. Dvije sile borile su 
se u duši tog mladića za pobjedu. Na čijoj će 
strani biti pobjeda? — 

Još prije nego što je pala večer, pater 
Schlagenberg doživio je radosno iznenađenje: 
Dotrčao je k njemu jedan boy noseći radiogram 
— Pater ga brzo otvori: 

»Sretno prispio u Hajderabad. — Tisuću 
pozdrava. Vaš zahvalni Walter.« 

LIJET NA BISERNI OTOK 


U petak 21 prosinca, u sedam sati ujutro 
ušao je Linkoln u luku grada Colombo. Upravo 
na ulazu u luku usidrio se jedan američki rat- 
ni brod. Kad je Linkoln prošao tik uz njega, 
odred mornara odao je počast zvijezdanoj 
zastavi na brodu. S oba broda zasvirale su si- 
rene. Časnici na zapovjedničkim mostovima, a 
i mornari pozdravili su jedni druge. Iz oklo- 
pljenog tornja ratnog broda sijevne i topov- 
ski hitac odjekne morem. : 

Mr. Davis pramatrao je taj prizor, te se 
okrenuo dr. Schlagenbergu, koji je uz njega 
stajao: »Divno, zar ne?« 

Svećenik potvrdi. 

»Uostalom, gospodine doktore, što je s na- 
šim mladim prijateljem? Gdje se je smjestio u 
Colombu?« 

»On još nije ovdje,« odvrati dr. Schlagen- 
berg. Sinoć sam primio radiogram: Zrakoplov 
dolazi istom danas oko deset sati iz Kandija u 
Colombo. U podne svečani banket u hotelu Vik- 
torija. Tik pred odlazak Linkolna, dakle između 
četiri i pet, doći će Walter na brod.« . «Ba 

Mr. Davis se obrati svojoj supruzi i kćerci: 
»Hola, Walter će stići oko deset u Colombo. Da 
pogledamo tu stvar?« 

»Da, tata, idemo!« poviče Edita. 


»Gospodine doktore, idete s nama?« 

»Hvala!« odgovori dr. Schlagenberg, »ja ću 
ostati do podne na brodu. Mladić će i onako biti 
opkoljen novinarima. Sumnjam da li bismo 
uopće mogli doći do njega.« 

Mr. Davis iznajmi motorni čamac, odveze 
se s gospođom i kćerkom u grad. Dr. Schlagen- 
berg pak šetao se gore dolje po palubi i molio 
brevijar. 

Bilo je oko devet i po, kad se u zraku za- 
čuo tihi šum. Visoko u plavom eteru kružio je 
jedan zrakoplov. — Walterov zrakoplov, pomi- 
sli pater i prihvati dalekozor. 

U velikim spiralama spuštao se zrakoplov 
u Colombo. Svakim časom bivao je sve veći i 
jasniji što se sve više spuštao i bio bliže gra- 
du... Nestalo ga je iza palmi u lučkoj čet- 
vrti... Dr. Schlagenberg spremi dalekozor i 
moljaše dalje. 

Ali najednom opet neki šum i brujanje. 
Nad jarbolima brodova lebdio je zrakoplov — 
jedva osadeset metara nad morem, upravo pre- 
ma Linkolnu. Nad brodom opisao je veliki 
krug. Elisa je strahovito brujala. Jasno se vi- 
dio svaki prozorčić na trupu aeroplana. I gle: 
Na jednom prozoru lepršao je mali bijeli rup- 
čić, gore-dolje, — gore dolje . .. ; 

Dr. Schlagenberg izvadi svoj rupčić te mu 
odmahivao. Časnici i mornari mahali su kapa- 
ma, — — tri put je zazviždala sirena, ali njen 
oštri glas je nestao u šumu propelera. 

Zrakoplov je letio oko broda, a tada je u 
brzom lijetu nestao iza krovova lučkih zgrada. 

Na uzletištu u Colombu bilo je vrlo živah- 
no. Na stotine ljudi natisnulo se iza ograde; na 


69 


tribinama izvjestitelji s filmskim aparatima; 
pred hangarom grupa gospode: austrijski kon- 
zul, predstavnik štampe, članovi uprave. Uz 
njih Mr. Davis s gospođom i kćerkom. — — 

Tik pred devet i pol pojavila se na vedrom 
nebu na istoku crna točka, koja se sve više po- 
većavala. Kroz dogled može se već raspoznati 
trup i krila. Naskoro se i prostim okom moglo 
vidjeti zrakoplov. Čuo se i lagani šum. 

S napetošću pratilo je mnoštvo kruženje 
aeroplana nad gradom i lukom. — Napokon je 
došao i nad uzletište. Zaglušna buka — a na- 
jednom tišina. Lagano i veličanstveno spuštao 
se na tlo. Već su kotači dotakli travu, još ne- 
koliko metara, zadnji okretaji elise . . . i zau- 
stavio se usred široka polja. 

Namještenici poletjeli su prema aeroplanu, 
a iza njih fotografi. Jedan čovjek skočio je na 
željezne stepenice i otvorio vrata kabine. Dvije 
osobe pojavile se na vratima i odmah ih je na 
desetke jakih šaka zgrabilo i skinulo: Mr. Coyne: 
i Walter Klinger svjetski putnik. 

Nastalo je zaglušno klicanje, mahanje še- 
šira i rupčića sa svih strana. U času bio je mla- 
dić opkoljen stotinama nasmiješenih obraza. 
Zatrpali su ga mnoštvom pitanja. On je stajao: 
uz Mr. Coynea i odmahivao u svim pravcima. 

»Good morning, Walter! How are you?« 


Walter se okrenuo kao munja. Taj glas mu 


je poznat. — I zaista, tamo je stajao Mr. Davis 
s prijaznim smiješkom na licu, a uza nj gospođa 
Davis i Edita. -— Vrlo obradovan rukovao se s 
njima. Sad se opet osjeća siguran i sretan. Nije 
mogao ni pomisliti da tako ovisi o brodu i svo- 

jim suputnicima!  Uvidio je to istom zadnjih 
dana. Koliko puta je čeznuo da ugleda poznata 
lica. 

»Walteru,« reče Mr. Coyne, »ako želiš da 
pozoveš koga s Linkolna na svečani banket, na- 
piši brzo imena na komad papira. Ja ću ih od- 
mah dati pozvati.« 

Walteru oči bljesnu: »Mr. Coyne, ovdje je 
odmah jedan gospodin: Mr. Davis s gospođom 
i kćerkom!« 

Englez je pružio Mr. Davisu ruku i naklo- 
nio se: »Imam čast Mr. Davis, Mrs. Davis i Miss 
Davis da vas u Walterovo ime pozovem na sve- 
čani ručak: Viktorija hotel, jedanaest sati.« 

»Thanks! Alright!« odvrati Američanin 
smiješeći se. Tada postavi svoju desnicu na 
Walterovo rame, tako ponosno i zadovoljno kao 
da mu je to vlastiti sin. — Walter je međutim 
u svoju bilježnicu napisao tri imena: Dr. Schla- 
genberg, — dr. Ogi, — kapetan Donnelly. — 


Istrgne list i pruži ga Mr. Coyneu. — 


Pol sata kasnije krenuli su tri gospodina u 
motornom čamcu s Linkolna u grad: Kapetan, 
Japanac i jedan katolički svećenik. 


* 


Govori u Viktorija hotelu su prošli, novi- 
nari zadovoljeni, na mnoga pitanja odgovoreno. 
Walter se oprostio od društva. Odahnuo je. Sad 
je mogao da u miru pregleda grad i okolicu Co- 
lomba. 

Sjeo je u auto između Mr. Coynea i dr. 
Schlagenberga. Toliko je imao toga da ispriča 
svećeniku o prošla četiri dana! No za to će biti 

i kasnije. dosta vremena, a sad mora dobro 
otvoriti oči. — Vozio se kroz krasne četvrti vila, 
gdje su se nalazili stanovi bogataša, okruženi 
raskošnim gajevima s krasnim vitkim palmama, 
cvjetnim gredicama, zelenim tratinama. Činilo 
se da auto juri kroz šume, čas kroz nasade ko- 
kosa, čas pod ogromnim stablima gumijevca. 
Ceste su izvanredne i bez prašine, namazane 
katranom i uljem. 


Iza sat vožnje zaustavio se auto u malom 
selu. Bilo je vrijeme da se vrate! Iz zelenila 
palmi i drugog drveća provirivale su bijele i 
čiste kućice Singaleza. — Šofer se okrene svo- 
jim putnicima: »Žele li gospoda možda svježeg 
kokosovog mlijeka?« 


Da li Walter želi? — Pravo, svježe koko- 
sovo mlijeko! Ta prilika se ne smije propustiti. 
Šofer pozove nekoliko smeđih polugolih dječa- 
ka, koji su se natjeravali pred kućama. Za čas 
već su se okretno verali po vitkim stablima 
obližnjih kokosovih palmi. Walter se gotovo 
prestrašio kad ih je ugledao gdje vise pod kro- 
šnjom u velikoj visini. — I već su letjeli orasi 
na tlo. — Za čas su se opet dječaci spustili na 
zemlju i odnijeli plodove u auto. Šofer s čeki- 
ćem razbije ljusku. Walter je s užitkom srkao 
tečno i resko piće. Mlijeko je bilo mlako. Rado 
bi ispio i cijeli orah, ali bilo mu je previše. Pru- 
žio ga zato jednom smeđem drugu, koji je na- 
stavio piti mlazgajući jezikom. — Nešto prije 
pet došao je auto u luku. Mr. Coyne ispratio 
je svoje goste na brod,koji se već spremao na 
odlazak. Srdačno se zahvalivši oprostio se Wal- 
ter od Engleza, koji mu je postao pravi prija- 

telj i kome je morao zahvaliti tako krasnu 
vožnju zrakom. Zadnji pozdrav, još stisak ru- 
ke — i motorni čamac s Mr. Coyneom odjurio 
je natrag u grad. Na Linkolnu su zatulile sirene, 
kapetan je sa zapovjedničkog mosta davao zna- 
kove, i ogromni parobrod polako je napuštao 
luku bisernog otoka .. 

Kad je Walter po prvi put opet ušao u svo- 
ju malu kabinu, bilo mu je kao da su protekli 
dani bili tek daleki lijepi san. Za njega je na- 
stao opet stari, obični život na brodu. — 

Božić na moru! 

Na 24 prosinca već od rana jutra priprav- 
ljalo se na blagdan. Blagovaonica je sjala u evi- 
jeću i zastavama. Posvuda su visjeli japanski 
lampioni, prostor za glazbu ukusno su ukrasili 
palmama, vijencima i zastavicama. Uveče iza 
večere bit će velika božićna svečanost! Gospo- 
đe su se veselile plesu, dogovarale se o opra- 
vama, u kojima će se pojaviti. 

Iza lunča sjedi Walter s dr. Schlagenber- 
gom na krovu i pozorno sluša: Pater priča do- 
dogođaje svete noći, kako mu ih je nekad ma- 
ma pripovijedala . Izvještaj svetoga Lu- 
ke... tri božićne mise ... i veliki božićni 
ciklus blagdana u katoličkoj crkvi. 


»Velečasni,« zapita Walter, kad je pater 
svršio,« kad ćete sutra čitati tri svete mise?« 


»Oko šest, sedam i deset sati.« 
»Smijem li i ja doći na prvu misu?« 
»Naravno, Walteru, bit će mi vrlo drago.« 

Večera je prošla, božićni kolač odnesen, 
muzika je počela svirati: Božićne pjesme svih 
naroda ... Gospođe i gospoda sjedili su tiho 
za stolom, trudili se da pokažu pobožno raspolo- 
ženje i zamišljeno gledali u čaše... 


Svira se: Tiha noć, sveta noć ...! Neki 
danski tvorničar tiho pjevucka i lupka nervozno 
po stolu. — Misli na prošla vremena . . . Čak 


se monsieur Filipi, umirovljeni grčki general, 
koji je inače tako veseo i blagoglagoljiv, za- 
gledao ozbiljno i svečano u strop. Tad se naje- 
dnom okrene k Walteru i prošapće: »Mon Dieu, 
kako je to divna pjesma! Čuo sam je često dok 
sam bio u Njemačkoj i Austriji!« — 


Pjesme su zamukle. — Odahnuli su svi i 
neko se vrijeme govorilo o prekrasnoj poeziji 
tog kršćanskog blagdana. Iza toga su se gospođe 
počele opet smijati i šaliti, a gospoda su zapalila 
cigarete i pila sekt. Glazba je zasvirala živahne 


koračnice. " 


U devet sati počeo je ples. — Edita je došla 
k Walteru u blještavoj opravi. Brbljali su me- 
đusobno, šalili se i smijali. Walter je mislio 
da bi bilo skrajnje vrijeme da pođe na počinak, 
ali nije imao jakosti da se otrgne iz tog vese- 
log i zamamnog kola. Tako je ostao u blagova- 
onici do dvanaest sati. 


Otišao je tada na palubu. Malo na svježi 
zrak! Sasvim je smeten od sveg tog svijetla, 
buke, plesa i pića . 


Prekrasna noć! — Valovi su lagano šumili 
oko broda. Mjesec je bacao svoje zrake po vo- 


74 


. denoj površini, koja se sjajila i bljeskala. Na 


tisuće zvijezda svjetlucalo je na zelenkastom 
nebu. A posvuda naokolo duboki mir . . 

Sveta noć! — Kao bljesak zasjalo je u mla- 
dićevoj duši: Čas kad se rodio Krist, Spasitelj 


svijeta. — Zar nitko ne misli na taj čas? — 
Tamo dolje u blagovaonici smiju se i plešu! A 
i on sam . . .2 Tek je slučaj da i on nije dolje. 


Najednom razlijegla se pjesma s palube 
trećeg razreda. Tiho četveroglasno, —- vječno li- 
jepi božićni koral: Tiha noć, sveta noć ... 

Walter ne razumije riječi, holandeske su, 
ali melodija je ista. Kao srebrni anđeli razlije- 
gali su se zvuci u noć! O, kako sasvim druga- 
čije, nego kad ih je dolje glazba svirala! — 
Tako slavi »puk« u trećem razredu svoj Božić! 

Walter ne zna kako je do toga došlo, ali ove 
božićne noći neće nikada zaboraviti: Prva kitica 
je svršena, počela je druga, a on je klekao na- 
sred palube, sam u tihoj noći, i — molio se. Pr- 
vi put od svog davnog djetinjstva! Nasred In- 
dijskog Oceana nastao je Božić u njegovoj du- 
ši. 

Krist, Spasitelj je tu! 


Kad je idućeg jutra pater u mirnoj blago- 
yaonici čitao prvu božićnu misu, začudio se vi- 
deći svog mladog prijatelja gdje kleći uza zid. 
Dječak je skrstio ruke i sa strahopočitanjem 
gledao u oltar. — 


PLAN KRALJA PETROLEJA 


Iza prve mise na Božić, Walter je spavao 
do deset sati. Treću misu čitao je pater u sa- 
lonu za pušenje. Walter je došao i na ovu misu. 
Bilo je to prvi put da on javno prisustvuje ka- 
toličkoj službi Božjoj na brodu. Začuđeno je 
gledao kako su ljudi napunili čitav prostor: Vi- 
dio je tu mnogo putnika iz trećeg razreda u 
blagdanskim odijelima, kapetana broda, dva 
časnika i desetak mornara. Iz prvog i drugog 
razreda bilo je tu više gospođa i gospode, veći- 
nom Francuza. Vidio je mnogo djece. Pa i dr. 
Ogi bio je tu: — Zar je on katolik? pomisli 
Walter. Sigurno nije! On je došao tek da pro- 
matra! — Oltar je bio krasno nakićen cvijećem 
i zelenjem. Neki mladi francuski časnik udarao 
je na glasoviru, a Holanđani su pjevali četve- 
roglasno božićne pjesme. 

Pretvorba je prošla, zvonce je pozivalo na 
Pričest. Svećenik je molio okrenut puku držeći 
malu bijelu Hostiju nad kaležem: Domine, non 
sum dignus ... 

Walter je začuđeno gledao kako mnogi put- 
nici pristupaju k oltaru. O ženama nećemo ni 
govoriti! Ali muževi! Kapetan, oficiri i pet mor- 
nara! Francuski poručnik! Dvadeset Holanđana 
iz trećeg razreda! I dr. Ogi! Dakle je ipak ka- 
tolik! — 

A u Beču je uvijek mislio da samo babe 

trče po crkvama, i da se samo one pričešćuju! 
Ali muževi! Pa čak i oficiri! To je za njega no- 
vost. Zašto sve to nije prije vidio ni čuo? — 
Zašto se kod kuće morao sramiti vjere svoje 
drage majke? Zašto su mu se izrugivali i prezi- 
rali ga? 


Iza službe Božje, kad je došao na palubu, 
iznikla je iz oceana obala Sumatre, obrasla 
tropskom prašumom i palmama. Linkoln je ušao 
u malajski prolaz. — Na palubi je Walter su- 
sreo dr. Ogija, te se s njime šetao gore dolje. 

»Gospodine doktore, ja nisam imao ni poj- 
ma da ste vi katolik!« 

Japanac se nasmiješi: »Ni ja nisam znao 
da si ti. Pa ni sada još nisam stalan, tek slu- 
tim.« : 

Walter pocrveni. Što da sad radi? — U nje- 
govom srcu sukobila su se dva svijeta. Za koji 
da se odluči? — Kratka borba, — a tada po- 
tvrdi malo zbunjeno: »Da, ja sam katolik . .. 
Da li ima u Japanu mnogo katolika?« 

»Nema baš mnogo, ali dobro napreduju. 
Sudbina našega naroda ovisi o tom kako će se 
katolička crkva u Japanu razviti.« 


»Šta?« 


»Da, jer katolička vjera ozbiljno shvaća 
Evanđelje i pravu ljubav prema bližnjemu. To 
čine doduše i plemeniti protestanti, ali velika 
štampa, trgovački i poslovni svijet sa svojim 
»Kršćanstvom“ mogli bi nam ga ugrabiti. Nji- 
hovo Evanđelje su burzovne vijesti. U svojim 
tvornicama potpuno isišu jadnog kulija i ra- 
dnika. Ako u Kini dobro otvoriš oči, i sam ćeš 

to opaziti. Ovi europski »kršćani« sjede u svo- 
jim koncesijama, ušančeni iza topova i strojnih 
pušaka i sišu narodu krv iz žila. A svjetskoj 
štampi je to dakako sve u redu; naravno, jer 
stoji u njihovoj službi.« 

Walter je morao opet misliti na svog oca. 
— »A zar su katolici drugačiji?« zapitao je po- 
nešto razdražen. 

»U Aziji da. Pa i u Europi većina. Doduše 
imade i tamo dosta nazovi katolika, koji bi se 
morali ostaviti toga imena; oni su mu samo na 
štetu i sramotu. To ćeš ti najbolje znati, ako 
pomisliš na svoju Austriju i Beč!« 

Walter se zažario. To da si dozvoli kazati 
od jednog Japanca, on Austrijanac! Ali što će, 
ne može se braniti. I predobro znade da čovjek 
ima potpuno pravo! 


Cijeli je dan mladić mislio na ovaj razgo- 
vor. Zar su ti poslovni ljudi zaista tako bezob- 
zirni? — Zar možda i Mr. Davis . . .? Zgodno 
se domislio: Ja ću jednom kralja petroleja do- 
vesti na lijepak! Jedna petnaestgodišnja svjet- 
ska danguba smije si mnogo toga dozvoliti! 

I zaista! Kod večere zapitao je iznenada 
Mr. Davisa smiješeći se: »Imadete li _ mnogo 
radnika u svojim tvornicama?« 

Američanin se nasmije. »No recimo, oko 
dvanaest tisuća!« 

»Kako je tim radnicima . . .?« 

Mr. Davis podigne obrve. »Mladiću, to ti 
ja ne mogu reći! Imao bih previše posla, kad 
bih se htio brinuti za sve te ljude iz Meksika 
i Kanade! Dobiju svoju plaću i basta!« 

»Ali ako je plaća premalena — za ženu, 
za djecu . . 

Kralj petroleja namršti čelo. »Slušaj mla- 
diću, to se nas nimalo ne tiče! Mogu ići dalje! 
— S osjećajima se u poslu ne dolazi daleko.« 

Walter je okrenuo razgovor na druge stva- 
ri. Znao je dosta . . . 


Singapur! 

26. prosinca, oko jedan po podne prolazio 
je Linkoln kroz prekrasan morski tjesnac pre- 
ma luci. Nad gradom upravo se nadvila trop- 
ska duga, kakove se u ovim krajevima tri i če- 
tiri put može vidjeti kroz dan. Dvadeset minuta 
kasnije opet je sjalo žarko i sjajno sunce s pla- 
vog svoda. 

Polagano se Linkoln gurao između dva 
druga parobroda. Walter je stajao na palubi i 
bacao malajskim prosjacima, koji su opkolili 
brod, kovnati novac. Kao munja skakali su sme- 
đi fakinčići sa svojih čamaca u vodu da izvade 
novac. Ni jedan im nije propao. 

Napokon oko dva sata zatrubi sirena: Izlaz 
na kopno slobodan! — Walter je otrčao do svoje 
kabine, naturi tropski šešir na glavu, baci re- 
men filmske kamere oko ramena i turi lisnicu 
u džep. — Za par časova bio je već na izlazu. 
Petnaest metara od sebe ugledao je dugi dvo- 
red skauta. Iza njih mnoštvo ljudi. Truba za- 
trubi. Svi skauti su jednoglasno pozdravili. 
Mnoštvo je udarilo u klicanje, zaglušni povici 
čuli su se duž čitave obale . .. 

Uto izbije iza natisnutog mnoštva oštro 

udaranje u bubanj; k tome su se pridružile 
zvonke džinele, a napokon jasne i glasne tru- 
blje: — Radeckijev marš! — 

Walter je bio iznenađen, sluša i sluša. Oči 
su mu sjale. Pred njegovim duhom iskrsavaju 
veliki odredi, čovjek uz čovjeka, s čeličnom ka- 
cigom na glavi... Željeznim korakom stu- 
paju ulicama Beča s glazbom na čelu: Austrij- 
ska savezna vojska! Koliko ju je puta vidio pro- 
marširati uz zvukove ovog marša! — 

Kad ga je kasnije tkogod zapitao, gdje je 
bio najljepše dočekan, on je uvijek odgovarao: 
U Singapuru! 

Iza objeda kod austrijskog konzula pregle- 
dao je grad. Šarena smjesa od četiri različita 
svijeta! Krasni europski hoteli uz kineske ča- 
jane. Najmodernije veletrgovine, a pred njom 
kineski preprodavač s motkom na ramenima, 
na kojoj se ljuljaju lonci s rižom i voćem. Po- 
kraj nespretnih volovskih kola jure elegantni 
automobili, a između njih dvokolice, koje vuku 
brzonogi kuliji. A da bude zbrka još veća tu 
je i električna željeznica, koja vozi bez trač- 
nica. 

Nekoliko koraka i Walter je pobjegao iz te 
zbrke velegradskog života u tihi kutić mira, u 
katoličku katedralu. Velik i krasan je to hram. 
Sa stropa visjele su srebrne svilene vrpce, a na 
glavnom oltaru je slika dobrog Pastira. — Na- 
suprot katedrali diže se ogromna kuća sestara 
Djeteta Isusa. Preko tisuću djece je tu sku- 
pljeno, sirote, bogalji, nahočad. Veselo se igraju 
mališi u prostranim vrtovima, zadovoljni su i 
sretni. Jedna austrijska sestra provela ga je 

kroz zavod. Mladić, koji je u Beču imao tek 
preziran smiješak kad bi ugledao koju časnu 
sestru, gledao je sada s udivljenjem te tihe i 
vesele redovnice. — Na rastanku dao je Walter 
sestri polovinu svog novca, trideset dolara za 
djecu. 

Još je prošao sav očaran kroz botaničke 
vrtove. Kod kuće u dalekoj Austriji počiva sad 
sve pod snijegom, a ovdje je sve zeleno, sve 
cvjeta. Vječno proljeće u bujnom sjaju . 


* 


Zadnjeg tjedna u prosincu Walter je dnev- 
no sjedio na palubi s dr. Schlagenbergom. Dok 
je Linkoln jednolično plovio po Kineskom mo- 
ru, učio je mladić poznavati i ljubiti vjeru svo- 
je mladosti. Novi svijet otvorio se u njegovoj 
nutrinji. Polagano je ipak našao most, koji će 
vezati njegovo djetinjstvo s budućnosti:  Od- 
važnost za otvoreno ispovijedanje katoličke vje- 
re. 

Silvestarsko veče slavili su putnici na Lin- 
kolnu s plesom i veselom zabavom. Edita je sje- 
dila uz Waltera i brbljala o svojim planovima 
za novu godinu: Tata će joj dozvoliti da uredi 
kod kuće mali zvjerinjak. Tu će ona uzgajati 
mlade lavove i tigrove i sa sobom ih uzeti u 
auto, kad se bude izvezla. O, bit će lijepo u no- 
voj godini! — 

Mr. Davis razgovara s debelim Holanđa- 
ninom o svom petroleju: Dobri izgledi za slije- 
deću godinu! Pet mjeseci se borio s konkuren- 
tima s velikim gubitkom. Sad su protivnici uni- 
šteni. Prodavaju u bescjenje svoje petrolejske 

izvore. Te će sada dobiti on, po stranputici da- 
kako! U dva tjedna uravnotežit će cijene, po- 
lagano dižući. Sredinom veljače svi gubici su 
pokriveni, a tada ogroman dobitak. Da, on si 
može zaželiti sreću u novoj godini. Pošao je do- 
bar komadić puta naprijed u svom poslu. 

Nešto iza jedanaest sati Walter je otišao iz 
blagovaonice. Edita se požurila za njim. »Ta 
ostani do ponoći! Sad istom dolazi glavna stvar! 
Ja bih tako rado s tobom »uplesala« u novu 
godinu.« 


Walter se nasmije: »Hvala, Edito, to ću 
radije učiniti sam!« — 

Djevojka ga osupnuto pogledala: »Ti zlo- 
česti, zločesti dečko!« — 

Točno u dvanaest sati zatulila je sirena 
u tihu noć, novoj godini u pozdrav. U blagova- 
onici prvog razreda bučna glazba, lupanje čaša 
i veseli glasovi: Sretno! Prosit! Najsrdačnije če- 
stitke! — Walter kleči u svojoj kabini pred 
krevetom i izgovara kratku molitvu moleći Bo- 
žju milost i blagoslov za novu godinu ... 


Drugog siječnja, osam sati u jutro, pribli- 
žavao se Linkoln luci Hongkonga. Okolo na- 
okolo izviruju iz mora mali grebeni i pusti 
otočići. 

Oko deset sati ušao je brod u krasnu pri- 
. rodnu luku, koju čini otok Hongkong s kopnom 
Walter je stajao na palubi i promatrao krasnu 
okolicu. Stajalo je tu na stotine brodova, veli- 
kih i malih. Na unutrašnjoj strani otoka raširio 
se grad ubavih vrtova i gajeva. 

Upravo je Linkoln pristao uz dok. Struja 


82 


ljudi valjala se prema brodu: Kuliji, činovnici, 
znanci i rođaci putnika. U to dotrči Edita k 
Walteru. »Dakle, Walteru, vrijeme je! Mi odla- 
zimo. Dođi!« — Walter je pošao za njom. Mo- 
rao je s Mr. Davisom u grad. Kralj petroleja je 
na cilju svog puta, pa je za ovaj dan pozvao 
mladića. U autu su se odvezli u Viktorija hotel, 
gdje je Mr. Davis odmah naručio sobe. Iza 
objeda pregledali su zajedno grad. Edita se 
nije micala od Waltera. Ta bio je to zadnji dan! 


Previše brzo je došao čas rastanka. Gospo- 
đa Davis privila ga k sebi, a Edita mu je ža- 
losno pružila ruku. Morao joj je obečati da će 
je svakako posjetiti, kad dođe u Chikago. Edita 
ga je ispratila sve do auta. Već su izašli kroz 
vrata, kad mu je prišapnula: »Walteru, tata ima 
krasan plan za tebe! On će se odvesti s tobom 
na brod i tamo će ti ga kazati!« Pritom se je 
smiješila tako vragoljasto, da je mladić postao: 
znatiželjan. ' 

Mr. Davis sjeo je u auto. Po zadnji puta 
stisnula je Edita Walteru ruku. »Zbogom! Do 
viđenja!« — Zbogom, Walteru, do viđenja u 
Chikagu! Ali sigurno!« — Auto je odjurio. Edi- 
ta je mahala, a Walter se ogledavao, dok mu 
nije isčezla s vida. Sjeo je uz Mr. Davisa. Ka- 
Kkovu će mu to novost reći? 

Neko vrijeme je kralj petroleja zamišljeno 
gledao u daljinu. Prstima je nervozno lupkao 
po naslonu . .. Nenadano se okrenuo mladi- 
ću, a uzbuđenje mu se čitalo na licu: »Walteru, 
na brodu smo se upoznali. Ti si krasan mladić, 
sposoban, zdrav i mudar. Šteta bi bila da ne po- 
stane od tebe štogod! Imam jedan prijedlog: 


83 


Kad svršiš svoje putovanje, dođi k nama u Chi- 
kago! Temeljito ću te izobraziti u svom poslu. 
Moj sin: je nažalost sasvim druge naravi, nika- 
kav »businessman«! Radije sjedi uz knjige. — 
No, razumiješ li, što mislim! — Edita će se 
strašno radovati.« — — 

Otvorenih očiju i usta buljio je Walter u 
Mr. Davisa. Za Božju volju, zar on to misli o- 
zbiljno? Zar to ne znači da moram postati petro- 


lejski kralj, Editu oženiti . . .2 Muž jedne do- > 


larske princeze, milijunaš! — Mladiću je kao 
da mu neka ruka stišće vrat. Prožeo ga je stra- 
šan i sladak osjećaj: — Američki milijunaš! ... 

Napeto je gledao Mr. Davis u Walterovo 
lice. »Dakle, što kažeš na to?« 


»Vrlo sam vam zahvalan, Mr. Davis, — ja 
mislim, — ja ne znam, — tako sam iznena- 
đen ... Moj tata . . .« 


No, promisli malo čitavu stvar,«  sokolio 
ga petrolejski kralj. »Imaš još dosta vremena! 
Kad dođeš u Chikago, svakako ćeš nas posje- 
titi. Tada ćemo dalje govoriti.« 

Mladić kimne i potiho izmuca: »Mr. Da- 
vis, vrlo sam vam zahvalan!« Neko je vrijeme 
gledao pred sebe . . . U njegovoj duši izašlo je 
neko novo sunce, koje je svojim sjajem nadvi- 
silo zvijezdu Božju ... 


Auto se zaustavio u luci. Walter je isko- 
čio i pružio kralju petroleja ruku. — »Zbogom, 
Walteru, do viđenja! Pozdravi mi još jednom 
sve putnike!« — Desnica dječakova dršće u ruci 
Amerikančevoj. »Do viđenja!« Zadnji stisak 
ruke, — i auto je odjurio. Petrolejski kralj još 
mu je jednom mahnuo: Good bye! 

Walter stoji kao u snu i gleda za autom 
dok nije iščeznuo iza skladišta. Da li taj Ame- 
ričanin misli ozbiljno? 

Kao zaslijepljen od jarkog svijetla, stisnuo 
je čvrsto usnice i zagledao se u pod. Tek sada 
pomalo shvaća značenje tog prijedloga. Čaro- 
bne, zamamne slike iskrsavale su mu u duši, 
kao oblaci magle iz gorske doline. Sebe već 
gleda kao milijunaša u predivnoj palači, bogat, 
sretan, sve ga slavi i časti... 

Iz sanjarenja ga probudio glasni krik. Pre- 
strašen skoči na stranu: Neki kuli proletio je 
u brzom trku, vukući teški teret na kolima. S 
njegovog blatnog, mršavog lica vise velike kap- 
lje znoja, dah mu je kratak i isprekidan. Veli- 
kom je mukom u zadnji čas uspio zaustaviti 
kola da ne sruši nepažljivog mladića, koji nije 
čuo signale. Projurio je tik uz Waltera i pogle- 
dao mladog Europejca nijemim pogledom pu- 
nim prijekora ... 

Sav crven Walter obori oči i zagrize bije- 
lim zubima u meku, prkosnu donju usnicu. Ča. 
robni sni nestali su u valu gorčine. — Kinez je 
već davno iščeznuo za uglom obližnjeg skladi- 
šta. Ali njegov pogled! Onaj blijedi ukočeni, 
umorni, ispijeni pogled! 

Kao neku sablast vidi Walter pred sobom 
strašnu nakazu, kako mu se prijeti. Može i oči 
zatvoriti, ali mu ništa ne pomaže. Iz tame čuje 
nijemu optužbu. Gotovo da čuje i riječi: Gledaj 
te jadne Kineze! Tako ćeš jednom i ti kao pe- 
trolejski kralj postupati sa svojim radnicima, 
kao što to čine i Mr. Davis i mnogi drugi . . .! 

Nevoljko okrene Walter glavu. Njegovo 

dječačko lice poprimilo je ispaćeni izgled. Vi- 
djelo se da se bori. Na stran s tim glupim mi- 
slima! — 

Ali nije imao mira: Eto bacaš na stran sve 
ideale, koje si malo prije spoznao kao svoje 
najveće dobro. Za nekoliko milijuna dolara pro- 

“ daješ i dušu, i sreću svoju i svojih bližnjih! Mi- 
sli na riječi, koje je Mr. Davis izrekao o svo- 
jim radnicima! Ako ti postaneš petrolejski 
kralj, i ti ćeš isto tako činiti. — Ne možeš dru- 
gačije! 

U strašnoj borbi stisne mladić zube i zgr- 
či pest. Oba sunca mora da mu svijetle na nje- 
govom životnom putu! — »Zar ja ne mogu svo- 
jim radnicima stvoriti ljepši, sretniji život...! 
Katolik biti, a pri tom ostati i milijunaš?« — 

»Ne, to ti ne možeš!« 

»Mogu!« 

»Nikako!« 

»A ja ću to ipak učinitil« — Usnice su mu 
se tresle, a iskre skakale iz očiju. Upravo tako 
je stajao Walter prema svom ocu, kad je taj 
htio da pošalje nekog drugog mladića na put 
oko svijeta! Ista borba za dva ideala, gdje je- 
dan drugog hoće da istisnu ... 


Jasna sunčana svijetlost obasjala je šarenu 
zbrku u luci. S Linkolna već tule sirene. Veliki 
oblaci dima dižu se iz ogromnih dimnjaka i vu- 
ku se tromo nad vodom. — 

Walter duboko uzdahne: »Svakako! Ja ću to 
učiniti!« Polagano je pošao prema mostu. U oči- 
ma mu sjaji neko čudno, prkosno svijetlo. A 
njegova duša sapela je oba ideala u veliko, sjaj- 
no sunce: Katolički petrolejski kralj . . .! 

KINESKI BOGATAŠ 


Osmoga siječnja po podne sjedio je Walter 
kod svog pisaćeg stola u otmjenoj sobi hotel 
Pariza u Šanghaju. Jučer je na večer prispio 
u Kinu, i s dr. Schlagenbergom napustio Lin- 
koln. Zastupnik New-York Heralda odpratio ga 
je u hotel, a dr. Schlagenberg je odsjeo kod 
Isusovaca u Zikaweyu, te će ga danas u tri sa- 
ta posjetiti. 

Prema putnom planu ima Walter u Kini 
proboraviti tri tjedna. — Tata mu je opet po- 
slao 200 dolara i dugi brzojav s molbom da o 
Kini opširno izvješćuje. Neka samo marljivo 
obilazi i sve što mu se čini zanimivo popiše. 

Tako je danas prije podne pregledavao 
grad. Najprije odio gdje stanuju stranci. — 
Pred njegovim očima odvijao se sav sjaj i ra- 
skoš velegradskog života. U lijepom autu vo- 
zio se uz palače Engleza i Francuza, čudio se 
lijepim šetalištima i krasnim vilama. Engleski 
i francuski vojnici čuvali su ulaze prema uro- 
đeničkim četvrtima da ne bi koji nepozvani 
ušao. 


Tada je prošao kroz radionice brodogradi- 
lišta. Na tisuće Kineza radilo je ovdje dan i 
noć u službi Europejaca — za kukavnu plaću! 
Mislio je na dr. Ogija, te je zato oči dobro 
otvorio. S odvratnošću i gnjevom u duši gledao 

je kako se s radnicima bezobzirno postupa. Kao 
da su pseta! 


Zatim je obišao sirotinjsku četvrt kine- 
skog grada. S grozom u duši pomišlja na te ča- 
sove. Nečistoća i bijeda! Na pol gola djeca tr- 
čala su za njim moleći milostinju. Bolesnici i 
bogalji sjedili su po uglovima i pokazivali pro- 
laznicima svoje rane. I slijepci su moljakali za 
mali darak. — »Eh,« reče smijući se njegov 
pratilac, »ti bi morao mnogo milostinje podi- 
jeliti da svima dadeš! U Šanghaju je svaki de- 
seti Kinez slijep!« 


Walter je sve pažljivo promatrao. Na putu 
kući vidio je prizor, koga neće nikad zabora- 
viti. Neki kineski kuli, pognut pod teškim tere- 
tom, kojeg je morao vući, sjeo je umoran na 
stube bogate palače da se odmori. No naje- 
dnom se vrata otvore, a jedan Europejac poče 
srdito vikati i grditi Kineza: »Bezobrazna fu- 
karo, još ćeš mi i po stepenicama posjedati, — 
umazani gade, — uprljat ćeš mi čitavu kuću.« 
— Prestrašen kuli odskoči i odjuri dalje pod 
svojim teretom. 


Sve je to Walter bilježio u svoju bilje- 
žnicu, iz koje će kasnije sastavljati svoje iz- 
vještaje. — : 


Tri sata. — Neko pokuca na vrata njegove 
sobe. Walter nije povikao »naprijed«, nego je 
sam otrčao da otvori. Zna on tko mu to do- 
lazi: Pater Schlagenberg, jedini prijatelj koga 
ima u ovoj dalekoj zemlji! Oči su mu sjale kad 
je pozdravio svećenika. Sad opet skupa sjede 
kao ono dnevice na parobrodu. Toliko se ve- 

selio ovom ponovnom sastanku, kao dijete, ci- 
jeli dan. 

»Kako je, Walteru? Što si već sve danas 
doživio?« 

Mladić stade pripovijedati ... U njego- 
vim riječima se osjeća nesvijesno pitanje: 
Patre, Američani i Europejci, trgovci i indu- 
strijalci, isisavaju zemlju, i narod zapada u 
bijedu i strašno ropstvo. Zar nema nikoga, tko 
bi se digao protiv toga? Je li tko tako plemenit 
da ide drugim putem? 

Svećenik je razumio nijemo pitanje. — 
»Walteru, jesi li sutra slobodan? Hoćeš li da ti 
ja budem jedan dan vodičem?« 

Walter veselo prihvati: »Molim lijepo, ve- 
lečasni!« 

»Sutra prije podne posjetit ćemo gospo- 
dina Lo-Pa-Honga, a poslije podne razgledat 
ćemo isusovački kolegij.« 

»Ko je taj gospodin Lo-Pa-Hong?« 

»Trgovac«, reče smijući se dr. Schlagen- 
berg, »jedan od najbogatijih ljudi u Kini: vla- 
snik više velikih tvornica, upravitelj triju pa- 
robrodarskih poduzeća, glavni dioničar šang- 
hajskog tramwaja, itd. Ukratko — veliki boga- 
taš! Katolički Kinez!« 

»Zašto idemo k njemu?« 

»Ja ti o tom još danas neću ništa reći. Ti 
ćeš sutra sve sam vidjeti, a poslije ću ti ja još 
nešto priopćiti o tom čovjeku. Je li tako pra- 
vo?« ' 

Mladić kimne glavom: »Da, patre, ja sam 
već znatiželjan. Alaj će sutra biti fini dan!« 

. . Sutradan probudi se Walter u šest sati. Za 
jedno pola sata bio je spreman za polazak. To- 
čno u sedam sati došao je pater Sehlagenberg 
: odveo ga u auto. »Kuda ćemo?« zapita Wal- 
er. 

»U stan gospodina Lo-Pa-Honga. Mi smo 
danas prije podne njegovi gosti. Ja sam mu već 
pričao o tebi. U njegovoj kapeli služit ću svetu 
Misu. Gospodin Lo-Pa-Hong će mi posluživati 
kod svete Mise, a tada... 

. »Šta, zar će taj gospodin ministrirati kod 
mise?« 

S »Da, svaki dan on ministrira i prima svetu 
Pričest.« 

Walter se zamisli: To je interesantno! Ta- 
kav milijunaš i vlasnik tvornica pa ministrira 
kod Mise! — 

Auto se zaustavio pred krasnom vilom. 
Okolo naokolo veliki broj modernih zgrada. 
»Je li ovo stan toga gospodina?« upita Walter, 
začuđen. 

»Samo jedna od tih zgrada«? reče dr. 
Schlagenberg. »Druge zgrade su njegove bol- 
nice.« : 

»Bolnice?« 


»Da. Gospodin Lo-Pa-Hong je svojim nov- 
cem podigao bolnice i zavode, u kojima dnevno 
oko dvije tisuće siromašnih Kineza prima ba- 
dava njegu i opskrbu.« 

Ušli su u trijem vile. Osjećaj plahosti obu- 
zeo je mladića. — U pozadini otvoriše se vrata 
— na njima se pojavi neki Kinez, koji pristupi 
k njima. Bio je u kineskoj nošnji, lica uredno 
obrijana, a na očima europske naočari. S puno 

poštovanja pružio je svećeniku ruku. Tada po- 
gleda mladića. Dr. Schlagenberg pokaže na 
Waltera i progovori na engleskom jeziku: »Mr. 
Lo-Pa-Hong, dozvolite da vam predstavim: 
Mladi austrijski putnik oko svijeta Walter 
Klinger.« — Prijateljski, ljupki smiješak pre- 
leti preko usana bogataševih: »Welcome to 
China!« Pružio je mladiću ruku i iskreno je sti- 
snuo. »Ja sam o tebi već čitao u novinama, te 
me vrlo veseli da sam te upoznao.« 


Deset minuta kasnije bio je već pater 
Schlagenberg na lijepo ukrašenom oltaru. Wal- 
ter je klečao u klupi i s velikim čuđenjem pro- 
matrao bogatog Kineza, kako djetinjom iskre- 
nošću služi kod oltara. — Nakon Mise odveli 
su Waltera i patra Schlagenberga u krasnu sohu 
za posjete. Na stolu bio je već pripravljen za- 
jutrak. Gospodin Lo-Pa-Hong sjeo je uz njih. 
Walter mu je morao pripovijedati o svom pu- 
tovanju. — Kad je svršio, zapitao ga je Mr. 
Lo-Pa-Hong: »Jesi li ti katolik?« 

Walter nije više pocrvenio. Vedro pogleda 
bogatašu u lice i potvrdi: »Da!« — 

Zajutrak je prošao. Gospodin Lo-Pa-Hong 
se oprostio. Mora u grad na jednu vrlo važnu 
sjednicu društva za elektrifikaciju. Međutim 
će jedan mladi liječnik voditi goste kroz bolnice 
i zavode. »Kod objeda opet ćemo se vidjeti!« 

Dr. Young, mladi kineski liječnik, vodio 
je Waltera i patra kroz bolnice i zgrade Lo-Pa- 
Hongove. Sa sve većim čuđenjem prolazio je 
Walter iz kuće u kuću. Svaka zgrada je naj- 
modernije uređena, sve je veoma čisto i ure- 
dno. Operacijske dvorane sa svim instrumen- 

tima, kako je Walter samo u Beču vidio. Tu je 
velika bolnica sv. Josipa s mnogo bolesničkih 
soba, posebna bolnica za djecu, liječilište za 
umobolne, paviljoni za zarazne bolesti, kuća 
za gluhonijeme, zavod za slijepe, dom za opi- 
jumske bolesnike, nahodište ... Čitav grad 
ljubavi prema bližnjemu! 


Na Walterovo pitanje protumači liječnik: 
Bolnice i zavodi su na raspolaganju svim siro- 
masima, bili to pogani ili kršćani, katolici ili 
protestanti. Za njegu i opskrbu ne plaća se 
ništa. Gospodin Lo-Pa-Hong namiri sve iz svo- 
ga džepa. 

Već su u zadnjem paviljonu. Liječnik je 
otvorio vrata duge dvorane: Čitav niz kreveta, a 
u njima bolesni muškarci. — Zločinci! — Mili- 
junaš ih je sam doveo iz tamnice i predao ih na 
njegu u svoje bolnice dok ozdrave. Neki od 
ovih mladića su već osuđeni na smrt i bili bi 
već davno ustrijeljeni da ih nije Mr. Lo-Pa- 
Hong uzeo k sebi. Ako se budu u bolovanju do- 
bro ponašali bit će im kazna ublažena. 


Deset sati je prošlo. Walter i dr. Schlagen- 
berg sjede opet u autu i voze se prema najve- 
ćoj zgradi u Šangaju: To je nova škola, koju 
je sagradio gospodin“ Lo-Pa-Hong. Ogromna 
moderna zgrada! U sredini je velika kazališna 
dvorana, a uz nju kapela za katoličke đake. 
Sa svake strane na tom velikom prostoru dižu 
se dvije velike škole, jedna je gimnazija za pet 
stotina đaka, a druga je tehnička škola za isto 
toliko. Sa svim laboratorijima, radionicama, 
zbirkama, vježbaonicama, igralištima! Strojevi 

za radionice upravo su stigli iz Njemačke i bit 
će naskoro postavljeni. — 

Kad su se vraćali u stan Lo-Pa-Hongov, 
rekao je Walter: »Taj Mr. Lo-Pa-Hong mora 
da je strašno bogat, kad može uzdržavati sve 
te krasne zgrade, a uz to da još bude miliju- 
naš!« Y ' 
Dr. Schlagenberg se nasmije: »Tako pun 
ipak nije. Za sebe ima tek vrio malo novaca. 
Sav svoj novac uložio je u ove ustanove.« 

»Zašto on to čini?« . 

»Zato jer je osvjedočen da kao katolik mo- 
ra tako raditi; da mora sve što mu je suvišno 
upotrijebiti za dobro svojih bližnjih. Mi još 
uostalom ni nijesmo sve vidjeli. On je još iz- 
gradio petnaest misijskih postaja! Dakle pet- 
naest crkava i škola i k tome nekoliko bolnica 
na raznim mjestima izvan Šanghaja!« — 

Oko dvanaest sati bio je Walter s dr. Schla- 
genbergom opet kod stola Mr. Lo-Pa-Honga. — 
Kod objeda pojavio se milijunaš u čast svom 
novom gostu u evropskom odijelu. K stolu su 
došli i njegovi stariji sinovi. Prije nego što su 
počeli jesti, svi su se prekrižili i tiho se molili. 
I Walter se poveo za njihovim primjerom. Prva 
molitva kod stola od svoje šeste godine! -—: 

Kad se Walter oko dva sata opraštao od. 
Mr. Lo-Pa-Honga, dao je taj mladom svjetskom 
putniku kao uspomenu dražesnu malu kutiju od 
kože. — Walter ju je u autu odmah otvorio. 
Na tamnoplavom jastučiću od sameta ležao je 
predivan križ. : 


Uveče oko deset sati. sd 3 
Walter sjedi za svojim stolom i piše zaža- 

renih obraza. Sve što je danas doživio: O Lo- 
Pa-Hongu, milijunašu, koji je sav svoj imetak 
upotrebljavao za svoje bližnje. On kao Kinez 
čini ono, što su njegovi drugovi, »kršćanski« 
evropski privrednici i trgovci zanemarili. On, 
usprkos mnogih svojih poslova, dnevno prisu- 
stvuje sv. Misi, dnevno prima sv. Pričest. I eto, 
on mu je na rastanku poklonio krasan srebrni 
križ. — Što će tata kazati kad bude to čitao? 
— O tom dosad otač nije imao ni pojma. Kad 
bude čitao ovaj izvještaj, sasvim će drugačije 
misliti o katolicizmu! 

Oko ponoći Walter je svršio. Još jednom 
je pročitao sve izvještaje. Tako još nije nikada 
pisao! Sutra će sve predati na poštu! Tata će 
odmah izvještaje tiskati, i za tri tjedna moći 
će Bečani čitati, što u Kini znači biti katolik! 

Pa i u njegovom vlastitom srcu pale su 
zadnje ograde. Večeras je umolio patra Schla- 
genberga da mu pomogne: htio bi se ispovije- 
diti i pričestiti. Hoće da bude potpuni katolik 
kao Lo-Pa-Hong! Slijedeće nedjelje primit će 
prvu svetu Pričest. — 

Srebrni križić objesio je nad svoj krevet. 
Pred njim će se svaku večer moliti. To ne 
smije nikada propustiti. Zadovoljan je pošao u 


krevet. Učinio je zadnji, odlučan korak, ozbilj- . 


no je shvatio svoju vjeru. Kukavica nije nikada 
bio. On će se boriti, ali se saviti neće nikada! 
Ići će svojim putem, — pa i kao kralj petro- 
leja.. 

Iznenada mu se pričinilo kao da uz njegov 
krevet bdije draga, sjajna osoba, kao da ga do- 
broćudno miluje i blagoslivlje . . . Mama! — 

Dva tjedna kasnije, upravo kad se Walter 
s kratkog izleta vratio u hotel, našao je na stolu 
brzojav. Brzo ga je rastrgao i pročitao: »Tvoj 
izvještaj o Lo-Pa-Hongu nažalost ne može ući 
u štampu. Taj čovjek radi u katoličkom inte- 
resu. Za našu svrhu neuporabiv. Tata.« — 

Bit će da još ni jedan mladić nije tako pla- 
kao kad je primio koji brzojav. — Od boli i 
stida nad vlastitim ocem, — od bijesa i srdžbe 
nad lažljivošću i licemjerstvom moderne svjet- 
ske štampe. 

Tjednima je putovao po Kini, sve je pro-' 
matrao otvorenim očima i posvuda je vidio istu 
sliku kao u Šanghaju, — još goru: Strani »krš- 
ćani« su tirani naroda. Samo kod katoličkih mi- 
sionara našao je sretne Kineze, vesele, zado- 
voljne ljude, radosnu djecu, zahvalne bolesnike 
u ljubaznoj njezi. U najudaljenijim selima dje- 
luju ovi junaci ljubavi prema bližnjemu, da- 
leko od domovine, daleko od svake udobnosti, 
bez žene i djece. Sav njihov rad, molitve i bri- 
ge samo su za ovaj siromašni kineski narod. 
Protestantski misionari su većinom pobjegli, 
kad je nastao rat u zemlji. Morali su svoje obi- 
telji odpremiti na sigurno mjesto. Katolički mi- 
sionari su ostali na svojim mjestima, dijeleći 
nevolju i bijedu sa svojim stadom. — Kad bi 
pisao o budističkim boncima, — sve, sve bi mu 
štampali! Ali zato jer su katolici oni o kojima 
on piše, zato jer oni neće da sudjeluju u stra- 
šnoj nepravdi koju čine trgovci i bankiri, — 
samo zato on ne smije ništa pisati . . .! 

U nemoćnom bijesu zario je Walter glavu 
u ruke. Sad su mu se otvorile oči! U njegovom 

srcu razrušila se prije ponosna građevina: dje- 
tinja vjera u poštenje i istinitost moderne kul- 
ture . . . Strašan je to čas, kad se u srcu mla- 
dića sruši svijet, u kog je on čvrsto vjerovao. 


*e 


Desetog veljače, oko osam sati uveče, odve- 
zao se Walter s dr. Schlagenbergom u pri- 
stanište da se ukrca za Japan. Veliki francuski 
parobrod »General Mousson« bio je već pod 
parom. Radnici i kuliji napuštali su brod. 

Na obali oprostio se Walter od novinara. 
P. Schlagenberg pratio ga je na brod. Tek kra- 
ikih četvrt sata bili su još zajedno na palubi. 
Sad istom Walter osjeća kako mu je zapravo pa- 
ter postao drag. Najbolji prijatelj u dosadanjem 
životu!  Usnice su mu drhtale kad mu je po 
zadnji put pružio ruku. »Velečasni, molite za 
mene!« 

»Svaki dan, Walteru, ja ću te se spomi- 
njati kod svete Mise. Budi vjeran i moli se i ti 
za mene, zar ne?« 

Mladić potvrdi. 


»Walteru,« reče na to dr. Schlagenberg, 


»prošlih tjedana mnogo sam mislio na tvoju 
budućnost. U Chikagu past će odluka. Radi se 
o tvojoj vlastitoj sreći. I tu nema nitko pravo 
da ti štogod zapovijeda, pa niti tvoj vlastiti 
otac. Ali jedan bih ti savjet ipak rado dao: Kad 
dođeš u Chikago, dobro otvori oči! Ti ćeš na- 
skoro opaziti što je na stvari! A tada budi jak, 
Walteru, i ne čini ništa, što bi bilo proti tvo- 
jim idealima. Već ćeš i sam osjetiti da li bi kao 
kralj petroleja mogao ostvariti svoje planove. 

ZIMA U JAPANU 

Ako ne, tad znam da ćeš radije prezreti mili- 
jone, nego da prodaš svoju sreću . . .« 

Pater je govorio mirno i uvjerljivo. Opro- 
štajna je to riječ svom mladom prijatelju. Wal- 
ter to osjeća. On je usadio riječi patrove u 
srce. One će biti njegova zvijezda vodilja u bu- 
dućim tjednima i mjesecima! 

Na izlazu okrenuo se dr. Schlagenberg još 
jednom: »Walteru, pozdravi mi Austriju, ako 
se vratiš! Do viđenja — u nebu!« — 

Polako se odmicao »General Mousson« od 
obale prema sredini velerijeke Hoangho. Na 
obali vika, mahanje, galama. Na palubi svira 
glazba, a sirene zavijaju. — Walter se naslonio 
na ogradu. Njegove oči uprte su u jednu točku. 
— Tamo stoji jedan katolički svećenik, koji mu 
odmahuje. — 

Tričetvrt sata kasnije prošao je brod uz oba 
američka ratna krstaša, koji su čuvali ulaz u 
luku. — Sad je krenuo punom parom u otvo- 
reno more, s kursom prema sjevero-istoku. Na 
tamnoj obali sjajile su mnogobrojne svjetiljke. 
Tamo pod onom blještavom maglom leži Šang- 
haj. 

Još uvijek Walter gleda prema kineskom 
kopnu. Osjeća se kao da mu s tom obalom tone 
u tamne valove jedan dio njegovog života. — 
Zbogom, veselo i zadovoljno djetinjstvo! Borba 
počinje. 

Zamišljen i sjetan prošao je preko duge 
palube prema provi broda. Tu ga ne smeta ni- 
kakovo svijetlo, tek blijeda mjesečina obasjava 
površinu vode. I šumno reže prova valove, usu- 
sret zemlji izlazećeg sunca . . . 

Opaska: Lo-Pa-Hong ubijen je od nekih 
fanatičnih protivnika katolicizma u Šanghaju 30 
prosinca 1937. Bio je predsjednik kineske Ka- 
toličke Akcije. Odlikovan raznim odlikovanji- 
ma talijanskog i belgijskog kralja, vitez fran- 
cuske počasne legije i Papin tajni komornik. 
Njegovo djelo nastavljaju njegovi sinovi. 

U ZEMLJI IZLAZECĆEG SUNCA 


U petak, 16 veljače, u devet sati prije po- 
dne ušao je »General Mousson« u zaliv pred Jo- 
kohamom. Veličanstvena slika prikazala se pred 
Walterovim očima: Naokolo mnoštvo jarbola i 
dimnjaka, na kopnu more kuća japanske glavne 
luke, iza njih široka pokrajina; na horizontu 
prema jugo-zapadu snijegom pokriveni krater 
Fudžijame, svetog brda, čiji se oštri, bijeli vrh 
jasno odrazivao od plavog neba. 

Polagano je parobrod krčio put između 
velikih i malih brodova prema pristaništu fran- 
cuskog parobrodarskog društva. Glazba je za- 
grmila svoju dobrodošlicu glavnom gradu Ja- 
pana, resko su zviždale sirene. — Par minuta 
kasnije stupio je mladi svjetski putnik preko 
mosta u živopisni, bujni život japanskog gra- 
da. 

Na izlasku dočekao ga je zastupnik »Ex- 
presa« u Tokiu, dr. Sedlmayer, vrlo ljubazan 
mlad gospodin. Walter je ušao s njim u auto 
i odvezao se na kolodvor za tokijski brzovlak. 


.U ogromnoj čekaonici bila je velika stiska. Dva 


brzovlaka već stoje pripravna na odlazak pre- 
ma protivnim pravcima. Walter je s čuđenjem 
promatrao dugi niz novih elegantnih kola to- 
kijskog vlaka. Svaki vagon imao je pod prozo- 
rima široku obojadisanu crtu, bijelu, zelenu ili 
crvenu. 

»To su oznake razreda«, razjasni Walte- 
rov pratilac. »Bijelo: prvi razred, zeleno: drugi, 
a crveno: treći razred.« 

»U koji ćemo mi ući?« 

»U bijelil« — Walter se popeo i ugodno se 
smjestio na mekoj klupi. Pažljivo je gledao 
kroz prozor. Odmah mu je upao u oči veliki 
red i čistoća, koja vlada u vlaku i na ko- 
lodvoru. Kakva razlika prema Kini! A kako su 
istom zgodni i uljudni ti japanski kondukteri! 
U svojoj crnoj uniformi sa sjajnim žutim du- 
gmetima, koracaju po peronu gore dolje, pri- 
pravni za svaku uputu i pomoć putnicima. 

»Japanci mora da su zgodan, pametan na- 
rod,« progovori Walter dr. Sedlmayeru. 

. Taj se nasmiješi: »Zaista, u nevjerojatno 
kratko vrijeme uveli su sve tekovine moderne 
tehnike, a pri tom su još mnogošta i sami pro- 
izveli, a da se nisu pokorili Evropejcima. Da- 
pače, sada možemo i mi štošta od njih naučiti. 
Njihova je mladež u Evropi dobro otvorila oči 
i ono najbolje prenijela u domovinu.« 


Točno u deset i trideset krenuo je brzo- 
vlak s kolodvora u Jokohami. Naskoro je osta- 
vio za sobom i zadnju četvrt grada i jurio ve- 
likom brzinom prema sjeveru. Kroz prozor 
Walter je vidio u maloj udaljenosti plavu po- 
vršinu morskih zaliva, a na njoj mnogo sjajnih 
bijelih jedara. S lijeve strane prostirala su se 
u nedogled plodna rižna polja, tu i tamo po ko- 
ja japanska kućica, opkoljena vrtovima i drve- 
ćem. 

Iza dvadeset minuta pojavili su se prvi 
obrisi glavnog grada: dimnjaci, iz kojih suklja 


100 





dim, more kuća, tamni gajevi, a nad svim tim 
smeđi i crni oblaci dima i magle. Malo za tim 
već je vlak jurio kroz mnoštvo tokijskih kuća 
prema centrumu grada. Nešto iza jedanaest sati 
ušao je polako i tiho u glavni kolodvor. I opet 
se je Walter morao čuditi najmodernijim ure- 
đajima u tokijskoj stanici. Tek obrazi ljudi i 
živopisni kimono mnogog putnika podsjećao ga 
da se nalazi u dalekoj Aziji. 

Dr. Sedlmayer najmio je jedan od auto- 
mobila, koji su u dugom redu stajali na ogro- 
mnom trgu pred kolodvorom. Vozio se kroz di- 
vnu Babasaki ulicu, a tada nalijevo uz zidove 
carske palače i vrtova. Iza jedno četvrt sata 
zaustavi se auto pred visokom modernom zgra- 
dom, Seiyoken hotelom, gdje je Walter imao 
odsjesti. Dr. Sedlmayer ga je odmah i prijavio. 
— Šada sjede gore u udobnoj sobi i dogovaraju 
se o planu slijedećih dana. 


Oko dvanaest sati otišli su oba na objed. 
U maloj, lijepo ukrašenoj sali, bio je priređen 
svečani banket. Tamo su Waltera pozdravili 
austrijski poslanik i zastupnici japanske i ino- 
zemne štampe. Dali su mu dapače i počasno 
mjesto. — Na takove scene bio je Walter već 
naučan. S vremenom to i dosadi, pa makar na 
tim svečanostima bila i najbolja jela! On je me- 
đutim bio smion i prijazan, te se trudio da na 
mnogobrojna pitanja na njemačkom i engle- 
skom jeziku što interesantnije odgovara. 

.Kad su se gospoda nakon dva sata opra- 
štala, osjećao se opet slobodnim, kao ptičica, 
koja je pobjegla iz kaveza. Za pet sati pozvao 
ga je dr. Sedlmayer da ga posjeti u njegovom 


101 


stanu. Dakle tri sata je slobodan! S električnim 
dizalom odvezao se u treći kat i požurio se ve- 
seo u svoju sobu. Tu je stao uz prozor, turio 
ruke u džepove od hlača, zazviždao neku pje- 
smicu i zagledao se preko krovova tokijskih 
kuća prema Fudžijami. — — 

Otvorio je sada svoj kovčeg i počeo se 
udobno smještati u sobi. U Japanu mora pro- 
boraviti dva tjedna! — Bit će to divno! Prokr- 
stariti cijelom zemljom, sve pregledati, popeti 
se na Fudžijamu! — 

Upravo je stavio rublje u ormar, kad netko 

pokuca na vrata. Vrlo se začudio. Tko bi to: 
mogao biti, već prvi dan? 
: Neki mali hotelski sluga otvorio je vrata 
i propustio goste. — Walter se veselo iznenadio. 
Uspravna kao štap, ukočeno i dostojanstveno 
ušla je francuska guvernanta, slatko se smije- 
šeći. Uz nju je capljao mali Ljudevit Ferrand. 
Nosio je veliku kitu cvijeća i nasmiješeno gle- 
dao u svoga spasitelja. Iza njih je išao gospo- 
din Ferrand, veseo što mu je uspjelo iznena- 
đenje. 

»Ljudevite!« 


.. Mali živahni Francuz otrgao se od gospo- 
dićne i poletio prema Walteru obujmivši ga 
desnom rukom, a lijevom mu turao kitu cvi- 
jeća pod nos: »Hura, Walteru, sad si opet tu!. 
Gledaj cvijeća! To je tvoje!« 

»Bog s tobom, Walteru!« poviče gospodin. 
Ferrand i stisne srdačno mladiću ruku. 

»Good day, Mr. Klinger!« pozdravi ga i 
guvernanta, pružajući mu svoju nježnu ruku. 
»We hope you are well.« — Međutim je mali 

Francuz skakutao oko Waltera, gladeći mu 
ruku ... 

Bilo je to zaista iznenađenje! 

Walter je umolio svoje goste da zauzmu 
mjesta. On je sjeo s Ljudevitom na divan, a 
njemu nasuprot u fine fotelje gospodin Ferrand 
i mademoiselle Lascombe. — »Ti sigurno ne 
znaš, Walteru, da smo mi u Tokiu?« zapita go- 
spodin Ferrand. 

»Ne, nisam imao ni pojma!« 

»Tako je!« nasmijao se Francuz. »Ja sam 
već na Linkolnu imao plan da te u Tokiu izne- 
nadim. Stoga ti nisam ni rekao ništa o cilju 
našeg putovanja. Ostajem sada u Japanu kao 
direktor Istočno-azijskog trgovačkog društva. 
Znali smo da ćeš stići s »Generalom Mousso- 
nom« u Jokohamu. Ja sam htio da te istom ka- 
snije posjetimo, ali moj mališ mi nije dao mira. 
»Tata, on je već tu — idemo k njemu!« — Pla- 
kao je i prkosio. Sad smo eto tu. Za cvijeće se 
je sam pobrinuo. Imalo bi biti kao znak da te 
nećemo nikada zaboraviti. Ljudevit moli svaku 
večer posebno za tebe.« 

Walter je pritisnuo mališa k sebi, te mu 
gladio njegovu kovrčastu glavu. Ljudevit se 
smije, brblja, ali Walter gotovo ništa ne razu- 
mije, jer znade vrlo malo francuski. Ispripovi- 
jedao je tad svojim gostima što je sve doživio 
otkad je napustio Linkoln. Izvještaj mu sad 
nije bio tako pust i dosadan, kao kad ga je da- 
vao novinskim reporterima. — Kad je svršio, 
digao se gospodin Ferrand. »Walteru, mi te ne- 
ćemo više smetati. Još ćemo se češće vidjeti. 
Smijem li te pozvati da nas jednom posjetiš? 

Moja supruga bila bi vrlo. vesela da te može 
opet vidjeti. Ja ću ti gi auto. Kad imaš 
vremena? « 

»Hvala lijepa na pozivu, gospodine Fer- 
rand. Možda sutra oko pet sati po podne?« | 

»Vrlo dobro. Dakle sutra u pet sati dolazi 
auto. Međutim ostaj zdravo, Walteru! Do vi- 
đenja!« 

Guvernanta za cijelog razgovora nije pro- 
govorila ni riječi. Sad je«opet svečano pružila 
mladiću ruku: »Good bye, Mr. Klinger!l« — 
Tada je primila malog Ljudevita za ruku, ma- 
jestetično se okrenula i odvela ga sa sobom. Ma- 
liš se ogledavao, mahao rukom i vikao: »Adieu, 
adieu! Au revoir!« — dok nije iščezao za vra- 
tima. 


Walter stoji opet kod prozora, pjevucka: 
Wien, Wien, nur du allein . . .« i gleda preko 
mnoštva tokijskih kuća. Zaista je divan to pri- 
Zor ... Oho, već opet netko! »Naprijed!« — 
Mali japanski boy donio mu je poštu: dva pi- 
sma! Vrlo znatiželjan preletio je brzo naslove. 


Jedan je od oca, drugog ne pozna, natipkan je ' 


u engleskom jeziku, štampilja: Tokio, 25. si- 
ječanj. Dakle gotovo pred jedan mjesec! 

Nervozno je otvorio nepoznato pismo. Fini 
miris izbio je iz njega. Okrenuo je list. Tu je 
potpis: Edita. — Pismo glasi: 


Dragi Walteru! 


X Danas po podne odlazimo natrag u Ame- 
Tiku. Moram Ti stoga ostaviti još jedan listić 
Neznam točno kad ćeš otići iz Kine, ali ja ću 

predati pismo austrijskom poslanstvu, pa ćeš 
ga sigurno dobiti, Zar ne, Ti se veseliš kad ga 
čitaš? 


Sad ću Ti pričati kako mi je odonda bilo. 
U Hongkongu vrlo dosadno. Tata je imao uvi- 
jek posla, a ja sam s mamom morala šetati po 
gradu. Uveče sam često plesala, ali nije bilo 
tako lijepo kao s Tobom. Kako je bilo lijepo na 
brodu kad smo zajedno igrali tenis, zar ne? 
Kad dođeš u Chikago, tad moraš dugo, dugo 
ostati, pa ćemo se veličanstveno zabavljati. Ja 
se već sada strašno veselim! 

Ali. još se više veselim, kad ćeš Ti kasnije 
sasvim doći u Chikago da zauvijek ostaneš kod 
nas. Moj tata je vrlo oduševljen tim planom. 
On uvijek kaže, da kad ti sa petnaest godina 
putuješ kao izvjestitelj oko svijeta, da je to si- 
guran znak da ćeš biti valjani petrolejski kralj. 
Moj brat Hary uopće neće da čuje o trgovini. 
On uvijek sjedi samo za svojom knjigom i sku- 
plja iskopane stvari. Ne možeš ni misliti koliko 
se otac već zbog toga ljutio, ali ne pomaže ni- 
šta. Tad sam ja stavila tati prijedlog da bi Ti 
morao preuzeti posao. On je odmah primijetio 
da je to dobar plan. Sad me uvijek zbog toga 
hvali. 

Dragi Walteru, šta bi to bilo divno, kad bi 
Ti bio kod nas! Tad bi imao svoj vlastiti auto, 
motorni čamac i mnogo drugog što bi želio 
imati. Ali mi bismo često zajedno išli i na izlete, 
igrali tenis, zar ne? 

Moram svršiti jer već opet nekamo idemo. 
Svakako nam brzojavi prije nego što dođeš u 

Chikago, mi ćemo Te čekati! Mnogo, mnogo 
pozdrava od tate i mame, a osobito od 
Tvoje Edite. 


Walter se naslonio i zatvorio oči. Dakle 
nije to san! Ja moram zaista postati petrolejski 
kralj! Milijunaš! — Fantazija mu dočarava za- 
mamne, šarene slike: Za nekoliko mjeseci imat 
ću sve, što budem mogao zamisliti: Auto, ko- 
nje, motorni čamac, palaču za stan, — a nova- 
ca, novaca u izobilju! — Mister Davis dat će 
me u nauk. Postat ću mladi Američanin, bogat, 
svi će mi se diviti, svi će mi zavidjeti . 

Duboko i teško je disao. — Možda je to 
prevara? — Rukama se grčevito primi za na- 
slon stolca: Ne! To je istina! Ja ću biti kralj 
petroleja, sigurno! — Sigurno — 


“Ne misleći ništa otvorio je očevo pismo. — 


Dragi Walteru! 


Mr. Davis, koji se s Tobom vozio na Lin- 
kolnu, piše mi dugačko pismo. Ti znaš o cijeloj 
stvari, zato Ti ne trebam pričati što piše. Meni 
se taj prijedlog čini tako nevjerojatan da se 
moram najprije dobro propitati. Ja sam već pi- 
sao jednom advokatu u Chikago, i zamolio ga 
za potanke obavijesti o Mr. Davisu, njegovom 
poslu i imetku. 

Ako je stvar istinita, tada ti se može sva- 
kako čestitati. Takovu sreću nema svaki mla- 
dić! I mene kao oca naravno da će to vrlo ve- 
seliti. Međutim ne brini se za stvar ništa, nego 
čekaj, dok Ti ja pošaljem u Chikago točnu oba- 

Bre. 


vijest! Budi prema Mr. Davisu fin i uljudan i 
ne čini ništa što bi moglo taj plan razoriti . 


Walter odloži pismo i zagleda se u zrak. 
Obuhvatio ga neugodan, teški osjećaj, kako to 
obično biva kod velikih odluka. Dakle to znade 
već i otac i on se zauzeo za stvar! I Mr. Davis 
mu je pisao, a da ja nisam imao o tom ni poj- 
ma! 

Ja se ne trebam brinuti za stvar? — Kako 
je ono rekao dr. Schlagenberg ? — »Walteru, 
radi se o tvojoj vlastitoj sreći i budućnosti. I 
tu nema nitko pravo da ti štogod zapovijeda, 
pa niti tvoj vlastiti otac.« — 


Da, dr. Schlagenberg ima pravo! Svoju 
sreću i budućnost ja ću si sam izvojštiti. Kato- 
lički petrolejski kralj hoću da budem, milijunaš 


kao Lo-Pa-Hong ...ili — ? Bože, ne, ja ću 
bezuvjetno prodrijeti! — 
Borba se nanovo razbuktala. — Walter je 


bio pobjednik. Stoji uz prozor, s rukama u dže- 
povima od hlača i gleda van prema plavom ne- 
bu. Iz njegova srca izvila se prava djetinja mo- 
litva: »Dragi Bože, ako ti ne budem mogao osta - 
ti vjeran kao petrolejski kralj, onda daj da to 
ne budem, — ali ja mislim da će ipak ići.« — 
* 

Kako su brzo protekla dva lijepa tjedna u 
Japanu! Sutra će se opet ukrcati za jedanaest- 
dnevnu vožnju po širokom oceanu do San Fran- 


ciska. U zadnjem trenutku napisao je još listić 
dr. Schlagenbergu: 

Dragi Patre! 


Sutra u jutro u osam sati odvest ću se s 
japanskim brodom Asahi-maru iz Jokohame u 
Ameriku. Ime broda znači: Jutarnja zora. Htio 
bih da Vas brzo izvijestim što sam sve proži- 
vio u Japanu. Stanujem u Seyoken hotelu. To 
je velika, krasna zgrada, sasvim moderna i 
evropska i vrlo lijepo uređena. Zidovi i stube su 
iz bijelog mramora, posvuda krasni električni 
lusteri, ogromna ogledala, debeli i meki ćilimi, 
a male palme po svim kutevima. Moja soba je 
u trećem katu. Gore i dolje se vozim u dizalu. 
To me vrlo veseli; zatvorim oči i tada imam 
isti osjećaj kao da sam u aeroplanu nad Indi- 
jom. S moga prozora vidim glavnu tokijsku 
ulicu Ginzah, a pogled mi seže sve do Fudži- 
jame. 

Još se uvijek opažaju u Tokiu tragovi ve- 
likog požara kod zadnjeg potresa, koji je uni- 
štio polovinu grada! Čitave četvrti ulica sastoje 
se od niskih kućica za silu, brzo sagrađenih dr- 
venih baraka, a samo gdjegdje proviruje nad 
tim po koja visoka moderna zgrada. No naskoro 
će se porušeni gradski dijelovi opet izgraditi; a 
kuće će biti mnogo ljepše nego prije. Japanci 
su zaista dobar narod, energičan i marljiv i-vrlo 
prijazan. Prvih dana pregledao sam grad. Neki 
japanski student, koji je studirao u Berlinu, vo- 
dio me i sve mi rastumačio. Najviše su mi se svi- 
djeli mnogi vrtovi i parkovi s mnogim hramo- 
vima i pagodama. Osobito Ueno-park; taj je 
potpuno japanski. Tu je i spomenik glasovitog 
maršala Saigo. Kad smo prolazili mimo njega 
rekao mi študent: »To je japanski Bismark.« U 

Asakusa parku vidio sam budistički hram 
Kvanzeon, kamo svakog dana dolazi više sto- 
tina ljudi da se moli. Gotovo da je kao kato- 
lička crkva: Zapaljene svijeće i tamjan, ljudi 
kleče na tlu i mole vrlo pobožno, skrštenih ru- 
ku. Pomislio sam: To bi morali Bečani vidjeti! 


Jednom sam sreo na ulici dugu povorku 


. vojnika. Stupali su vrlo oštro, uniforma im je 


potpuno evropska. Ali nemaju glazbe, nego svi 
zajedno pjevaju kad stupaju. To je galama! 
Zvuči inače vrlo lijepo, tek meni se pričinilo 
malo čudno, jer to u Beču nisam nikada vidio. 

Pred jedno tjedan dana odvezao sam se u 


“ Kamakuru. To je najomiljenije izletište za To- 


kijce. Svake nedjelje, kad je lijepo vrijeme, 
odveze se na tisuće ljudi van iz grada, dva sata 
brzim vlakom. I zaista je lijepo mjesto: Krasna 
obala, predivna okolica, a osobito je lijep park 
na brdu Hahiman. Tako lijepog parka još ni- 
jesam vidio, s mnogo puteva i hramova i vo- 
doskoka. U sredini je ogroman kip Bude iz 
bronca, visok preko deset metara. Mislim, da 
ste već sigurno vidjeli taj kip na slici, jer je 
vrlo znamenit. 

No sad Vam moram pričati i o drugim stva- 
rima. Pomislite, velečasni, već prvi dan imao 
sam veselo iznenađenje. Gospodin Ferrand po- 
sjetio me je s guvernantom i malim Ljudevi- 
tom. Da znate kako sam otvorio oči. Nisam 
imao ni pojma da se nalaze u Tokiu. Gospodin 
Ferrand mi na Linkolnu o tom nije rekao ni 
slova. On ostaje u Japanu kao ravnatelj nekog 
trgovačkog društva. Morao sam ga često po- 
sjećivati, a postupao je samnom kao sa sinom. 

. Edita mi je pisala pismo. Ona se vrlo ve- 
seli, da ćemo se opet sastati i da ću postati pe- 
trolejski kralj. I tata mi je pisao o tom. Mr. Da- 
vis saopćio mu je naime čitavi plan. Tata misli, 
ako stvar nije kakova prevara, da moram sva- 
kako plan prihvatiti. 


Prošle subote odveo me je gospodin Fer- 
rand na katoličku univerzu s njemačkim Isu- 
sovcima. To je bilo krasno! Našao sam tamo 
jednog patra, koji jes Vama bio zajedno u Inns- 
brucku. Da li ga se još sjećate ? Zove se pater 
Welzel i mnogo Vas pozdravlja. Kod njega sam 
se ispovijedio. Dao mi je i jednu knjigu: »Aloj- 
zije Gonzaga«. Čitat ću je na brodu. 

U nedjelju bio sam u katoličkoj katedrali 
na Misi i Pričesti. Svetu Pričest sam namijenio 
za Vas. Kad smo izlazili iz crkve, ugledao sam 
pred sobom nekog odličnog Japanca, kad je 
ulazio u svoj fini auto. Moj pratilac mi reče: 
»Pogledaj dobro tog gospodina. To je carski ad- 
miral Jamamoto, vođa japanskih katolika.« 
Pripovijedao mi je mnogo o njemu. Mora da 
je i to čovjek kao Mr. Lo-Pa-Hong! 


Napisao sam zaista dugačko pismo! Toliko 
u cijelom svom životu nisam pisao kao na 


ovom putovanju. A u školi i one male zadaće 
bile su mi preduge! 


Vaša slika je uokvirena i uvijek mi stoji 
na stolu, uz križ, koji mi je poklonio Mr. Lo- 
Pa-Hong. 


Gospodin Ferrand srdačno Vas pozdravlja. 
Ja molim svaku večer za Vas. Molim, molite i 

Vi za mene! Iz San Franciska opet ću Vam pi- 
sati. Mnogo Vas pozdravlja 
Vaš zahvalni Walter. 


Bilo je devet i pol kad je Walter svršio 
pismo. Pročitao ga je još jednom, ispraznio stol, 
i spremio stvari u kovčeg. Oko deset sati pošao 
je na počinak. 


Slijedećeg jutra, točno u šest sati probu- 
dio ga je hotelski sluga. Iza četvrt sata donio 
mu je već i zajutrak. Walter se za čas obu- 
kao, popio kakao i pojeo kruh s maslacem. Stao 
je tada za zadnji put k prozoru, kako je to 
činio često prošlih tjedana, i zamišljeno gledav 
preko mora kuća. U sedam sati došao je dr. 
Sedlmayer po njega. — 

Ovaj put je išao u Jokohamu s autom, koji 
je nečujno jurio po krasnoj asfaltiranoj cesti. 
Walter se sve ogledavao natrag, dok nisu i 
zadnje kuće japanskog glavnog grada iščezle 
na horizontu. — 

Kad je auto pristao u Jokohami, vidio je 
Walter u luci usidren japanski parobrod »Asahi 
maru«, kome će se on povjeriti na tom dugom 
putu. Na jarbolu vijala se japanska sunčana 
zastava. Već u rano jutro doveli su mnogi po- 
sebni vlakovi mnogo putnika iz Tokia, koji su 
sada napeto čekali na odlazak. Sve je vrlo živo. 
Mali japanski stevardi nose prtljagu na brod. 
S dr. Sedimayerom ušao je Walter _ u brod. 
Kad je došao u kabinu, njegovi kovčezi već su 
stajali uz vrata. Odloži ogrtač na krevet i ode 
na palubu. 


ill 


Malo zatim oglasi se signal: Stranci s bro- 
da! Dr. Sedlmayer oprostio se od Waltera, za- 
želivši mu mnogo dobrih želja. Nekoliko mi- 
nuta kasnije zazviždale su parne zviždaljke, a 
sa zapovjedničkog mosta odjeknuli su signali. 
Polagano se kolos otisnuo od obale. Zapovijedi 
i oproštajni pozdravi miješali su se s vedrim 
zvucima brodske glazbe. 

Walter se naslonio na ogradu i nepomično 
gledao na zapovjednički most, gdje su japan- 
ski kapetan i njegovi oficiri ozbiljno i šutljivo 
stajali uz aparate i mirno i promišljeno izdavali 
zapovijedi. Na desetke puta već je vidio i pro- 
živio taj prizor, ali uvijek je osjećao neki po- 
sebni osjećaj, kad je brod odbacio i zadnju vezu 
s kopnom, kad su elise počele raditi, a brod 
okrenuo provu prema pučini ... — 


Već prvo popodne sklopio je Walter pri- 
jateljstvo s nekim petnaestgodišnjim mladićem 
imenom Bob Skanlon, pravim Amerikancem. 
Neko vrijeme su se zajedno igrali, a zatim su 
pošli na palubu da se prošeću. Najednom se 
Bob zaustavi, turi ruke u džepove od hlača, ra- 
širi noge i zapita: »Reci, što ćeš ti zapravo ra- 
diti u Americi?« i 

»Ja putujem oko svijeta.« 

»Šta, — zar sam?« 

»Da, ja sam Bečanin, i već od konca stu- 
dena vozim se okolo. Od Marseilla do Šanghaja 
vozio sam se Linkolnom . . .« 

Uzbuđeno zgrabi ga Bob za ruku: »Momče, 
tada si ti onaj mladić, koji putuje oko svijeta i 
svoje doživljaje opisuje u »New York Heral- 
du?« 

Walter se morao nasmijati zabezeknutom 
licu Amerikančevu: »Naravno, ja sam taj!« 

Tada mu Bob svečano pruži desnicu. 

Walter je srdačno stisne. Od tog časa po- 
stali su nerazdruživi prijatelji. Bob je odmah 
otrčao svojim roditeljima i pričao im o svom 
otkriću. Odmah je došao gospodin Skanlon u 
Walterovu kabinu i zamolio ga da u blagova- 
onici izabere mjesto uz njih. Walter je zahvalno 
Prihvatio taj prijedlog, i nije se pokajao. Sad je 
opet našao krug prijaznih, dobrih ljudi, kod ko- 
jih se osjećao vrlo udobno. Gospodin Skanlon 
bio je savjetnik kod američkog poslanstva u 
Tokiu, a sad se vraća sa svojom obitelji natrag 
u New York. 


Dnevno ja Walter za stolom morao pripo- 
vijedati jedan odlomak od svog putovanja. S 
čuđenjem i potajnom zavisti promatrali su dva 
mlađa brata Bobova slavnog svjetskog putnika, 
koji je dapače i zrakoplovom letio nad Indijom. 
Bob je međutim sasvim zaboravio na zavist od 
prevelikog veselja, što je stekao takvog prija- 
telja. 

Sve tjesnije i jače bivale su veze prijatelj- 
stva između oba mladića. Zajedno su se igrali, 
zajedno čitali i u društvu vodili svoje dnevnike. 
Walter je naučio od Boba sve »stručne izraze« 
američkog jezika, a on je zato svojem prijate- 
lju još jednom potanko pripovijedao svoje do- 
življaje na putu. 

Tako je jednog dana začuđenom Bobu pri- 
povijedao o dr. Schlagenbergu. Priprosto mu 
je ispričao kako je on polagano upoznao svu 
ljepotu i veličinu katoličke vjere. Bez daha slu- 

šao je mladi Američanin riječi svog prijatelja. 
Bio je to za njega novi svijet, jer se dosada nije 
mnogo brinuo za vjeru. Walter mu je pokazao 
i križ, koga je dobio od Mr. Lo-Pa-Honga, i sli- 
ku dr. Schlagenberga. I 

Tad se probudila i u Bobovom srcu zavist. 
Ali sveta zavist nad nutarnjom srećom i zrelo- 
šću svoga prijatelja. Nije pokazao na van, alii 
u njegovom srcu počelo je vreti. Tu i tamo po- 
stavljao bi pitanja, koja su Waltera ne malo 
začuđavala. » Walteru, reci, što ti je dr. Schla- 
genberg pripovijedao o Kristu? — Kako zapra- 
vo žive katolički svećenici? — Mora li zaista 
katolik svojim bližnjima činiti dobro?« — Na 
takova pitanja Walter bi se srdačno nasmijao 
i po dječačku pričao o tim stvarima kako ih je 
znao i kako ih je doživio . 


Dva dana prije nego što je brod prispio u 
San Francisko, doznao je Bob i za poziv Mr. 
Davisa. Isprva nije htio ni vjerovati, ali ka- 
snije sav se zažario od oduševljenja: »Hura, 
Walteru, tad ćeš i ti biti Američanin. Ti pri- 
maš prijedlog, zar ne?« | 

»Naravno, ako se međutim što ne dogodi. 
— Ali nemoj reći svojim roditeljima ni riječi 
o tom, dok ne dođem u New-York! — Na ča- 
snu riječl« — Bob mu šutke pruži ruku. — — 


Po podne 12 ožujka Walter je sjedio na 
palubi i čitao život svetog Alojzija. — Prvi ži- 
votopis sveca! Sa sve većim čuđenjem čitao je 
poglavlje za poglavljem. To je bio mladić, taj 
Alojzije! Kako se je morao boriti za svoj po- 
ziv, pa i protiv vlastitog oca! Walter je upravo 

kliknuo, kad je napokon doznao da je Alojzije 
pobijedio i mogao sve, sve ostaviti iz ljubavi 
prema Bogu... Zamišljeno zatvori knjigu. 
Bože moj, kako sam ja zaista bijedan momčić 
prema tom Alojziju! On je ostavio bogatstvo i 
čast, on se dapače morao i boriti da može sve 
ostaviti. — A ja. 


Jedanaest dana putovanja po moru prošlo 
je za čas. Trinaestog ožujka, oko 10 sati uveče 
pojavilo se malo svijetlo: Svjetionik na Zlat- 
nom gatu. Vodič je došao na brod i sigurnom 
rukom poveo ogromni parobrod kroz znamenita 
»Zlatna vrata« u luku San Franciska. 

Walter je s Bobom stajao na krovu i uz- 
buđeno gledao u čarobno more svijetla kalifor- 
nijskog lučkog grada, koji je kao u priči izro- 
njavao iz blještavih valova. — Čarobna zemlja, 
carstvo vrućih želja i nada, o kojem je on tako 
često i toliko sanjao, — ponosna, slobodna 
Amerika! — 

Bob se naslonio uz njega na ogradu i ve- 
likim očima promatrao čarobno obasjanu obalu. 
Pred pet godina odnijeli su ga kao malog dje- 
čaka odavle, — a sad se vraća kao ponosan 
mladić u svoju domovinu. On smioni »bešćutni« 
Američanin, svladao je veliko uzbuđenje, koje 
je treslo njegovim dječačkim srcem. Zazviždao 
je pjesmicu da sakrije oluju. 

Nenadano se okrene k Walteru. Htio se 
Tazgovarati kao i uvijek. Ali njegov glas bio je 
tako nesiguran i plah, kad je smiješeći se iz- 
govorio: »Gledaj, sad sam opet kod kuće!« 

Šutke položi Walter ruku na Bobovo rame, 
i tako su ostali zagrljeni dok nisu sidra pala. 

UNION PACIFIC EXPRESS 


Soptao je dahtao pacifički ekspres San 
Francisko — New-York penjući se uz obronke 
Siera Nevade. Iz dimnjaka obiju ogromnih stro- 
jeva sukljaju iskre u hladnu noć i obasjavaju 
crne oblake dima žarkim svijetlom. Sve mučni- 
ja biva jednolična lupa kotača, sve polaganije 
se kreće pet velikih vagona, čas preko provalija, 
čas preko pustih sniježnih poljana, sad ispod 
strmih obronaka, sad preko jakih željeznih mo- 
stova i uskih nasipa, — sve više, više. 

Još pred par sati vlak je jurio kroz cvjetne 
vrtove naranđa i kroz vinograde. kroz zelene 
plantaže i ubave gajeve, kroz žarkim suncem 
obasjanu kalifornijsku ravnicu. Sada se mučno: 
uspinje kroz buru i led. 

Svijetlo iz vagona obasjava s obje strane 
pruge žute sniježne plohe, a hladni vjetar za- 
vijao je oko krovova Pulmanovih vagona ... 

U vagonu je udobno i toplo. Putnici sjede 
na mekim klupama, smiju se, razgovaraju i za- 
dovoljno gledaju van u bijesnu noć. 


Bob Skanlon zavalio se udobno u topao 
kut, udara prstima po taktu kotača i dobro- 
ćudno gleda u Waltera, koji mu sjedi nasuprot 
i nešto piše u svoju bilježnicu Roditelji su još. 
u jedaćem vagonu, a mlađa braća već leže u 
krevetu. Oba mladića su sad sami. No s Walte- 

Tom se danas ne može ništa početi. Samo piše i 
piše . . 
»Halo, Walteru, jesi li već gotov?« 
»Odmah!« 
»Što ti to zapravo pišeš?« 
»Pišem dr. Schlagenbergu.« 


»By Joe! Misliš li da sam tako glup? — Pi-. 


smo u bilježnicu!« 
Walter ga pogleda. »A tako! — Zaista je 
pismo, ali ga moram u čisto prepisati.« 
»Kad ćeš to učiniti? Valjda ne danas!« 
»Odmah sada! Pismo mora biti do stanice 
Summit gotovo. Morao sam ga još u San Fran- 
cisku napisati.« 
Bob skoči. Pala mu je dobra misao. »Halo,. 
Walteru, smijem li znati što pišeš?« ' 
. Walter ga zbunjeno pogleda, a tada reče 
oklijevajući: »O da, — ako ga hoćeš čitati.. .« 
. >»Well! Onda mi ga diktiraj; ja ću ga na- 
pisati na tatinom stroju!«. — Izvukao je mali 
kovčežić, postavi ga na stolić kod prozora. Po- 
klopac dolje, — namjestiti papir, — par po- 
teza .. . I već je spreman: »Dokle molim!« — 
U muklo udaranje kotača umiješalo se i drn- 
danje male mašine . . 


Dragi patre! 


Vi ćete se čuditi da Vam danas pišem na 
engleskom. Ali ja sjedim u ekspresu i diktiram 
pismo jednom prijatelju, koji ne zna njemački. 
On ga piše na stroju, tako ide brže. 

.. Trinaestog.ožujka došli smo u San Fran- 
cisko. Vožnja na Asahi-maru bila je predivna. 
Uvijek smo imali lijepo vrijeme, osim- jedne 

male oluje u noći. 6 ožujka doživio sam nešto 
važna. Tog dana rekao mi je stevard da će su- 
tra biti isti dan i isti datum. Tako sam pro- 
živio dvije srijede za redom. Ja još uvijek ne 
znam pravo zašto je to tako. Pale Huld je je- 
dan dan izgubio, a ja sam jedan dobio, jer se 
vozim u protivnom pravcu. 


Često sam mislio na Vas, kako smo na Lin- 
kolnu bili zajedno. Ali ni vožnja na Asahi-maru 
nije mi bila dosadna. Na brodu sam našao do- 
brog prijatelja. Star je kao i ja, a zove se Bob 
Skanlon . . .« 


Bob zastane. »Halo, što ti to o meni pišeš?« 
—»Samo dalje! vidjet ćeš! — dakle: Bob 
Skanlon je Američanin iz New Yorka. Njegov 
otac je kod američkog poslanstva u Tokiu. Sad 
se vozi natrag u New York. Ja sam mu pripo- 
vijedao o cijelom svom putu pa i o Vama. Mi 
se vozimo zajedno do Chikaga. Kad budem ka- 
snije došao u New York tada ćemo se opet 
naći. Gospodin Skanlon me je već pozvao da 
ostanem kod njih dokle budem htio. 


U San Francisku bili smo tri dana. Tu sam 
vidio prvi neboder. Stanovali smo u hotelu, 
koji ima trideset spratova, u jedanaestom ka- 
tu! Ali Bob kaže da su ovi prema neboderima 
u New Yorku tek male kućice. S moga prozora 
imao sam krasan pogled na zaliv San Franciska 
i preko na Oakland. Ratni brodovi u luci izgle- 
daju kao mali čamčići. Jučer u jutro odvezao 
sam se s Bobom na motornom čamcu u Oakland, 
odakle smo otišli preko velikog.mosta na otok 
Alamedu. Tamo stanuje Bobov ujak. Ostali 
smo tamo cijelo prije podne. Ljudima je tamo 

krasno. Samo pet minuta hoda i već se mogu 
u moru kupati. I mi smo se kupali s Bobovim 
bratićem, koji ima dvanaest godina. Sunce u 
Kaliforniji je vrlo toplo, i zemlja je puna plan- 
taža i paoma da izgleda kao u Indiji. 

Danas prije podne odvezli smo se iz Oa- 
klanda s ekspresnim vlakom. Bio je vrlo lijepi 
dan, a u vagonu upravo prevruće. Sad je već 
oko devet sati uveče. Moramo se popeti na vrh 
Siera Nevade i već smo visoko u brdima. Stra- 
šno je hladno, posvuda je još snijeg. Ne bih 
vjerovao da mi je tko jutros u San Francisku 
rekao da ću se još danas moći grudati. Po noći 
ćemo proći kroz dugi tunel, a na drugoj strani 
ćemo se opet spuštati dok ne dođe drugo brdo. 
Prekosutra uveče već sam u Chikagu! 


Na brodu sam pročitao životopis svetog 
Alojzija. Vrlo mi se svidio. Molim Vas, vele- 
časni, molite za mene! Ni ja Vas neću zabora- 
viti. Već se sada veselim da ću u Chikagu dobiti 
od Vas pismo. Mnogo Vas pozdravlja Vaš za- 
hvalni . . .« 


Drndanje mašine je zamuklo. Bob je izvu- 
kao list i pružio ga Walteru da ga potpiše. Gle- 
dao je zamišljeno u pod. »Čuj, Walteru, smijem 
li i ja pripisati svoj pozdrav?« 

»Naravno, evo til« Walter mu predade list 
natrag. Bob izvadi naliv-pero i brzo pripiše : 
»Molim Vas, oče, molite se i za mene! Mnogo 
Vas pozdravlja Bob Skanlon.« Tada je pismo 
zavio, stavio ga brzo u omot i zalijepi. 

»Sto si napisao?« zapita Walter. 

.Bob se veselo nasmije. »No, što sam ima 

napisati? — Mnogo pozdrava, Bob Skanlon. 
Drugo si i onako sve ti napisao.« 


Kad se Walter slijedećeg jutra probudio, 
odmah je pogledao kroz prozor. Vlak je jurio 
kroz široku, brežuljkastu preriju. Naokolo na 
horizontu opažao se tamni lanac brda, a nad 
svim tim nadvilo se jasno nebo kao kugla od 
plavog stakla. Walter se brzo obuče, porine ze- 
leni zastor na stranu i stupi u hodnik vagona za 
spavanje. Odmah je prišao k njemu »portir«, 
uslužni crnac, i zapita: »Master, želite li što?« 

»Gdje smo sada?« 

»U državi Nevada, na rijeci Humboldt.« 

Walter ode u praonicu i s užitkom je pu- 
stio da mu voda curi po glavi i rukama. Sapun 
i sniježno bijeli ručnik bili su spremni. — »Ka- 
mo ću staviti ručnik?« zapita crnca, kad se opet 
vratio u vagon. 

»Samo ga bacite u košaru, master, k dru- 
gim upotrebljenim ručnicima!« 

»Ali ja ću ga još trebati!« 

»No, no,« odvrati crnac. »Master, drugi put 
ćete uzeti opet svježi ručnik!« 

Mladić je zabezeknuto mahao glavom. Ti 
Amerikanci su zaista nobl ljudi! Za svako pra- 
nje čisti ručnik! t 

Kad je iza toga ušao u kola za blagovanje, 
već je gospodin Skanlon sa svojom obitelji bio 
kod doručka. — »Halo, Walteru, good morning! 
Jesi li se naspavao?« Bob mu pruži ruku. On 
je upravo žvakao žemljičku sa šunkom. Walter 
pozdravi Bobove roditelje i sjedne k njima. 

»No, kako ti se sviđa vožnja u ekspresu?« 
upita ga gospodin Skanlon.. 

»Izvrsno! Kako samo juri! Takova šta još 
nisam doživio.« 

Mr. Skanlon se nasmije. »Dragi moj, mi 
smo još u brdima! Čekaj samo dok dođemo u 
dolinu! Tamo vlak ne stane ni da uzme po- 
trebnu vodu. On je uzme jednostavno dok 
juri.« 

»Kako to može?« čudio se Walter. 

»Između tračnica su na određenim mje- 
stima dugi, otvoreni betonski kanali, napunjeni 
vodom. Kad stroj dođe na to mjesto, s poseb- 
nim aparatom siše vodu. Na taj način uštedi 
vlak na cijeloj pruzi više sati. Kod nas se kaže: 
Time is money. To ti je glasoviti »American 
Spirit«,y moj mladiću, američki duh! Moći ćeš 
ga već pobliže upoznati!« 

Walter je osjećao kako ga nešto bocka. 
Bilo mu je pri duši kao onda, kad se u Bečkom 
Prateru prvi put vozio na kružnoj željeznici. 
Lupa i udarci jurećeg vlaka pomalo su mu ušli 
u sve žile, napunjali ga nekim neugodnim, ali 
ipak tako dragim i ponosnim ćuvstvom: Ame- 
rican Spirit! — 


Popodne prešao je vlak, preko 47 kilome- 
tara dugog mosta, glasovito Slano jezero, u ko- 
jem ne može čovjek potonuti, jer ga voda pre- 
zasićena solju drži. Odmah iza jezera počinje 
se opet beskrajna vožnja uzbrdo, nizbrdo, po 
mnogobrojnim lancima Rocky Mountains. Wal- 
ter je gotovo cijeli dan prosjedio s Bobom na 
otvorenoj platformi zadnjeg vagona i proma- 

trao divno gorje. Bilo je dosta hladno, zato su 
se oba mladića dobro ogrnula. — 

Slijedećeg jutra, kad je Walter pogledao 
kroz prozor, opet se vlak mučno uspinjao. Oštre 
nazubljene pećine dizale su se tik uz prugu. 
Već drugi dan da se voze kroz ta strašna brda! 
Sve novi lanci prijeteći izronjuju na horizontu. 
— Istom oko tri sata, iza jednog dugog tunela, 
počela se pruga napokon spuštati. Pred Walte- 
rovim očima prostirala se, kao široki ocean, ne- 
pregledna prerija Nebraske. Po zaokretima ju- 
rio je vlak niz obronak u dolinu. Kad se po- 
čelo mračiti već je gorje bilo daleko za vla- 
kom, kao tmasti oblaci na večernjem nebu. Iz 
zadnjih kola Walter se naslađivao divnim po- 
gledom. Dugo je te noći s Bobom sjedio na 
platformi. Blagi proljetni dašak milovao mu je 
sljepočice. Tu i tamo sjalo je po koje svijetlo 
na kojoj farmi usred beskrajne stepe, gdje su 
nekad pasla krda bivola, a Indijanci u noćnoj 
tami opsjedali tvrđave bjelaca. Pomalo je vlak 
počeo tako juriti, da je Walter osjetio kako 
mu se ježi koža od bjesomučnog udaranja ko- 
tača u tamnoj noći... 


Kad je slijedećeg jutra iza zajutarka s Bo- 
bom opet izašao na platformu »Observation 
Car«, upravo im je pred očima iskrsla iz zele- 
nila prerije — Omaha, glavni grad Nebraske. 
Iza kratkog zadržavanja  projurio je ekspres 
preko mosta na Missouriju, a tada se u divljoj 
vožnji razletio po dolini prema Mississipiju. 
Gradovi i sela pojavljivala su se i iščezavala, 
ogromna polja i farme prostirale su se s obe 
strane tračnica. Široke betonirane ceste često 

idu usporedo s prugom. Iz auta, koji su se slu- 
čajno tamo nalazili, mahali su ljudi jurećem 
vlaku. — 

Oko četiri sata brzojavio je Walter iz mju- 
sta Dibik u Chikago Mr. Davisu: »Dolazim da- 
nas u 283 sata. — Walter.« — 

Nešto iza četiri sata prešao je ekspres po 
dugom željezničkom mostu ogromnu rijeku 
Missisipi. S nekim strahopočitanjem gledao je 
mladić na srebrnu površinu vode. Koliko je već 
čitao i čuo o toj »majci rijeka«! O spa- 
vanju u vlaku te večeri nije bilo ni govora. 
Skori sastanak s Mr. Davisom i Editom vrlo 
ga je uzbudio. A k tome u Chikagu se morao 
rastati i s Bobom! — 

Iza večere požurila su se oba mladića na 
svoja omiljena mjesta u kolima za opažanje. 
Tamna noć spustila se nad okolicu. 

I tu u toj mirnoj proljetnoj noći, u jure- 
ćem brzovlaku, proklijalo je u Bobovom srcu 
sjeme, koje je Walter ubacio u njegovu dušu, 
a da to nije ni znao. — Obojica su govorila o 
planovima za budućnost. Walter je morao još 
jednom pripovijedati o dr. Schlagenbergu . . . 
Kad je bio na kraju, upita ga Bob oklijevajući: 
»Jesi li sada zaista sretan što si našao kato- 
ličku vjeru?« 

Walter potvrdi: »Tako sretan kao sada još 
nisam bio!« 

»A je li istina da katolički svećenici zaista 
nemaju žena?« 

»Sasvim sigurno!« odvrati Walter odlučno. 
»To sam znao još i u Beču. Ali istom dr. Schla- 
genberg mi je rekao zašto je to tako: Zato, jer 


123 


sebe posvećuju Gopodinu Bogu i rade za dru- 
ge ljude, zato nemaju obitelji.« 

»Reci, da li pravi katolik ne smije doista 
svoje bližnje tlačiti i njima nanositi štetu?« 

»Ne! Ako je takova šta počinio, a hoće da 
kod ispovijedi dobije oproštenje, mora štetu 
svakako popraviti; inače ga svećenik ne može 
odriješiti.« 

Bob si zarije glavu među ruke i dugo je 
gledao u pod. Bože dragi! Ova vjera sasvim 
drugačije zvuči, nego »kršćanstvo« tolikih Ame- 
rikanaca i Engleza, koje je u Tokiju upoznao! 
— A šta mu je tek Walter o Lo-Pa-Hongu pri- 
čao! — O tom se mora temeljito uvjeriti... 


U daljini pojavio se na tamnom nebu prvi 
odbljesak četiri milijonskog grada. Odmah sko- 
čiše oba mladića sa svojih sjedala da mogu bo- 
lje uživati u veličanstvenom prizoru, koga pru- 
ža noću osvijetljen velegrad. 

Bob je turio ruke u džepove i zviždao neku 
pjesmicu. Najednom prestane i lupi svog pri- 
jatelja po ramenu: »Hej, Walteru, možda ću i 
ja postati katolik!« . .. 

U KUĆI OIL COMPANY 


Sopčući i dahćući uletio je Union- Pacific- 
Express u bajno rasvijetljenu čekaonicu gla- 
vnog kolodvora u Chikagu. Muklo su zastenjale 
kočnice. Iz ventila zasiktala je para. Sve po- 
laganije i polaganije radili su strojevi ogromne 
lokomotive. — Klonuli su željezni udovi nje- 
nog divovskog tijela, a sa osovina i poluga ka- 
palo je vrelo ulje. — 

Na peronu nastala je strka i žurba. Činov- 
nici se žure, a nosaći trče uzduž vlaka. Preko 
širokih stepenica skoči Walter s Bobom na pe- 
ron. U toj zbrci oprostio se s gospodinom Skan- 
lonom i njegovom porodicom. Svima je pružio 
ruku. »Do viđenja u New-Yorku! — Farewell! 
— Mnogo sreće u Chikagu! — Good bye! — Do 
viđenja!« — Srdačno se rukovao s Bobom. Gle- 
dali su si u oči. »Zbogom, Walteru!« — A pri- 
šapnuo mu je: »Mnogo sreće kod Mr. Davisa!« 

Walter slegne ramenima: »Do viđenja, Bo- 
be, u New-Yorku!« — Još im je jednom mah- 
nuo, a tada se prepusti struji da ga nosi prema 
izlazu. Iza njega nosio je nosač oba kovčega. 

Znatiželjno se Walter ogledavao. Gotovo 
ga zaslijepilo jako svijetlo mnogih velikih svje- 
tiljaka. Na kolodvoru bilo je svijetlo kao po da- 
nu. Signali su se pojavljivali i iščezavali, boja- 
disane svjetiljke zapaljivale, zvonjava i zvižduci 
na sve strane. Usred te vike i buke kretali su 

se činovnici i policajci, hladno i mirno. U uzor- 
nom redu i brzini odvijao se ogromni promet 
na sve strane. 

Napokon je Walter došao do kraja perona, 
gdje se kroz dugi, prostrani trijem valjalo 
moštvo prema izlazu. Osjetio je kako ga neko 
primio za rame: »Good evening, Walter! How 
are you?« Smijući se pružio mu je Mr. Davis 
ruku i povukao ga iz gužve k sebi. — Srdačno 
su se rukovali. »Hodi samo brzo! Edita te već 
čeznutljivo čeka!« Prihvati mladića pod ruku i 
vukao ga prema izlazu. 


Na jednim vratima stajala je Edita i ogle- 


davala se na sve strane. Najednom opazi oca 
deset metara od sebe. Iza jednog debelog. go- 
spodina ugleda i Walterovu glavu. Živo poče 
mahati bijelim rupčićem: »Walter,  Walter!« 
Mladić ju je odmah prepoznao. Nekoliko se- 
kunda i već su si veselo stisnuli ruke. »Hej, 
Walteru, kako je to lijepo! — Kako dugo osta- 
ješ? — Najmanje četiri tjedna, zar ne? — Kako 
si putovao? — Kod nas će ti biti lijepo. Imat 
ćeš tri sobe i vlastiti auto. — Hary je zbog tebe 
već vrlo znatiželjan!« Nije mu dala vremena 
ni da odgovori na pitanja, nego je brbljala da- 
lje kako joj je palo na pamet. — »No dakle,« 
pomisli Walter, »Edita se nije promjenila!« 


Kad su izašli iz kolodvora, Walter je za- 
stao prevladan neobičnim prizorom: 

Chikago u noći! 

U dugim redovima, po dva i tri usporedo, 
sklizali su se krasni automobili po osvjetljenim 
ulicama, a između njih duga kola električnog 

tramvaja. Uz kuće žuri se mnoštvo svijeta. 
Iznad ulice jure po velikim željeznim potpor- 
njima vlakovi nadzemne željeznice i nestaju 
među neboderima. Okolo po kućama more svi- 
jetla u stalnom kretanju: Crveni i bijeli natpisi 
zapaljuju se i ugasuju, pojavljuju se ogromne 
reklamne slike u svim bojama, kao da su na- 
slikane od neke nevidljive ruke, a između njih 
skaču kao mačke razni natpisi po zidovima i 
nad krovovima. — Uplašeno je Walter gledao 
tu bučnu i osvijetljenu noć: American Spirit! 
Editin smijeh probudio ga je iz čuđenja. 
Došao je u najveći od svih gradova, koje je do 
sada na svom putu prošao. No osim Mr. Davisa, 
nije ga nitko dočekao: ni skauti, ni zastupnici 
štampe, ni mnoštvo svijeta, koje bi mu klicalo. 
A on je upravo za Chikago očekivao da će ga 
veličanstveno dočekati! Iznenađen i zbunjen 
stupio je s Mr. Davisom i Editom u auto. 


Kod otvorenih vrata luksusnog auta sta- 
jao je mladić sedamnaestih godina, s rukama u 
džepovima ogrtača. Ispitljivo je gledao u Wal- 
tera. 

»Moj sin Hary Davis,« predstavi ga kralj 
petroleja. 


Walter mu veselo pruži ruku: »Very glad 
to meet you, Harry!« 


»Alright! Edita mi je već mnogo o tebi pri- 
povijedala. Ja sam bio vrlo znatiželjan da te 
upoznam«. Zgrabio je Waltera za ruku i uveo 
ga u auto. Mr. Davis i Edita sjeli su njima na- 
suprot. Dok su jurili kroz Michigan aveniju, 
Edita i Mr. Davis razgovarali su s Walterom. 

Hary je šutio, tek kadkada je postrance pogle- 
dao mladog gosta. — 

Iza četvrt sata zaustavio se auto pred kra- 
snom, visokom zgradom. Velike kamene ste- 
penice vodile su do ulaza. Walter je pogledao 
na kuću i u visini drugog kata vidio je natpis 
velikim svijetlim slovima: 

MICHIGAN OIL COMPANY 


»To je naša centralna zgrada«, požuri se 
Edita. »U donjih devet katova su uredi i po- 
slovnice. Tu radi četiri stotine ljudi. U najvi- 
šem katu je naš stan; sasvim je odijeljen od 
drugih prostorija. Imamo i poseban ulaz.» Po- 
lagano su obašli ugao velike zgrade. Prazan 
auto isčezao je iza nekih kamenih vrata. »Vidiš 
li,« pokaza Edita, »u tom dvorištu su naši pri- 
vatni automobili.« 

»Koliko ih je?« zapita Walter. 

»Pet. Jednog ćeš dobiti ti dok si ovdje. Mo- 
žeš se izvesti kad hoćeš, trebaš tek telefonirati 
iz svoje sobe, i kad dođeš dolje auto te već 
čeka.« ' 

Zaustavili su se na mramornim stepenica- 
ma pred malim sporednim portalom. Hary po- 
zvoni. Vrata se odmah otvore. Walter je mo- 
rao ući prvi. Začuđeno se ogledao: Stupio je u 
predvorje, koje je vrlo luksusno uređeno. Na 
bijelim mramornim zidovima ističu se velika 
ogledala u zlatnim okvirima, između zelenih 
paoma sofe i naslonjači, presvučeni najfinijom 
kožom, a sa stropa vise električne svjetiljke. 
Livrirani sluge požuriše se da Mr. Davisu i nje- 
govim pratiocima oduzmu ogrtače i šešire. — 
Kroz staklena vrata u uglu ugleda Walter di- 

zalicu. Tamo već stoji mali liftboy s prstom 
na dugmetu. 

Mr. Davis položi ruku na Walterovo rame i 
pokaže oko sebe: »Eto, to je naš ulaz,« reče 
smješeći se. Ušli su svi u lift i sjeli u meke na- 
slonjače. Boy zatvori vrata i dizalica pojuri u 
vis. 

Walter je bio pokunjen. Kako je na brodu 
otvoreno i bezbrižno razgovarao s kraljem pe- 
troleja! Tamo je bio kao i svaki drugi putnik! 
Sad je istom sa sve većim čuđenjem upoznao 
što to znači biti američki milijunaš. Obuzeo ga 
osjećaj stida. 

Kad su došli u deseti kat, tamo ih je na 
vratima dočekala gospođa Davis. Na Linkolnu 
mladić bi joj jednostavno stisnuo ruku i rekao 
»Dobar večer, gospođo Davis.« Ali sada se tru- 
dio da izvede elegantni poklon i zbunjeno iz- 
mucao: »Vrlo me veseli da vas opet vidim, mi- 
lostiva gospođo!« — Veselo se smijući primila 
ga za ruku i odvela po teškim perzijskim ćili- 
mima u krasnom hodniku u njegovu sobu. Za 
njima su ušli i Mr. Davis s Haryem i Editom. 

Mladiću je zastao dah kad je stupio u di- 
vne prostorije u kojima će stanovati: Salon, 
spavaonica i radna soba. Osobito salon s veli- 
kim električnim lusterom i namještajem iz ma- 
hagonija pričinio mu se kao neki dvorac iz pri- 
ča. Na stolu bila je velika kita ruža, a ispod nje. 
slika Linkolna pod punom parom. 

U radnoj sobi među ostalim upao mu je u 
oči lijepi pisaći stol, — i zaista, — na njem su 
ležala već neka pisma! Uz stol je visoki ormar 
pun knjiga, koje su sve jednako uvezane. Na 

suprotnom zidu ogromna slika Beča u zlatnom 
okviru. 

Mr. Davis pokazao mu zvonce na stolu: 
»Gle, to je zvono za slugu! Ako ga trebaš jed- 
nostavno pritisneš ovamo,« — i sam Mr. Davis 
pritisnu na dugme. — Uskoro se na vratima 
pojavi crnac u krasnoj livreji. 

»Johne,« progovori petrolejski kralj, »to je 
naš gost.« Crnac se smjesta pokloni pred Wal- 
terom i zapita: »Master, želite li štogod?« 

»Ne, hvala!« odvrati Walter i pruži crncu 
ruku na pozdrav. — Iza sebe čuo je prigušen 
smijeh. Edita si držala rupčić pred ustima i 
šapnula mu: »Idi, molim te, tko bi jednom crn- 
cu pružao ruku!« — 

»Walteru,« reče Mr. Davis, »sad se možeš 
okupati, a za jedno po sata čekat ćemo te za 
večeru. Mi smo naime počekali s večerom da 
možemo zajedno s tobom večerati.« 

Uz spavaonicu bila je kupaonica za Wal- 
tera, obložena bijelim mramorom i elegantno 
uređena. Tamo ga je odveo Mr. Davis. S ve- 
seljem je Walter iskoristio priliku da se okupa. 
Kako je to dobro iza dugog putovanja vlakom! 
— Iza dvadeset minuta osvježen vratio se u 
salon, gdje ga je već čekao Hary. Ležao je na 
sofi, ispružio noge i zijevao. Kad je Walter 
ušao malo se uspravi i zapita ga smiješeći se: 
»No, Walteru, kako ti se sviđa kod nas?« 

»Veličanstveno! Gotovo da je previše za 
mene. Ja.nisam naučan na takav luksus.« 

»No, pa ti ćeš biti petrolejski kralj, pa se 
već sada moraš priučavati.« 

Walteru je bilo neugodno. Možda ga Hary 

smatra za suparnika? Oduvijek se bojao da će 
ga smatrati za takmaca! — Kad su skupa išli 
prema blagovaonici, nije više mogao podnijeti 
taj neugodni osjećaj. Najednom se zaustavi i 
zavita prividno mirno: »Cuj Hary, reci, nije li 
ti krivo što tvoj otac hoće da svoj posao preda 
meni?« 

Hary ga zbunjeno pogleda. To je trajalo 
tek čas, a tad se nasmije i pruži mu ruku: »Ni 
najmanje! Ni u snu mi to ne pada na pamet! 
Naprotiv, žalostiš me.« 

»Zašto?« 


»Zato, jer mi se čini da si i ti pohlepan za 
novcem. Uvijek novac i novac i novac! Ja sam 
veseo da me taj polip nije dobio u svoja kli- 
ješta kao oca.« 

»Ali tvoj otac je ipak tako zgodan, fin čo- 
vjek!« 

- Hary se nasmije: »Da, dok se ne radi o 
novcu! — Ali on uostalom i ne može druga- 
čije.« 

»Zašto ne? — Kad bih ja bio petrolejski 
kralj, mogao bih raditi što bih htio!« 

Hary ga postrance pogleda komičnim, go- 
tovo sažalnim smiješkom. »Poor kid! Nedužni 
mali anđele! Morat ćeš još mnogo učiti!« —- 
Otvorio je vrata i stupili su u blagovaonicu. 
Walter je morao sjesti između Mr. Davisa i Edi- 
te kao ono-na Linkolnu. Kod jela pomalo je 
iščezla njegova zbunjenost, razgovarao se, smi- 
jao i pričao dogodovštine s puta. Ali na um su 


mu uvijek dolazile Harijeve riječi. Što je on 


zapravo mislio? — 
Već je polnoć prošla, kad je opet došao u 

svoju sobu. Osjećao se tako osamljen i napu- 
šten u tim sobama. Nigdje ni glasa. Kao da je 
sam u cijeloj kući! Umoran uđe u radnu sobu 
da pregleda pisma. Od oca nije ni jedno. Dva 
pisma nije mogao prepoznati po adresi. Treće 
je bilo od New York Heralda, a zadnje, — žig 
anghaj! Od patra Schlagenberga! 
Ovo zadnje odmah otvori. Za čas je ne- 
stalo umora. Opet se osjećao siguran i zado- 
voljan. Bilo mu je kao da je s njim dragi pri- 
jatelj. Dvaput, triput je čitao pismo. Prijazne 
riječi patrove opet su mu vratile unutarnji mir. 
Umoran i zadovoljan legao je u krevet. — Tri 
tjedna ima vremena. Sve će točno pogledati. 
Sam će vidjeti kako to ide. Taj Hary je bena! 
Nekoga straši, a sam kaže da nema ni pojma o 
poslu! Biti katolički petrolejski kralj, to mora 
da je lijepo! — 
Od prevelike umornosti misli su mu se po- 
čele zaplitati . . . Brzo još izmoli »Očenaš« za 


dr. Schlagenberga, a tada se okrene k zidu i 


zatvori oči... 
' Petrolejski kralj — Lo-Pa-Hong — Paci- 
fički Ekspres, 
' Bob, Bob, Bob, Bob, Bob, 
A—me—ri —can—>spi —rit... 


* 


"Toplo sunce prodrlo je kroz zastore od da- 
masta u sobu. Zraka se kao pauk spustila sa 
zida i šuljala se preko crvenog ćilima prema 
krevetu ... 

Walter se trgne, protrlja oči i ogleda se 
zbunjeno oko sebe. — U spavaonici kod Mr. 

Davisa! Hvala Bogu! Odahnuo je. — Bio je to 
strašan san: U ekspresu kroz visoke gore! Oluja 
urla oko kola, stroj ne može ni da se makne. 
Nepomično stoji vlak na istom mjestu, a ipak 
kotači neprestano udaraju u jednoličnom ritmu: 
tak, tak, tak ... ( 

Sjedi sada u krevetu, proteže se i zijeva. 
Kako dugo je spavao? — Posegne za svojom 
urom na noćnom ormariću: deset i pol. Skoči 
'brzo iz perja, te se stane oblačiti. Kako mu se 
čini sada je soba mnogo ugodnija! Sasvim dru--“ 
gačije, nego jučer u svijetlu električne sijalice: 
— Pokućstvo se sjaji. Kroz otvorena vrata širi 
se ugodan miris ruža iz susjedne sobe. S užit- 
kom je stupao po mekom ćilimu do prozora. 
Krasan pogled: Naokolo mnoštvo krovova, gdje- 
gdje strši po koji tvornički dimnjak i visoki ne- 
boder. A sve potopljeno u moru zlatnih sun- 
Ččanih zraka: — Chikago! — 

Pet minuta kasnije već je sjedio u svojoj 
radnoj sobi i čitao pisma. New York Herald ga 
poziva da za svog boravka u New Yorku najmi 
stan u hotelu »Majestic« na račun redakcije. 
»To neću,« mislio je Walter. »Moram otkazati; 
sstanovat ću kod Mr. Skanlona!« 
= Drugi list napisan na stroju, imao je žig: 
San Francisko, 15 ožujak. Walter si razbijao 
glavu, tko bi mu to mogao pisati? Ta 15. ožuj- 
ka bio je još u San Francisku. — Otvori pismo: 


Dragi Walteru! 


Halo, htio bih vidjeti tvoje ljubezno lice, 
kad budeš čitao ovo pismo! — Welcome to Chi- 
kago! Lijep grad, zar ne? Kako je, stari boju?; 

Kako si putovao u ekspresu? Mislim da si za 
cijelog puta imao s kim da se nabrbljaš! Do 
viđenja! Tvoj stari Bob Skanlon. — 


Smijući se zagrozi mu Walter šakom. O 
Bobe, vragoljane jedan! Šalje mi pismo iz San 
Franciska dva dana prije! Ali zgodno je ipak! 
Baci listove u ladicu i pritisne zvonce. Za čas. 
se vrata nečujno otvore, i crnac stupi u sobu. 
»Good morning, Master, kako ste spavali?« 


»Hvala, vrlo dobro.« 

»Ja ću smjesta donijeti doručak. Želite li 
još što? 

»Je li Hary već budan?« 

»Yes. Odmah ću ga pozvati.« ; 

»Halo, Johne, kad je ovdje lunč?« 

»Oko dvanaest sati, Master. Možete otići u 
blagovaonicu, ili ću vam ga ja donijeti ovamo, 
kako želite.« 

»O hvala, doći ću u blagovaonicu!« 

Sluga ode i naskoro se vrati noseći »Break- 
fast«: Kava, mlijeko, maslac, jaja, šunka, kruh 
i kolači. — — 

Iza doručka došao je Hary. Walter je 
upravo pisao New York Heraldu. »Good mor- 
nig, Walteru, kako si?« 

»Hvala, izvrsno! Jučer sam bio tako glup i 
umoran. Ali sad sam svjež. Vrlo mi se sviđa 
kod vas. — Gdje je Edita?« 

Hary slegne ramenima: »Ne znam. — Šta 
još nije bila ovdje?« 

»Ne.« — 

KA »Imaš li kakvog posebnog posla prije lun- 
ca! « 

»Ovo pismo htio bih još svršiti. Odmah 
sam gotov. Reci, što da iza toga radim?« 

»Pođi sa mnom. Pakazat ću ti svoju sobu, 
a ti ćeš mi pričati o svom putovanju.« 

»Fino!« Walter brzo završi pismo, stavi ga 
u omot i napiše adresu. — »Kamo da stavim pi- 
Smo?« 

»Predaj ga sluzi, on će se već pobrinuti!« 

Išli su kroz hodnik u Harijevu sobu. Za- 
čuđeno je stupio Walter u prvu sobu. Lijepi 
ormari i stolovi, između paoma različiti kipovi 
iz mramora, jedni bez ruku ili nogu, drugi bez 
glave, uz to poprsja okrhana i samo s pol lica. 
— »Moj muzej!« izjavi Hary ponosno. »Sve su 
prave iskopine! Imam u Napulju jednog agen- 
ta, koji mi ih kupi i pošalje.« 

Zbunjeno se Walter ogledavao. Kako može 
neko za skupe novce kupovati takove stvari? 
Kad bi likovi bili bar čitavi! Ali ove razlupane 
krhotine i kamene nakaze! — Sad shvaća da 
Hary nije poslovan čovjek! 

I u Harijevoj radnoj sobi svi su stolovi pre- 
nakrcani otvorenim knjigama, kartama i foto- 
grafijama. 

»Čim se ti zapravo baviš?« zapita ga Wal- 
ter. 

»Upravo studiram Punski rat. Baš sam u 
sredini. Ti Rimljani su zaista divan narod: Sci- 
pion, Marcel, Fabije! Splendid fellowsl«  — 
Oduševljeno je listao po knjigama. 

»A što ćeš učiniti kad sve proštudiraš? Ho- 
ćeš li napisati o tom knjigu?« 

Hary se okrene k njemu i pogleda ga sa- 
žalno. »Knjigu? — Ni na kraj pameti! Nemam 

potrebe da pišem knjige. Ja študiram za sebe, 
iz osobnog zadovoljstva!« . 

Sad istom Walter nije ništa shvaćao. »Taj 
Hary,« mislio je, »zaista je komičan. On štu- 
dira iz osobnog zadovoljstva!« — 


U podne je Walter našao u blagovaonici 
gospođu Davis. Veselo joj je zaželio dobro ju- 
tro i ispričao joj o svom posjetu u Harijevoj 
sobi. Sjeli su za prostrt stol. Naskoro je došao 
i Hary. — »Tata danas neće doći,« reče gospo- 
da Davis. »Ima mnogo posla. — Gdje je Edita?« 

»Ne znam,« odgovoro Hary. »Ni Walter 
je još nije vidio.« — Mrs. Davis pozvoni sluzi: 
»Propitajte se gdje je Miss Edita!« 

Iza tri minute došao je sluga natrag: »Mi- 
lostiva gospođo, Miss Edita se izvezla. Oko de- 
set sati htjela je razgovarati s Mr. Klingerom, 
ali gospodin je još spavao. Na to je naručila 
svoj auto i izvezla se u Hubbard Woods.« 

»Ah, Bože moj,« obrati se Mrs. Davis Wal- 
teru. »Hubbard Woods je naš ljetnikovac na 
Michiganskom jezeru. Tamo ima Edita svoje ti- 
griće i laviće. Ta djevojka je poludila za tim 
životinjama. Zacijelo će ih donijeti sa sobom 
da ti ih pokaže.« 

I zaista !— Istom su svršili lunč, uletila je 
Edita u sobu s malim tigrom na ruci. »Hej, 
Walteru, gledaj, pred dva tjedna sam dobila od 
tate obećane tigriće. Četiri komada! Ovo je naj- 
manji, moj ljubimac. Sasvim je već pitom.« — 
Postavila je plašljivu životinju na stol, gladila 
ga po dlaki tepajući: »Jimy, moj dragi Ji- 
my!« ... Zatim je uzela svog Jimija na krilo 


136 





i hranila ga najboljim zalogajima. Pri tom je i 
sama jela i oduševljeno pričala o svom zvjeri- 
njaku na Michiganskom jezeru. — 


Po podne vozio se Walter s Harijem po 
Chikagu, razgledavao grad i njegove zname- 
nitosti: mnoge nebodere, velika gradska skla- 
dišta u luci, ogromno »Soldiers Fields« s veli- 
kim sportskim stadionom. 

»Tu je bio godine dvadeset i šeste katolički 
euharistijski kongres,« prozbori Hary. »Ulazak 
jedanaestorice kardinala bio je veličanstven. 
Papinski legat čitao je Misu, a 620.000 školske 
djece je pjevalo. Uostalom bio je tu i bečki kar- 
dinal i dr. Seipel. Vidio sam obojicu.« 

»Tako,« odvrati Walter začuđeno. — O 
tom nije imao ni pojma. Nije znao ni šta je to 
euharistijski kongres, ali ipak kao katolik nije 
mogao jednog protestanta umoliti da mu raz- 
jasni! 


Na povratku kad su skretali iz Grand Ave- 
nue u Madison Street, zapita Walter iznenada: 
»Ti, da li Edita polazi kakovu školu?« 

»Ne,« odvrati Hary. Ona se radije igra sa 
svojim tigrima i lavovima i vozika motornim 
čamcem.« 

»Ali ipak nešto mora učiti!« 

»Naravno! Tata joj je uzeo privatnog uči- 
telja. Ali s prošlom godinom i tom je kraj. Sa- 
da radi što hoće i čeka da dođe kakav boy da 
je oženi.« "a 

Walter pocrveni. — »Ali kuhati, šiti, kr- 
pati i sve te stvari je sigurno naučila?« 

»Hahaha! Vidi se da si Europejac! Ti kao 
skaut te stvari sigurno bolje znaš nego ona. 
Misliš li da Edita znade kako se skuha jaje?« 

»Šteta. Ta ona se mora pred kuharicom 
sramiti.« 

»Mi nemamo kuharice. Kod nas je to još 
jednostavnije. Jelo naručimo u hotelu i gotovo 
nam donesu u kuću. Milostiva gospođa ne tre- 
ba se bar mučiti s kuharicama, pa može misliti 
samo na ples i razonodu. — Mi već više godina 
tako živimo. Moja mama je još razborita u tim 
stvarima, ali Edita! Brr! Potpuno je razmažena. 
Tata je sav lud za njom. To ćeš i sam opaziti!« 

Walter je šutio. Ljutio ga hladan, nasmi- 
ješen izraz lica kojim je Hary pripovijedao te 
stvari. — Ali još ga više ljutilo da je Hariju mo- 
rao dati pravo. Edita je zaista vrlo razmažena 
i strašno sebična. — I tu bi djevojku on mo- 
rao jednom oženiti! Hoće li biti sretan s njom? 
Iza nekoliko časaka započe opet: »Ti, reci mi, 
što si jučer mislio s onim, da ću još mnogo mo- 
rati učiti?« 

»Ah, nemoj se previše brinuti. Ja sam tek 
mislio da si ti tatin posao previše idealno za- 
mišljaš.« 

»Kako?« 

»No, ti sigurno misliš, da si kao petrolejski 
kralj slobodan, i da možeš raditi što misliš da 
je najbolje?« 

»A zar to ne mogu?« 

»To je upravo! Ti ne vidiš okova kojima je 
tata okovan! — Ti si katolik, zar ne?« 

»Da.« 

»Onda sigurno znaš kako su zadnjih go- 

dina katolici u Meksiku proganjani i da pro- 
gonstva traju sve do danas barem potajno?« 

»Da, pričao mi je o tom dr. Schlagenberg.« 

»A mi Amerikanci smo već davno mogli 
učiniti tome kraj . . .« 

»To još nisam čuo.« 

»No dakle, zašto u Americi nismo ništa 
učinili protiv tog progonstva? Zašto smo Meksi- 
kance još i oružjem pomagali?« 

Walter slegne ramenima: »To ja ne znam.« 


»Vidiš, razlog je jednostavan: Jer nekoji 
veletrgovci imaju koristi, da je u Meksiku sve 
naglavce. Oni su krivi tome.« 


»To je podlo!« 

»To nije podlo, to je posao! Jedan od tih 
ljudi je i moj otac.« 

»Šta . . .2 Tvoj otac . . .2€ 


»Dakako,« nasmije se Hary. »On ima u 
Meksiku najbolje petrolejske izvore, i otkad 
boljševici imaju tamo vlast, čisti se dobitak 
moga oca podvostručio. Za dobro oružje daju 
Meksikanci jeftine monopole, a osim toga lako 
se sad dođe i do novih izvora. — Tati je do- 
duše neugodno da su toliki katolici postrije- 
ljani. Ali, što da radi? Kad ti budeš jednom pe- 
trolejski kralj, i ti ćeš morati tako raditi. Ne 
imože se pomoći, posao je posao!« 


Walter se šutke zagleda u pod. Hary se 
ugodno zavalio u jastuke, bubnjao prstima i 
gunđao neku pjesmu, dok je auto elegantno ju- 
rio po Michigan aveniji prema kući Mr. Davis. 

CHIKAGO I JANESVILLE 


22 ožujka donijele su najveće svjetske no- 
vine »Chikago Tribune«, velikim slovima ovaj 
natpis: 


Walter Klinger, petnaestgodišnji svjetski putnik 
najmlađi izvjestitelj 
boravi u Chikagu. 


Iza tog naslova slijedio je napeti izvještaj o 
Walterovom putu, a na koncu vijest da stanuje 
kod »poznatog« petrolejskog kralja A. Davisa, 
šefa »Michigan Oil Company.« 

Ova novinska vijest imala je dvije zamašne 
posljedice: Za Waltera tešku i neugodnu, po- 
plava »Interview-a« govora, sastanaka, banke- 
ta i pisama. — Za Mr: Davisa jeftinu, ali neo- 
bično korisnu reklamu. Gdjegod se sad u gradu 
govorilo ili pisalo o Walteru, uvijek se spome- 
nula i Michigan Oil Company. Poslovan čovjek 
znade što to znači za jednu firmu! 

Kuća Oil Company bila je opsjednuta od 
reportera, a Mr. Davis se brinuo da nebi došli 
po najkraćem putu u deseti kat, nego su ih vo- 
dili kroz poslovnice i urede. Prema običaju iz- 
vjestitelji su bilježili sve utiske, i tako su u no- 
vinama i časopisima kroz više dana izlazili dugi 
članci o životu i radu u središnjoj zgradi »zna- 
menite« Michigan Oil Company. 

Mr. Davis je zadovoljno trljao ruke. Nje- 
gov plan je uspio! Već pred tri tjedna poslao je 
Walterovom ocu petsto dolara s molbom da ni- 
koga u Chikagu ne obavjesti o Walterovom do- 
lasku, jer.da će on to sam učiniti. Krasna mi- 

sao! Uštedila mu je jedno četvrt milijuna za 
reklamu! 

Za mladića bila je ta Davisova dosjetka gu- 
bitak slobode i mira. O namjeravanim izletima 
u motornom čamcu s Editom nije bilo ni go- 
vora. — Walter je odmah opazio da sam pe- 
trolejski kralj stoji iza te »akcije«, pa se nije 
usudio protiviti. O svrsi svega toga naravno ni- 
je imao pojma. — Njegov stol u radnoj sobi bio 
je prenatrpan pismima, koja su mu pisali ska- 
uti, dječaci, djevojčice, poslovni ljudi, vodstva 
društava itd. A svako pismo sadržavalo je neku 
molbu: njegovu sliku, nekoliko redaka s pot- 
pisom, posjet u obitelji, da dođe u taj ili onaj 
klub da priča o svom putu . Tri je dopo- 
dneva potrošio da pročita i svrsta ta pisma. Ci- 
jeli pak tjedan imao je posla da zadovolji svim 
željama. On bi se rado tom izmaknuo, ali je 
opazio da to Mr. Davis želi . 


Iza lunča dnevno su dolazili novinari. Walter 
ih je primao u salonu i morao odgovarati na 
njihova komična pitanja i uvijek nanovo pri- 
povijedati po koji svoj doživljaj s puta. Svaki 
reporter je htio da objavi nešto što još nije bilo 
objavljeno. 

A uveče išao je autom na sve krajeve gra- 
da, u klubove, društva i »Societes«. Umoran na 
smrt vraćao bi se kasno kući. — 

Kad se napokon koncem ožujka buka u 
Chikagu nešto stišala i Walter olakšano odah- 
nuo, došli su pozivi s druge strane. 2 travnja 
morao se odvesti u Milwaukee i tamo na trim 
sastancima govoriti. 4. travnja u Indianopolis, 
5 u Logansport, a 6 .u Fort Wayne. Plan ovih 

priredaba dobio je od Mr. Davisa gotov u ru- 
ke; za svaki sat bilo je točno određeno, kako 
će ga provesti. 


8 travnja, u deset sati prije podne, Walter 
je sjedio u svojoj radnoj sobi i čitao prispjela 
pisma. Hary mu je pomagao u tom poslu, te 
.su skupa odredili plan za slijedeća dva dana. 
Za 11 bio je pozvan u Burlington. No tada će 
biti bar miran u Chikagu! Novinari su se po- 
malo zasitili, ostala su mu još na brizi privatna 
pisma ... 

Hary odloži olovku: »Ja sam gotov! Kako 
je kod tebe?« 

Walter se nasloni i protegne ruku: »By 
Joe! Meni je već skoro dosta te komedije! O 
da je to već svršeno!« 

»Vjerujem ti,« nasmije se Hary. »Ali ti si 
i uradio ovih dana, što drugi ne bi postigao u 
godini dana.« 

»Kako?« 

»No, pitaj tatu! — Oil Company bi ti morala 
postaviti spomenik!« 

»Oil Company? — Za nju još nisam ništa 
učinio!« 

»Ali ona je mnogo s tobom učinila! — Zar 
ti ne opažaš da je moj tata svu tu komediju 
skuhao? Da si ti najbolja reklama za Oil Com- 
pany?« 

Velikim očima zurio je Walter _ u Harija, 
koji se digao i napustio sobu. — Tada se opet 
nasloni i zatvori oči. Za Boga miloga! Sad mu 
je sve jasno! Upotrijebili su ga jednostavno u 
reklamne svrhe! Kao munja bjesnula mu ova 

spoznaja kroz mozak. — Pred očima mu iskrsla 
ova slika: 

Gleda sebe na svim tim sastancima, na 
svečanim banketima, opkoljen je, slave ga, ča- 
ste. — Iza njega stoji Mr. Davis, trlja si ruke, 
klima glavom i podrugljivo se smješka: Fina 
reklama! Izvrsno! Samo naprijed, moj mladiću! 

American Spirit! ... U purpurnoj tami 


. izgleda kap strašan pauk . . . Polagano, šulja- 


jući se primicao se ogavni kukac. — Ispružio je 
dvije ogromne pandže nad Walterovu glavu . 
Mladić krikne, skoči i ogleda se oko sebe. 
— Jasno sunce prijazno mu se smješka kroz 
prozor, sa zidova pozdravljaju ga slike iz zlat- 


nih okvira, a na stolu leže pisma, — sve kao 
prije. 
Zar je sanjao . . .2 


Zbunjen i umoran uze Walter nož i otvori 
najbliže pismo. Ne misleći ništa pročita potpis: 
»Ljubi Te Tvoja teta Marijana Winkler.« — 
Trgne se. Što ima to da znači? — Neku tetu Ma- 
rijanu on ne pozna! Znatiželjno pročita list: 


Dragi Walteru! 


Iz novina sam doznala da si Ti sin bečkog 
urednika dr. Josipa Klingera_ i da boraviš u 
Chikagu. Ne znam da li me još poznaš. Ja sam 
sestra Tvoje majke, koja je umrla pred devet 
godina. Od smrti Tvoje majke s Tvojim ocem na- 
žalost nisam imala više nikakove veze. Udala 
sam se za jednog američkog trgovca, inače Be- 
čanina. Stanujemo u Janesvillu, pa nas tu mo- 
žeš lako posjetiti. Moj muž i ja vrlo ćemo se 
veseliti, ako Te budemo mogli vidjeti. Naša 

adresa je Bothwell Street 188. Gledaj samo na 
trgovinu na kojoj piše »John Winkler«. Mi 
smo uvijek kod kuće. Možeš doći kad hoćeš, i 
ostati dokle hoćeš. Vrlo ćemo se veseliti! Ljubi 
Te Tvoja teta 

Marijana Winkler. 


Walter si podboči glavu. Istina! Sad se 
sjeća, da mu je majka češće pripovijedala o 
teti, koja stanuje u dalekoj, dalekoj zemlji. 

Prkos i odlučnost odraziše mu se na licu. 
Zgrabi slušalicu telefona i pozvoni: »Halo, Mr. 
Davis, sutra sam čitav dan izvan kuće! Idem 
svojoj teti u Janesville.« 

»Lijepo, ali kako stoji s posjetima?« 

»Za sutra imam samo dva: Posjet ,, Western 
Electric Company“, a na večer u Boy Scouts 
Headpuarters. Ti se dadu odgoditi.« 

»Alright! Tad si sutra slobodan. Kađ 
odlaziš? « 

»Noćas.« . 

»Well, dobru zabavu, mladiću!« 

»Thanks!« Walter objesi slušalicu i baci se 
na sofu. Tako je umoran danas, — — spavao 


je prošle noći tek šest sati u ekspresu! A noćas . 


će opet provesti noć u vlaku. — Kako je za- 
pravo kod te tetke Marijane? ... 


* 


Slijedećeg jutra u 8 sati zaustavio se North 
Western Express u Janesvilleu. Walter je uzeo 
auto za Bothwell Street 188. Par minuta ka- 
snije već je bio pred malom, lijepom kućicom 
u stilu vile. Prema ulici dva velika izloga s de- 

likatesama i kolonijalnom robom, u sredini ulaz 
u trgovinu, a nad njim veliki natpis: John Win- 
kler. 

Preko nekoliko stepenica uđe Walter u du- 
čan. Bilo je tu više kupaca. Prišla je k njemu 
jedna namještenica. 

»Molim, da li bih mogao razgovarati s go- 
spođom Winkler?« 

»Svakako! Molim vas slijedite me!l« Wal- 
ter ode s njom. Otputila ga uz stepenice: Prva 
vrata desno! 


Srce mu je jako lupalo kad se penjao. Ka- 
ko je zgodna ta kućica! Ni traga luksusu, koji 
vlada kod Mr. Davisa, a ipak tako ugodno i pri- 
jatno! Motke od mesinga na stepenicama se 
sjaje. S prozora se smiješe niski lonci cvijeća. 
Iz jedne sobe odzvanja srdačni dječji smijeh... 

Prva vrata desno! — Za čas je Walter pri- 
sluškivao. Ništa se ne miče. Gdje bi mogla biti 
teta? — Pozvoni. — Neka vrata se otvore, brzi 
koraci, — a tada se otvore suprotna vrata . . 

Pred njim se pojavi stasita, lijepa gospođa, 
plavih očiju, smeđe kose i ružičastih obraza. — 
Za tren ju je pozorno gledao u oči: Mamine oči! 
A tada joj smiješeći se pruži ruku i progovori 
njemački: »Dobar dan, teto Marijano!« 

»Bože moj, Walteru!« U slijedećem trenu 
već ga je zagrlila i srdačno ga poljubila u oba 
obraza. A tada se okrene u sobu: »Ivane, dođi 
brzo, Walter je tu!« ' 

»Da, evo me!« Vrata se otvore i k Walteru 
priđe prijazan gospodin, pogleda ga i stisne mu 
desnicu obim rukama. 

»Bog te poživio, Walteru! Zaista se veselim 
da si odmah došao!« — Međutim je teta po- 
zvala služavku: »Idite, Mico, i dovedite djecu! 
Walter je tu!« 

»Šta, Walter?« Odmah ostavi svoj posao i 
požuri se van. — Teta je zagrlila Waltera i od- 
vela ga u sobu. »Zaista si me razveselio! Žuri 
se Walteru! Moram ti pripraviti kavu. Nisam te 
dobro ni vidjela u tamnom predsoblju.«  — 
Okrene ga k svijetlu i dugo ga gledala. Tada 
progovori suznih očiju: »Gledaj, Ivane, cijela 
.mama! O moj Bože, sirota Ana, dobra Ana! Kad 
bi ona mogla vidjeti kako je krasan momak 
njezin Walter!« — Privukla ga k sebi i polju- 
bila ga materinskom ljubavi. 

»Još se moram obući,« rekao je tetak, »a 
ni obrijan još nisam. Oprosti Walteru, odmah 
ću se vratitil« — 

Walter se osjećao kao u snu. Već prvi zvuk 
dragog bečkog govora ispunio mu je srce. A 
istom to veselje i ljubav! Kako je sve to nepa- 
tvoreno i naravno! — Sjajnih očiju gledao je 
za tetom, koja se žurila u kuhinju da mu pri- 
pravi doručak. — Njegovo srce ispunio je bla- 
ženi osjećaj, koga već dugo, dugo, nije imao: 
Kod kuće je! 

Teta je donijela doručak, a iza nje su išla 
tri djeteta, jedna djevojčica i dva dječaka. »Gle, 
Walteru, to su naša djeca! Ivica ima deset, Ma- 
rica trinaest, a mali Alfred imat će u lipnju 
osam!« — Sva trojica su mu pružila ruke i pla- 
ho ga pozdravila. — No naskoro je nestalo sku- 
čenosti. Dok je Walter jeo, sjedili su svi kod 
njega, pričali, ispitivali i veselo se smijali. 

. Iza doručka došao je i tetak. On se među- 
tim obrijao. Bio je obučen ukusno, ali jedno- 
stavno. »Dakle, Walteru,« reče, »ja mislim da 
bismo, dok djeca budu u školi, malo razgledali: 
kuću. Kod objeda bit ćemo opet svi skupa.« 

Oko devet sati djecasu otrčala u školu. — 
Walter se već sasvim udomio. S tetkom je pre- 
gledao sve sobe. Sve je tako čisto i ugodno, ni- 
kakovi livrirani sluge, nigdje luksusnih salona. 
U spavaonici uz tetin krevet pokazao mu je te- 
tak maminu sliku. — Napokon su otišli u ku- 
nika o se vrtila teta s kuharicom oko šted- 
njaka i lonaca. Imale su bijele pregače, a i 
Mia i je ukusno i čisto. eee id 
. ,>Walteru,« zapita teta, »što ćemo 
doi no imaš najradije?« mat 

a Waltera novo iznenađenje. Dosad ga za 
takovo što nitko nije pitao. Hvala em sad 
će moći nešto »domaće« pojesti! Sve te fine 
stvari kod Mrs. Davis već su mu dozlogrdile. 
Nasmije se: »Ali, teto, ja ne znam da li se .to 
slaže.« i 

nu selo, vidjet ćemo, samo reci!« 

| »Bečki odresci — i knedli ira — 
Adena i od krumpira 

Teta se nasmije: »Dobro, Walteru, to € 

m! f : , to ćemo 
poninie sE gaje prozbori tetak, »mi sad 

idemo dolje da razgledamo kuću. Za j 
€vo nas natrag.« naive 

»Dobru zabavu!« — 

Tetak ga je odveo u dvorište 
A , pokazao mu 
staju za konje, oba automobila, magazine, pe- 
rad, a tada veliki vrt s krasnom sjenicom. 

»Kako si to sve lijepo uredio!« 

»Da, to je teta kriva. Gdje mama ima riječ 
to mora biti lijepo i ukusno.« 

Kad su se vratili u dvorište. bila su tu dva 
osedlana konja. »Bismo li malo izjahali?« za- 
pita tetak. 

Iznenađeno ga je mladić pogledao, a oči su 
mu zasjale: »O molim lijepo!« 

Ponosno i veselo sjedio je Walter u sedlu i 
zadovoljno lupkao po vratu konja, dok su la- 
ganim kasom jahali po cesti. — Napokon se nje- 
gova davna želja ispunila! Koliko se veselio da 
će u Chikagu moći jahati! — — 

Oko jedanaest su se vratili. Walter se žario 
od zadovoljstva. Dobrano je ogladnio, pa se već 
sada veselio ručku. — Teta ga je pozvala k sebi 
u kuhinju. Tu se razbrbljao o svom putu. Ona 
se pak od srca veselila svemu lijepom što je 
vidio i doživio. A tada je počela i ona pričati 
što je znala iz djetinjstva njegove mame: Kako 
je mama bila dobra, draga djevojčica, tako po- 
božna i vesela, kako su je svi rado imali... 

U Walterovom srcu oživjeli su opet zabo- 
ravljeni dani. Kad je gledao tetu uz štednjak, 
tako je zamišljao i svoju mamu . . 


Nešto iza dvanaest uletila je vesela dječja. _ 


trojka u sobu. »Mama ovo —« i »tata ono« i 
»Walteru, hajde s nama!« Odveli su ga u dječju 
sobu i pokazali mu svoje igračke: građevne ka- 
menčiće, željeznicu, slikovnice . .. 

»Djeco, jestil« — Stol u blagovaonici lije- 
po je prostrt, ai svježe cvijeće je na njemu. 
Cijela obitelj izmolila je »Anđeo Gospodnji« i 
lijepu molitvicu prije jela: 

Dođi, Isuse, budi naš gost 

aš atoa e i darove tvoje! 
Jeli su veselo za stol. Walter je j - 
dle, odreske i zelje s takovim Lam daba 
već dugo nije imao. Kod objeda pripovijedao je | 
tetak zgodu kako je upoznao tetu: Jednom je u 
Milwaukeeu prolazio pokraj izloga u najpro- 
meri ulici, nae mislio na to gdje bi mogao 
: snu za sebe . . . Najednom prođ j 
pjega jedan debeli gospodin i kitu a irleššnu 
aš na kurje oko! Od boli zavikao je po bečki: 
»Hej Vi, kupite si prelaznu kartu!« — Uto za- 
Sulje iza sebe isto tako po bečki: »Jezus, Beča- 
nin!« — Okrenuo se i koga je vidio pred so 
a ide ja mladu djevojku . | d 
eta je pocrvenila zagrozila i 
»Tata!« — Tata se A i Alač Kak Nju 
jala, jer je mama pocrvenila. — — 4 


Iza objeda zaspao je Walter na i. Dj 
su otišla u vrt da ne smetaju svog legije Pleia 
je izašao, a mama je čitala iz »Kućne knji 
katoličke žene«. iri 
. Užinali su u sjenici, a iza to išli 
šetnju kroz cvjetna polja i Pranjić etto a 
bacalo. svoje tople zrake, a posvuda Nebo 
mir i tišina. Nema tu buke velegrada, nikakova 


. vreva i gužva, tek na horizontu projurio je eks- 


pres... 

NOČ NA MICHIGANSKOM JEZERU 


nedjelju, 14 travnja, pribivao je Walter 
sode Božjoj u katedrali, koju je služio čikaški 
kardinal. Do sada takova što još nije vidio, a 
proizvela je na njega veliki utisak. 

Oko jedanaest sati opet se njegov auto za- 
ustavio pred kućom Oil Company. — .Kad je 
ušao u predvorje skoči mu veselo Edita usu- 
sret: »Napokon, Walteru! Tako te već dugo če- 
kam! Pomisli, tvoj tata je pisao! Sad je sve u 
redu: Ti ćeš biti petrolejski kralj!« ' 

Mladić pocrveni. »Kome je tata pisao?« 

»Mojem tati. Jedno dugo, jako dugo pismo. 
Tata mi ga je pročitao. Piše da sa adi 
prima. prijedlog, i da ćeš se u rujnu Moa i M 
Chikago. — Pomisli, Walteru, uvijek kod nas! 
Hura, to će biti fino!« Zgrabila je mladića za 
ruku i htjela se s njim od veselja okretati Ki 
sobi. Ali Walter se istrgne. RJ io 

g kako je to ona očekivala. La 
S Šta ti je, Walteru? Zar se ne ro 

Nasmijao se, — prisiljeno, hladno. »Ta na- 
ravno, kao ne! Zaista je to lijepo od mog kaj 
A od tvog također, da ti je pročitao pismo:« —— 
Djevojku nije više ni pogledao, nego je pie 
prema liftu. Edita ga je slijedila. Bože moj, šta 
mu je opet! On je često tako čudan! = Tar 2 
u mekani stolac i nije progovorio ni rijeći. m 

se lift zaustavio u desetom katu, prozbori Edita 

uvrijeđeno: Htjela sam ti prirediti veliku ra- 
dost, a ti se ponašaš prema meni tako nelijepo!« 

Walter ju je za čas pogledao, a tada joj | 
pruži ruku: »Oprosti, Edito, nisam zlo mislio. 
Ali vijest me je prenerazila!« Lice Editino se 
opet razvedri. Smijala se, brbljala i otpratila ga 
u njegovu sobu. — Šta ona zna o borbama, ko- 
je već tjednima bijesne u mladićevom srcu! — 
Na vratima uhvatila ga za ruku i tajanstveno 
mu prišapnula: » Walteru, ja znam još nešto, ali 
to bi zapravo moralo biti za tebe iznenađenje! 
Ne smiješ pokazati da što o tom već znadeš! 
Večeras je u Hubbard Woods velika vrtna sve- 
čanost u tvoju čast. Tata je pozvao mnoge pri- 
jatelje. Bit će vrlo lijepo!« 

»Šta hoće tata zapravo s tom svečanošću?« 

»O ništa, to je za rastanak, jer ti za pet 
dana odlaziš. Hoće da ti priredi još neko oso- 
bito veselje. Ali zar ne, ne ćeš reći ni riječi da 
što o tom znaš?« 

»Ne, neću ništa rećil« — 


U radnoj sobi našao je Walter na stolu list 
od tate. Nervozno je rastrgao omot. 


Dragi Walteru! 


Napokon Ti javljam sigurnu vijest, koja 
je za tebe vrlo vesela: Prijedlog Mr. Davisa je 
primljen! Advokat, koga sam zamolio, točno 
me je o svemu obavijestio. Sve je u redu. Mr. 
Davis kani da Te mjesto svoga sina postavi za 
nasljednika u svom poslu. Njegov sadanji ime- 
tak iznosi 21 milijun dolara, a k tome izvori pe- 
troleja i sve drugo. Dugo sam promišljao što da 

učinim. Nije za mene lako da te za uvijek pu- 
stim u Ameriku. Ali kao Tvoj otac dužan sam 
da ne stavljam zapreke Tvojoj sreći, i zato još 
danas pišem Mr. Davisu i u Tvoje ime primit 
ću zahvalno prijedlog. — S puta moraš se vra- 
titi u Beč, u ljetu ćemo sve urediti, a u rujnu 
vratit ćeš se u Chikago da započneš put k sreći. 
Veselim se sretnoj budućnosti, koju Ti je slu- 
čaj namijenio. Budi uljudan prema Mr. Davisu 
i pokaži da si zahvalan! 


U New York sam Te najavio za 20 travnja. 
"Tvoji izvještaji su dobro primljeni i imaju 
mnogo čitača. 
j Mnogo pozdrava — tata. 


Dvaput, triput je pročitao Walter pismo. 
Bože moj, sad je sve svršeno, njegova sudbina 
zapečaćena! — A njega samog nije nitko, nitko 
pitao, da li je on s tim sporazuman . . . Šta da 
radi? Ni sam ne zna. Već je tjednima neodlučan, 
sve više odgađa odluku. S jedne strane zove ga 
i svijetli mu zvijezda Božja, — s druge strane 
vabe ga milijuni dolara sa svim svojim čarob- 
nim sjajem. Koliko se mučio i nastojao da ta 
oba ideala spoji u veliko sjajno sunce: Kato- 
lički petrolejski kralj! — Još i sada drži oboje 
prkosnom silom, a već i sam uviđa da se uje- 
diniti ne mogu! 

Odluka je došla izvana: Petrolejski kralj! 
Nad zvijezdu Božju polako će se nadviti oblaci, 
— nikakovo svijetlo odozgo neće više prodri- 
jeti u njegovu dušu . Mladić je zbunjeno 
gledao pred sebe; a prstima je zgužvao tatin 
list. O Bože, — ja ne mogu više natrag! — Ja 

hoću, — ja moram da ti ostanem vjeran, i kao 
petrolejski kralj! 

Uhvatio se za glavu. Njegova je duša već 
umorna od borbe, a ipak ni malo nije napredo- 
vao u ta četiri tjedna. Trčaoje u krugu, uvijek 
stoji na istoj točci s koje je pošao: pred od- 
lukom! 


Uveče, kad se smrklo, odvezao se Walter s 
Mr. Davisom prema Hubbard Woods. — Mr. 
Davis počeo je odmah govoriti o planovima za 
budućnost: »Mladiću moj, vrlo me veseli da je 
tvoj tata napokon odgovorio. I ti si sigurno ve- 
seo. Sad je naš plan dobio čvrst temelj. Ja ću 
se pobrinuti da se temeljito izobraziš u poslu. 
Ti ćeš se čuditi što se tu sve može naučiti! Ha- 
ha, ali nemoj se bojati da ćeš možda učiti kao 
kakav konviktarac! Sasvim druge stvari, koje 
će te vrlo zanimati. — Odmah ću ti dati jedan 
primjer: Idu dvije željeznice upravo iz onog 
kraja gdje ti imaš petrolejske izvore, u jedan 
velegrad 100 milja daleko. — Po kojoj ćeš že- 
ljeznici prevoziti svoj petrolej?« 

»S onom koja je jeftinija!« 

»Haha, ali još je bolje s onom, koja to čini 
badava! — Moraš ovako učiniti, moj mladiću. 
To je vrlo jednostavno. Ideš k jednoj željeznici 
i kažeš: Vozite sav tovar za trećinu prijašnje ci- 
jene! Manjak platit ću ja i još nešto više! — 

eljeznica će to naravno učiniti, i tako će 
prevoziti sav teret iz onog kraja, jer je druga 
triput skuplja. Što će sad učiniti druga željez- 
nica? Ili će spustiti i ona cijene na jednu tre- 
ćinu, ili neće prevoziti tereta. U oba slučaja što 
će se s njom dogoditi?« 

»Propast će.« 
»Vrlo dobro, mladiću. — A tada?« 
. »Ne znam.« , 

»Haha, vrlo jednostavno! Željeznica će sa- 
svim propasti i njezin vlasnik je mora prodati 
za malenkost. Naravno kupit ćeš je Hil Sad 
si posjednik vlastite željeznice, sav svoj petro- 
lej voziš badava, uz to imaš još 1 drugog tereta, 
i u jednoj godini podmiriš sve izdatke. mraka 
ličanstveno, zar ne? Na taj način sam ja vec 
dvije željeznice dobio.« ' i 

Walter je začuđeno gledao u njega. it ai 
pali posjednik? Zar se taj ne može braniti? * 

»No, što možeš? Ne ide drugačije, posao je 
posao! — Vidiš, stvar izgleda teška, ali brzo se 
shvati. Imat ćeš veliko veselje u tom. Tajna 
uspjeha leži u ovom: Cilj imati pred očima i za 
njim ići kroz trn i strni« — , 

Kad je auto u Hubbard Woods-u prošao 
kroz vrtna vrata pred lijepom vilom kralja pe- 
troleja, ugledao je Walter kroz granje crvenu 
svjetlost: Šumica pred pročeljem kuće ukra- 
šena je krasnim japanskim lampionima, a 1z- 
među stabala pokriti stolovi. Glazba je počela 
svirati kad se pojavio auto Mr. Davisa, a mno- 
štvo gospode i gospođa žurilo se iz vile ususret 
kralju petroleja. On-gurnu mladića pred sebe i 
predstavi ga svojim prijateljima: ' 

»Moj dragi gost, Walter Klinger, mla 
svjetski putnik, u čiju počast sam vas pozvao*« 

Svi su začuđenom Walteru stiskali ruke 1 
odveli ga za stolove pod lampionima u tamnom 


vrtu. Morao je zauzeti počasno mjesto. Neko- a. 
liko gospode držalo je govore u počast smionom 

mladiću, koji je kao najmlađi novinar obašao 
zemlju. Zazvečile su kristalne čaše, glazba je 
zasvirala, a Walter je vidio pred sobom tucet 
nasmiješenih obraza. Takove prizore već je više 
puta doživio, ali što ga je osobito ushitilo bila 
je čarobna milina proljetne noći, koja je sači- 
njavala pozadinu ove gozbe. 

Iza jednog sata pošlo je cijelo društvo pre- 
ma jezeru, gdje je bio priređen krasan vatro- 
met. Gosti su sjedili u udobnim stolcima među 
cvjetnim busenima. U kratkim razmacima le- 
ijele su u zrak rakete. Zlatne kugle zasjale su, 
raspršile se uz glasan prasak, a tada padale kao 
kiša žutih, zelenih, plavih i crvenih iskara. Mno- 
gobrojne zmije vijugale su se po tamnom nebu. 
Između grmlja i stabala u vrtu gorjele su opet 
bengalske vatre, koje su cijelu okolicu napu- 
njali čarobnim svijetlom ... 


Preko jedan sat trajala je ta čudesna pro- 
dukcija. Tad je opet nad širokim vrtovima legla 
neprodorna tama, tek su lampioni svjetlucali 
između granja kao, krijesnice. Društvo je još 
neko vrijeme razgovaralo, a Walter je morao 
pričati o putu. — 

Bilo je oko 12 sati kad su se dame i go- 
spoda počeli opraštati. Ušli su u čamac u kojem 
su imali preći preko jezera u gradsku luku. Mr. 
Davis ih je pozvao da im pruži užitak noćne 
vožnje po Michiganskom jezeru. I Waltera su 
pozvali, ali je zahvalno odbio. Želio je mira. 
Edita je otišla s društvom. — Walter je na ra- 
stanku svim gostima pružio ruku. Za čas je 
čamca nestalo na crnom jezeru. 

Gospođa Davis položila je mladiću ruku 

na rame i zapitala ga sa smiješkom: »Zar ne, 
dragi moj, današnja večer je bila divna?« 

Walter kimne. 

»Ideš li sa mnom u kuću, ili ćeš radije če- 
kati dok se tata i Edita vrate? 

»Radije ću čekati dolje, tako je lijepa noć!« 

»Onda laku noć, Walteru!« Pružila mu je 
ruku i za čas nestala iza grmova. Tek lagano 
škripanje njenih cipela po finom pjesku odzva- 
njalo je malo u Walterovim ušima, — a tada 
je i taj šum nestao u crnoj noći. — — 


Sam je stajao na obali jezera. Smijeh je 
utihnuo, zvukovi glazbe zanijemili, svijetla su 
ugašena. Noć je neobično sparna i topla. Teško 
kao olovo pritište zrak na mirnu zemlju, tek 
tu i tamo zastruji slab lahorić s jezera. 

Walter zijeva, prekrstio je ruke na vratu 
i proteže pospane udove. Duboko je udisao mi- 
ris rasevjetalog jorgovana, a prodoran pogled 
upro je u tamu. 

Jednolično, tiho mrmorenje jezera vabilo 
ga je na pučinu. Neodlučno se ogledavao. Ne- 
koliko metara od sebe ugledao je na obali ta- 
mne obrise čamca. Požuri onamo, odriješi la- 
nac i skoči u nj. Brzim udarcima tjerao ga je 
u noć. Kao crne sablasti iskrsavala su pred 
njim stabla i grmlje. Naskoro nije više ništa vi- 
dio oko sebe tek mirnu površinu vode, koja je 
nestajala u beskrajnoj tami . . 

Napokon Walter izvuče vesla i udobno se 
zavali. Kao mrtav ležao je u čamcu. Ruke su 
mu mlitavo visjele preko ruba, a prsti su doti- 


cali površinu vode. Kako mu dobro čini ovaj: 

mir iza bučnih utisaka današnje večeri. Uživao 
je u osjećaju potpunog smirenja. Duboko je 
dj mirno su se dizale'i spuštale grudi 
od bijelom športskom košuljom s t i- 
lenom kravatom. : ae rdona 
Iza nekoliko časaka podigne Walter 
. . . .. malo 
glavu i zagleda se ispitljivo u tamu. Tamo, gdje 
se prostire velegrad, opaža nebrojena svijetla 
na tamnoj obali; njihov sjaj odrazuje se u va- 
lovima. A nad njim, na noćnom nebu, treperi 
page e malih sjajnih točkica u beskrajnom 
storu, mirno i veličanst i 
i ae Ro veno nad zaspalim 
Zvijezde Božje! 
Mladić zadrhta: Nestalo j jež jeti 
. ladić I : je svježeg, djeti- 
njeg sjaja iz njegovih očiju. Lice mu e poroda 
milo zamišljen izraz, koji mu je urezao oštre 
prkosne crte na čelo i oko usana. 
a Gdje su zvijezde njegove budućnosti? — 
sia jack avi svijetla Gospodinova, — ili ona 
a , ještavom sjaju četirimilijunskog gra- 
q Walter nije više ležao. Uspravio se i veli- 
kim očima gledao sad u velegrad, sad u zvi- 
jezde. — Neumoljivi sukob dvaju različitih svi- 
jetova! 
Tamo preko, gdje sjaje svij i 
j jetla Chikaga, 
gleda Editu kako pleše, smije se i šali, vidi šal 
be uz nju u luksusnim prostorijama nebodera. 
Ona se igra s malim tigrima i lavovima, a on 
stenje pod bremenom željeznih okova, kojim 
mu je mamon okovao dušu ... Nikakova po- 
misao na Boga, ni malo sažaljenja za bližnjega 
— samo novac, novac i posao. ' 

i da pogleda na nebo. I gle, iz zvijezda 
smijeli i i: mamino lice. Vidi sebe kako luta 
s tetkom i tetom po cvjetnim livadama. A sve 
one riječi, koje mu je negda govorio dr. Schla- 
genberg, sjaje mu kao svijetle zvijezde u du- 
nih Mladić se stresao. Sa svih strana opkoljuje 
ga neugodna, teška tišina. Nema više izmicanja, 
— odluka se približuje, ozbiljno i neumoljivo: 
Biraj! ni nu ; 

Zgrčenih ruku, teško dišući, bori se za svo- 
ju vlastitu budućnost . . . i 

»Bože dragi, — zar ja zaista moram sve, 
sve ostaviti —?« 

Sve više je stiskala tjeskobna Šutnja nje- 
govu dušu. Napeto je slušao . . . Najednom tu 
tamu prodre sjajna zraka, koja je svojom 
svjetlošću razdrla koprenu kukavične polovič- 
nosti. I kao daleki grom jasno je odjeknula pre- 
suda, po prvi put u punoj, strahovitoj jasnoći: 

Sve .. 1 " 

Prestrašeno se mladić trgnu. — Na hori- 
zontu dižu se tamni oblaci, kao kakova neman 
rastvorenih čeljusti da proždre zvjezdano ne- 
bo... Zar će taj bezdan progutati sva svi- 
jetla Božja? — Teško dišući zario je Walter 
prste u rub čamca . . . Iskrslo je u njemu novo 

itanje: »Zar svakako sve . . .2« ' 

Poeta! — Smiješi mu se slika krasne dje- 
vojke. Ali iza nje je purpurna noć, a plame- 
nim slovima ističe se u tami strašna riječ: 


Svakako ... a bi 
Drhćući na cijelom tijelu svijao se mladić 
pod teškim zahtjevima savjesti, — a ipak nije 

smogao snage da slijedi boljem nagnuću. — 
Tata to hoće. Ja ne mogu više natrag . . .! 
Pred njegovim duhom pojavi se drugi je- 
dan mladić, gleda ga ponosno i odlučno, s po- 
bjedonosnim smiješkom na tužnim očima: Aloj- 
zije! — Junak, koji je ušao u tešku i gorku bor- 
bu s vlastitim ocem. A u Walterovim ušima 
zvone riječi dr. Schlagenberga: »Ako se radi o 
tvojoj sreći i budućnosti, tada ti ne smije nitko 
zapovijedati, pa niti tvoj vlastiti otac . . .! 


Više nema pitanja, nestalo je zapreka. 
Usred pustog jezera klekao je u čamac, ruke je 
upro u klupu, a njegovo jecanje podrhtavalo je 
u tihoj noći: »Dragi Bože, pomozi mi! — Tako 
je teško, — tako teško . . .« 


Svježi noćni povjetarac lagano je milovao 
njegove užarene sljepočice. Duboki, sveti mir 
počivao je na valovima. Svečano, kao daleka 
zvona, bruji udaranje valića o obalu . . . Još 
mu drhće tijelo od teške borbe. Ali dušu mu je 
svu prožela neka čudovita sila. Posljednji je 
otpor iščezao, daleko u tamnoj daljini nestale 
su tjeskobne sumnje; kao teška magla kad gra- 
ne sunce. A lagano, lagano se uvlači blaženi mir 
u njegovo izmučeno, prkosno dječačko srce: 

Bože dragi, — ja se odričem . . .! 

Vjetar je zapuhao nad jezerom. Valovi su 
zasjali magičnim svijetlom. U vrtovima na obali 
zašumjelo je grmlje i drveće, kao skladne or- 
gulje u kući Božjoj. Prve kaplje pale su u vodu, 
a tada opet mir . . . Oblaci su se nadvili nad 
jezerom. Bljesak i mukla grmljavina. Zahujao 
je drugi udarac vjetra. Walterova kosa zale- 

prša po zraku, a jedan val preskoči rub čam- 
ca. Walter skoči, pograbi vesla i brzim udar- 
cima potjera čamac k obali. Veseo i nasmije- 
šen borio se vjetrom i valovima i punim gru- 
dima udisao svježi noćni zrak. 

Oluja se približuje! — Što ga briga! U nje- 
govoj duši jasno i spokojno svijetle zvijezde 
Božje. — 

Neki motorni čamac jurio je uz obalu. Mali 
reflektor tražio je pristanište. Valovi su već 
bijesno udarali o drvene bokove. Kad je pri- 
stao izašli su iz njega Mr. Davis i Edita. 

»Gle, tata, Walter je tu!« 

Zaista, mladić je stajao na molu, obasjan 
bljeskom. Kosa mu je lepršala na vjetru, a u 
očima ponosan, vedar smiješak. 

»Zar si cijelo vrijeme na nas čekao, Wal- 
teru?« 

»Da.« 

»Ah, da smo to znali! Mi smo se u luci još 
dobro zabavili.« 

»Ja sam međutim malo veslao po jezeru.« 

> Edita mu postavi sažalno desnicu na rame: 
»Siromah! Mora da ti je bilo strašno dosadno!« 

KROZ BRDA 





VELEGRAD NA HUDSONU 
dita i Hary sjedili su zajedno kod do- 


s 


ručka 

»Ja ne znam, Hary,« poče djevojka, »što je 
Walteru poslednjih dana. Tako je miran, drži 
se svečano i nekako je čudnovato veseo. I tata 
je to opazio.« 

Mladić se zavalio u naslon, te će poruglji- 
vim smiješkom: »Ta to je naravno! Sutra od- 
lazi proč, pa se stoga veseli da će te se već jed- 
nom riješiti!« 

»Prostak! Ne znaš drugo, nego se rugati! 
Za posao si preglup i lijen. Zar se ne sramiš da 
tata mora drugoga tražiti na tvoje mjesto? Wal- 
ter je desetput pametniji o tebe!«. 

»Hvala Bogu, sigurno onda neće biti tako 
glup da tebe oženi!« 


»Podli lopove!« Plačući od srdžbe skočila 
je i izletila van zalupivši snažno s vratima... 


U isto vrijeme sjedio je Walter za pisaćim 
stolom u radnoj sobi i promišljao. — Da li da 
obavijesti kralja petroleja o svojoj odluci? N aj- 
radije bi mu otvoreno u lice pogledao i ponosno 
i odlučno rekao: »Neću se više vratiti u Chi- 
kago!« — Ali tada bi Mr. Davis odmah pisao 
tati! A tata bi bio bijesan od srdžbe. U tom 
raspoloženju mogao bi ga kad dođe u Beč po- 

tjerati ... O Bože, ne! On će stvar osobno s 
tatom urediti! Čeka ga teška borba, to znade. 
Ali ostat će bezuvjetno kod svoje odluke! Ni 
pod koju cijenu natrag u Chikago ... — A 
šutnja pred Mr. Davisom . . .2 , 
Energično strese glavom. Ne, nije kuka- 
vičluk ako mu ništa ne kažem! Neka me samo 
pita hoću li biti petrolejski kralj! Ni on mi nije 
rekao ništa o tom, da me je jednostavno upo- 
trijebio kao reklamu . . .! On će to već pravo- 
dobno doznati, — ali sad mu neću reći ništa! — 


X 


Na središnjem kolodvoru Chikaga stoji du- 
gi niz Pulmanovih vagona: Večernji ekspres za 
New York! Dvije minute prije odlaska! — Još 
se žuri nekoliko nosača s kovčezima i torbama, 
zadnji putnici ulaze u kola. Dahćući izbacivala 
je velika lokomotiva crne oblake dima ... 

Walter je stajao na prozoru i pružio ruku 
Editi. »Zbogom, Edito!« — Snažno mu je dje- 
vojka stisla ruku. »Do viđenja, Walteru! Putuj 
sretno! I da mi se u rujnu svakako vratiš!« 

Mladić se nasmiješi. »Zbogom!« Tada se 
okrene kralju petroleja: »Još jednom najljepša 
hvala, Mr. Davis, za sve!« 

»Never mind! Pozdravi lijepo tatu, moj 
mladiću, i da mi se zdrav vratiš u jesen u Chi- 
kago! Sretan put! Piši nam češće!« Rukovali su 
se kao onda kad su se upoznali. Walter zna da 
je to zadnji puta i zato ga obuzela neka žalost. 
Mr. Davis je ipak zgodan čovjek, kad ga ne bi 
poznavao kao kralja petroleja! — u 

Znak za odlazak. — Polako se vlak počeo 

kretati. Edita je mahala ljevicom i suznim oči- 
ma gledala za Walterom. Mr, Davis je skinuo 
šešir i mahao njime. »Sretan put! Do viđenja!« 
— Vidi još samo bijeli rupčić kako leprša. A 
tada se sve zavilo u tamu, ostale su tek puste 
tračnice ... 


Kad se Walter ujutro 20 travnja probudio, 
sunce je već visoko odskočilo. Do devet sati je 
spavao! — Ekspres je jurio velikom brzinom 
kroz Pensilvaniju prema Filadelfiji, nekadaš- 
njem glavnom gradu Ujedinjenih država. S obje 
strane pruge prostirala su se krasna polja i li- 
vade u nježnom proljetnom zelenilu, na njima 
gradovi i naselja s dimnjacima i tornjevima, i 
glatkim, ravnim cestama na sve strane. — | 

Walter je sjedio u jedaćim kolima i veseo i 
zadovoljan doručkovao. Svi doživljaji prošlih 
tjedana u Chikagu pričinjali su mu se kao 
san prošle noći. O Bože, kako mu je drago da 
je ipak smogao snage da se otrgne od zamam- 
ljivih ideala, koji su ga htjeli tamo uklještati u 
svoje pandže! Ostala je tek jedna sjena, koja 
mu je zaokupila dušu: Što će tata reći . . .? 
Bit će to strašan prizor! I tata će ga siliti da 
promjeni odluku. Ali on to ne može, — on to 
ne smije učiniti! Kad se radi o vlastitoj bu- 
dućnosti, tada se i očeve želje moraju ukloniti. 
O Bože, daj mi snage da budem jak kao Aloj- 
zije! 

Najednom mu iskrsla u duhu slika nje- 
gova prijatelja Boba. — Za čas su iščezle tje- 
skobne misli, — nasmijao se. Hura! Još par 
sati i bit ću kod Boba! Bit će to krasan sasta- 
nak! Iz Chikaga mu je brzojavio da dolazi da- 

nas u dva sata. — Gdje će ga, bogzna, taj lopov 
čekati? Na peronu podzemnog kolodvora, ili go- 
re pred izlazom? 

A kako će ga Bob pozdraviti? — Walter se 
zadovoljno nasmije. On to već zna! Bab će ga 
lupiti po ramenu, po mogućnosti neopaženo, i 
izgovoriti ravnodušno: »Halo, Walteru! Good 
morning! Jesi li se probudio?« — O krasan, 
divan će biti taj sastanak s Bobom! — 

Filadelfija! — Sopćući uletio je vlak kroz 
mnoštvo gradskih kuća u kolodvor. 

Šta ti Amerikanci imaju velike gradove! 
Chikago četiri milijuna, Filadelfija dva mili- 
juna i New York sa svojih osam milijuna! Tako 
velik grad ne može si ni predstaviti. 

Iza kratkog zadržavanja odbrzao je vlak 
prema sjeveru. Već se opaža da najveći grad 
svijeta nije daleko. Pet tračnica vodi usporedo. 
Svaki par minuta projuri kakav vlak. 

Brunswick, zadnja stanica pred New Yor- 
kom! Zadržao se jedva dvije minute, a tada od- 
juri opet strašnom brzinom. Sve brže i brže 
udarahu kotači. Vlak je kao konj, mislio je 
Walter: Osjeća da je blizu zadnja postaja! — 
Pritisnuo je glavu uz prozor da mu ne izbjegne 
prvi pogled na velegrad s neboderima. — Tamo 
u magli, na horizontu, — zar to nisu prvi tra- 
govi New Yorka . . .2 

Tad najednom osjeti lagani pritisak na 
ramenu. »Halo, Walteru! Good morning! Kako 
je?2« — Bob Skanlon, s lijevom rukom u džepu 
pružio mu desnicu. 

Izbuljenim očima gledao je Walter neko 
vrijeme u lice pred sobom, koje mu se vrago- 

ljasto smješkalo. A tada skoči, zgrabi prijatelja 
za ruku i strese je: »O Bobe, stari lupežu! Opet 
si me prevario!« 

»No, kako je? Hoćeš li biti jski 
jace j i biti petrolejski 

»Ne.« 

Bob ga začuđeno pogleda. »Zašto ne?« 

»Jer ne mogu!« 

»By Joe! Istina?« 
m. »Da. To je duga pripovijest, Bobe. Pripo- 
vijedat ću ti je jednom. A sad bi htio gledati 
da li se već vidi New York.« 


* 


U jednom od mnogih podzemnih tunela 
stanice »Pennsylvania« pojavili su se oko 13 
sati i 468 minuta reflektori ekspresa Chikago — 
New York. Elegantnim mirom ušla su oba 
«električna stroja u osvijetljeni trijem. — Crna 
struja putnika razlila se prema izlazu. 


t Na kraju perona dočekalo je Waltera mno- 
štvo svijeta: Skauti, reporteri, dječaci, djevoj- 
čice. Svi su mu pružali ruke. Fotografi su gro- 
zničavo radili. Walter je pozdravio mnoštvo na 
svoj način, ali se nije micao od Boba. Pozive 
raznih zastupnika novina da stanuje u ovom ili 
onom hotelu na račun redakcije, odlučno je od- 
bio. Dao im je adresu Mr. Skanlona: 1216 Eeast 
"70th Street. 


Kad je s Bobom izašao kroz velika vrata na 
slobodu, vidio je istu sliku kao i Chikagu, samo 
još veću i neugodniju. Nad svom vrevom auta, 


ljudi i kola dizali su neboderi tak isi 
kakvih u Chikagu nije vidio. ka Piana: 

Bob ga je odveo.u auto svoga oca. Srdač- 
nim veseljem pozdravio je Mr. Skanlon mla- 
dog gosta. Oba prijatelja sjedoše u kola, a 
upravljao je sam Bobov otac. Vozili su se bes- 
krajnim ulicama, sad lijevo, sad desno, pa opet 
ravno. — Bob je međutim tumačio začuđenom. 
prijatelju tajne velegrada: Smještaj ulica, si- 
stem podzemnih i nadzemnih željeznica, .pro- 
metne propise. Oduševljeno je crtao veličinu 
grada. Nekoje podatke si je Walter zapisao u 
notes: U New Yorku stanuje više Talijana nego 
u Rimu, više Iraca nego u Dublinu, više Nje- 
maca nego u Bremenu. Tu ima više telefona 
nego u Londonu, Parizu, Berlinu i Beču skupa. 
Dnevno je otvoreno dvijestotine kazališta i ti- 
suću i po crkava. Više od 300.000 stranaca po- 
sjećuje dnevno grad. Svaku minutu dolazi je- 
dan brzovlak. Svakih trinaest minuta po jedno 
vjenčanje. Svakih pet minuta rodi se jedno di- 
jete, a svakih šest minuta umire po jedan čo- 
vjek. Svakih deset minuta otvara se koja nova. 
trgovina, a svaki sat sagradi nova kuća . .. 


Auto se zaustavi pred domom Mr. Skan- 
lona. Njegov stan se nalazi u drugom katu. — 
Gospođa Skanlon dočekala je gosta u predso- 
blju vrlo ljubazno. Walter je dobio lijepu ugod- 
nu sobicu. Druga soba bit će zajednička spava- 
onica za njega i Boba. Tome se vrlo razveselio;, 
ta moći će uveče do mile volje s:njim brbljati! 

Kad je u blagovaonici s obitelju Skanlon 
objedovao, imao je isti osjećaj kao ono kod tetka. 
u Janesvillu. Onaj prijatan obiteljski duh na- 
punjao ga velikom radošću. Kako je dobro da 
je odbio ponude za hotel! 

Po podne je Walter s Bobom posjetio razne 
urednike, na koje ga je uputio otac. Mnogi od 
te gospode ugovorili su s njim razne priredbe 
i predavanja za određene dane. Dva puta je da- 
pače morao i u radio govoriti! 


Putem mu je Bob tumačio najglavnije uli- 
ce: Wallstreet, ulica novčanih kraljeva, Fifth 
Avenue i Broadway, ulice ogromnog prometa. 
Pokazao mu je i najznamenitije zgrade: Empire 
State Building, najveća kuća na svijetu, koja 
ima u 103 kata 70.000 ljudi, zatim Woolworth 
Building s 55 katova, Cryslerove zgrade i dr. 


Oko sedam sati uveče stajao je Walter s 
Bobom na jednom balkonu u dvanaestom katu 
Carlton hotela i promatrao ogromni promet. 
Duboko pod njim, kao šum mora, odvijao se 
promet na križanju Fifth Avenije i Četrdeset- 
druge ulice. Signalna svijetla na križanjima za- 
sjala su u kratkim razmacima sva u jedan čas. 
Svuda pak naokolo počela su se paliti svijetla 
u neboderima, najprije u jednom, pa onda u 
cijelom redu, kao dugi niz krijesova sa pečina. 
A tamo gdje su se na Broadwayu nagomilala 
najposjećenija kazališta i zabavišta, bilo je ma- 
glovito nebo zažareno od mnoštva svijetla. 

U Walterovom srcu polagano je raslo div- 
ljenje za veličinu djela, koje je čovječji duh 
dugim i napornim radom stvorio na ovom 
uskom prostoru. Grad mu se pričinio kao 
ogromo živo biće, u kojem teče život po njego- 
vim betonskim žilama. Dva milijona ljudi sva- 
ko jutro dolazi na otok Manhattan, u središte 
trgovine, da se uvečer opet raziđe u vanjske 
djelove grada. Prenatrpane su ulice, tramvaji, 

automobili, nadzemne i podzemne željeznice. 
Kroz podzemne tunele juri vlak za vlakom, u 
dva kata jedan nad drugim. — Dnevno dva- 
put se odvija ovakav ogromni promet po svim 
žilama velegrada. 


Walter, stojeći na balkonu, čvrsto se držao 
za ogradu i buljio u vrevu i more svijetla pod 
svojim nogama. Buka i svijetlo napunjalo ga 
je velikim oduševljenjem, koje zahvati svako- 
ga, kad osjeti djelovanje čovječjeg duha u ve- 
likim djelima . . 

Umorni su se vratili kući sa svog izleta. 
Čekala ih je mirna i udobna sobica. Sjedoše za 
Bobov stol. Walter je s udivljenjem promatrao 
veliku zbirku maraka svoga prijatelja, dok ma- 
ma nije pozvala na večeru . . . 

Iza jela morao je Walter cijeloj obitelji pri- 
povijedati o utiscima iz Chikaga. Mr. Skanlon 
pušio je svoju cigaru i zadovoljno se smiješio. 
On je bio prije u Chikagu, te je stoga s veli- 
kim zadovoljstvom slušao riječi svog mladog 
gosta, koji mu je svojim živahnim pripovijeda- 
njem budio stare uspomene . .. 


* 


Deset sati uveče! — Oba su se prijatelja 
udobno zavalili u meke postelje. Svijetlo s uli- 
ce titralo je po stropu i stvaralo ugodnu polu- 
tamu u sobi. Cijeli dan je Bob s čežnjom če- 
kao na ovaj čas, kad se mogao u miru porazgo- 
voriti s Walterom. 


»Walteru, spavaš 1i?« 
»Ne!« 

»Ti, — zašto nisi htio postati petrolejski 
kralj?« 

Iza kratke stanke počeo je Walter s par ri- 
ječi crtati svoje doživljaje u Chikagu! Opisao 
je ljepotu kuće, Editino ponašanje, držanje Mr. 
Davisa i Harya i napokon svoju odluku na Mi- 
chiganskom jezeru ... 

Bob je slušao bez daha. On znade što je 
Walter proživio na putovanju kroz Kinu, po- 
znato mu je kakovi su tamo ideali zasjali nje- 
govom prijatelju. Sad osjeća i predobro, koji 
je najdublji razlog, zbog kojeg je Walter za- 
bacio prijedlog — zašto ga je morao odbaciti. 
Obuzelo ga je strahopočitanje prema onom sve- 
tom što je živjelo i djelovalo u Walterovoj du- 
ši, te je i on čeznuo da nosi tu sreću u sebi . . 

Walter je svršio. Nekoliko trenutaka zavla- 
na je tišina. Čulo se tek dihanje obojice mla- 

ića. 


Walter se okrene k svom prijatelju. — Da 
li je razumio zašto je on morao sve to da na- 
pusti? — »Halo, Bobe, što kažeš na to . . .?« 


Bob digne glavu s jastuka. Nema smiješka 
na njegovim usnicama kao obično. Oči mu sja- 
je nekim neobičnim sjajem. U glasu mu se 
osjeća odlučnost, s kojom dječačko srce odluču- 
je o svojoj sudbini. — »Walteru, i ja ću biti ka- 
tolik!« 

»Što . . .2 — Jesi li siguran, Bobe?« 

»Svakako! Ja sam bio o tom stalan još u 
San Francisku, samo to nisam opazio.« 

»Hoće li ti otac dozvoliti?« 

»Da. Ja sam ga već jednom pitao, kad sam 
mu pripovijedao tvoje doživljaje s dr. Schla- 

genbergom. — On kaže da mi neće priječiti, ako 
budem htio jednom postati katolik.« 

»A tvoja mama?« ' a: 

»Ona se veseli. Ona vrlo voli katolike, jer 
imaju lijepu službu Božju!« 

»Što ćeš sada učiniti?« 

»Odmah ujutro razgovarat ću s tatom, a 
onda ću odmah otići k jednom katoličkom sve- 
ćeniku da me podučava.« 

Walter je šutio. A niti Bob nije više govo- 
rio. Iz daljine je dopirala buka s ulice. Otvo- 
renih očiju leže oba mladića na krevetima i gle- 
daju u tamu .. ) 

Sada i u Bobovom srcu sjaje zvijezde 
Božje ! 

BORBA ZA BUDUCNOST. 
Nirnberg, 25 maja. 


Dragi Bobe! 
Good morning! Kako je? Ja sjedim u lije- 
poj sobi u vili svog ujaka. Već je tri dana da 


«sam ovdje, a još ću ostati dva. Moj otac hoće 


da dođem u Beč istom 28 maja u sedam sati 
uveče, tada je naime točno šest mjeseci da sam 
otputovao iz Beča. Moje putovanje oko svijeta 
trajalo je dakle točno pol godine. 

Sad bih ti htio pripovijedati kako mi je 
bilo na putu od New-Yorka dovle. Kad je brod 
krenuo dobro sam vidio kako si dugo stajao na 
obali i mahao rupčićem. Kad su polako nestali 
neboderi, a sa svjetionikom na Sandy Hooku i 
obala, vrlo sam se rastužio. Na putu sam vrlo 
čeznuo za tobom. Sjećaš li se onih lijepih dana 
kad smo zajedno u Ferry-u jurili po Hudsonu? 
A _naš put u Buffalo, na slapove Niagare ? O 
kako je divno bilo, dragi Bobe! Sad je sve pro- 
šlo. Ja već mučim brigu, što će reći otac kad 
dođem u Beč. 

Ali sad moram dalje pričati. Deset dana 
na brodu bilo je vrlo dosadno. Jednom smo 
imali i pravu buru. U glavi mi je šumilo, ali ni- 
sam imao morsku bolest. Većina putnika bili 
su Španjolci i Talijani, a s njima nisam mogao 
govoriti. Zato sam više čitao i pisao. Sve što 

sam s Tobom doživio točno sam popisao u 
dnevnik. 

14 maja prispjeli smo u Cadix. Prvih dana 
u Španiji bio sam sav zbunjen. Sve mi je bilo 
tako maleno, kuće niske, nigdje nebodera, že- 
ljeznice tako spore, a život sam tako pust i do- 
sadan prema životu u New-Yorku. Ali vreme- 
nom sam se priučio, i sad mi se Amerika pri- 
činja kao bajka. Iz Cadixa otputovao sam u Se- 
vilu, zatim preko Cordobe u Madrid. Svuda 
sam morao pripovijedati o svom putovanju. 
Obično sam govorio engleski ili njemački, a koji 
gospodin bi tumačio. Dakako i Ti dođeš na red 
kad govorim o New-Yorku. Ljudi se smiju, a 
osobito dečki, kad im pričam kako si me izne- 
nadio u vlaku. 

18 maja bio sam u Saragosi, a zatim u Bar- 
celoni. Španija je zaista lijepa zemlja. Tako 
divnih crkava dakako vi u Americi nemate. 
Dvadesetog sam prešao granicu Francuske, a 21 
sam krenuo iz Lyona, preko Ženeve u Ziirich. 
Da znaš kako sam bio veseo kad sam opet ugle- 
dao njemačke natpise na trgovinama i kad sam 
po prvi put čuo ljude da njemački govore! U 
prvi čas bilo mi je to nekako čudno. U Ziirichu 
ostao sam pol dana, a tada sam se prevezao pre- 
ko Bodenskog jezera u Bavarsku. Dvadesetdru- 
gog prispio sam ovamo k svome ujaku. vam 

Molim Te piši mi odmah kada ćeš primiti 
prvu svetu Pričest! Ja se nadam da ću od Tebe 
naskoro primiti dugačko pismo. Mnogo pozdra- 
va tati i mami, Ivanu i Dragutinu, a Tebe oso- 

i ravlja 
e jet uje Tvoj vjerni Walter 

Koncem svibnja donijele su bečke novine 
s velikim slovima vijest da će mladi svjetski 
putnik Walter Klinger dvadesetosmoga uveče 
u sedam sati prispjeti na Zapadni kolodovor, 
odakle je točno prije pola godine započeo svoje 
putovanje. — Sa zgrade »Expresa« velika slo- 
va najavljivala su najnoviju senzaciju: 


Walter Klinger dolazi 28 natrag u Beč! 


U uredništvu grozničavo se radilo. Sa svih 
strana dolazili su brzojavi i pisma da im se 
pošalju izvještaji i pisma o Walterovom dolasku 
u Beč, molili su da posjeti ovaj ili onaj grad, 
nebrojena društva i ustanove. Posvuda su htjeli 
da sami vide mladića i da čuju njegove riječi. 

Trg pred Zapadnim kolodvorom zatvorili 
su 28. stražari na konjima. Iza njih se natislo 
nepregledno mnoštvo svijeta. Zastupnici štampe 
trčali su s filmskim i fotoaparatima uzbuđeno 
okolo, postavljali se na ogradu i krovove auto- 
mobila i namiještali svoje aparate prema izlaz- 
nim vratima. — Urednici »Expresa« i još neke 
ugledne ličnosti nestali su u unutrašnjosti ko- 
lodvora. Četa skauta, s glazbom na čelu, pro- 
marširala je uz policijski kordon na stanicu. 

Uzbuđenje mase bivalo je sve veće, što su 
se kazaljke više približavale na 7 sati. Skauti 
su na kolodvoru stajali svrstani u redove, za- 
stupnici štampe nervozno su šetali gore dolje, 
sve gledajući u daljinu odakle se imao poja- 
viti vlak ... 

Napokon, dvije minute iza sedam pojavila 
se u daljini lokomotiva miinchenskog D-vlaka. 
Bivala je sve veća i veća. Gotovo nečujno ušao 

je vlak u ogromni peron. Lagani šum kočnica 
pomiješao .se s veselim zvucima glazbe. Na sto- 
tine ruku mahalo je prema drugom vagonu. Ta- 
mo je stajao Walter na prozoru i smiješio se. 
Gospoda su se požurila prema kolima, vrata 
se otvore i Walter zažarenih obraza skoči u na- 
ručje svom ocu. — »Tata!« — 

»Dobro došao, sinko!« — Tada se Walter 
okrene k glavnom uredniku i njegovoj pratnji, 
te pozdravi svakog pojedinog s par usrdnih ri- 
ječi... 

U mnoštvu putnika prošao je mimo i je- 
dan seljak sa svojom ženom. Začuđeno je gledao 
lijevo u glazbu i desno u gospodu, koja su po- 
zdravljala Waltera. — Tada gonjen znatiželjom 
priđe otraga k jednom novinaru, te ga zapita: 
»Slušajte gospodine, je li to nasljednik prije- 
stolja ili što slično, taj mladić ovdje?« 

»Ne,« odvrati mu ovaj, »taj mladić je pro- 
šao oko cijelog svijeta i sad se upravo vraća 
u Beč.«' 
= Seljak poviče tada svojoj ženi: »Ej, Fanika, 
gledaj, ovaj mali dečko prošao je cijeli svijet!« 
— Znatiželjno je oboje gledalo neko vrijeme u 
Waltera, a tada se udaljiše mašući glavom . 


Pet minuta iza sedam pojavio se Walter s 
ocem i glavnim urednikom na izlaznim vra- 
tima. — Tu je ugledao ogromno mnoštvo, glavu 
do glave. Burno klicanje, mahanje rupcima, a 
najbliži bacali su na nj i cvijeće. — Zahvalno 
je podigao desnicu i mahao, mahao . . . 

Polagano je prišao k vratima veliki auto. 
Po zadnji put mahnuo je mnoštvu kapom i ta- 
da je ušao s ocem u auto. Dugi niz automobila 

prošao je kroz redove stražara, koji su svojim 
čvrstim rukama zadržavali mnoštvo. — 


* 


Po prvi put je Walter s ocem na samo. — 
S ponosom i radošću gledao je dr. Klinger u 
svog sina. Kako je samo postao zreliji! Nije to 
više neko lakoumno dijete kao prije! Ozbiljan, 
odvažan, potez titra mu oko nasmiješenih us- 
nica. — Walter priča o ujaku u Nirnbergu, o 
putovanju kroz evropske zemlje i o putovanju 
po moru ... 
»Kako stoji stvar s Mr. Davisom?« 
bh Walter malo problijedi. »Ali, tata, to ti je 
uga pripovijest! To ti moram potank ipo- 
vijedati!« jrešsiposeje 
. Prestrašeno ga pogleda dr. Klinger: »Ta 
valjda Mr. Davis nije svoju ponudu povukao?« 


»To ne... .« 
.. >No dakle, tada je sve u redu, — ili mo- 
žda ne . . .2%« 

»Da, — ali . . .« Zašutio je. Ž 

Što je tom mladiću? Dr. Klinger je postao 
nervozan: »No što si htio kazati . . ,?« 

»Tata, — Ja ne znam — mogao sam radije 
ostati u Beču.« : 

»A zašto . . .7« 


. >»Tako je dosadno kod tog petrolejskog kra- 
lja. Meni se nije tamo nikako sviđalo.« 

»Sad nisi raspoložen! Umoran si i uzbuđen. 
O tom ćemo govoriti kasnije!« — Govorili su o 
drugim stvarima, ali su se oba osjećali nepri- 
jatno. Prvi oblak između oca i sina! 

Auto se zaustavio pred hotelom. Tu je Wal- 
teru u počast priređen svečani banket. Za du- 

gim nizom lijepo ukrašenih stolova sjedili su 
gosti u vedrom raspoloženju. Održani su po- 
zdravni govori u počast mladom svjetskom put- 
niku. Walter se morao zahvaliti i sa svakim se 
kucnuti. — 

Napokon oko devet sati mogao se s ocem 
odvesti kući. — Iza pola godine opet je ležao 
u vlastitom krevetu, u maloj ugodnoj sobici, 
odakle ga je tako nenadano čudan slučaj bacio 
u daleki, široki svijet . . . 


Slučaj . . .? Zamišljeno je pregledao u du- 


ku cijeli put. Zar nije i njegova duša učinila 
dugi put ovih zadnjih mjeseci? — Svi doživljaji 
iskrsli su opet pred njim i nizali se brzo pred 
njegovim očima. Sa svetim čuđenjem osjećao 
je neku silu koja ga je vodila u zbrci raznih 
puteva po kojim je išao. Zar ga nije vodila neka 
draga ruka tamo gdje je on vidio samo slu- 
čaj . . .2 Vrlo jasno je uvidio najdublji smisao 
svog putovanja: — Putovanje je to bilo njegove 
duše u zemlju nad kojom svijetle zvijezde 
Božje. 

Kad bi samo sve to ocu mogao razjasniti! 
Ali on to neće nikada razumjeti . . . 

* 


Slijedeći dan iza objeda htio je dr. Klinger 
da rasčisti stvar s Mr. Davisom. — Sjedio je 
za stolom i pušio cigaru. »Dakle, Walteru, kako 
je zapravo s tom stvari u Chikagu?« 

Mladić pocrveni te bojažljivo izusti: »Tata, 
ja ne mogu tamo ići!« 

Dr. Klinger pogleda zamišljeno u svoju ci- 
garu. Tu mora biti neka utvara po srijedi. Mo- 
ram ostati miran i s umskim razlozima predo- 

biti mladića! — »Ali Walteru, mislim da uvi- 
đaš da moraš imati i te kako važan razlog da 
jo je prijedlog ne primiš. — Dakle, mo- 
im te, zbog kojeg razloga ćeš ' pri- 
hvatiš?« . Ž m mm. 

»Tata, — ja ne mogu biti nesretan. Ja bih 
morao činiti takove stvari koje ja ne mogu či- 
niti, —aine smijem . . .« 

, Začuđeno: ga pogleda dr. Klinger: »Stvari, 
koje ti ne smiješ? — Što bi to bilo na primjer?« 
.  Kratkim, rastrganim rečenicama Walter je 
ispripovijedio što mu je Hary rekao o Mr. Da- 
visu 1 njegovom odnosu prema meksičkim ka- 
tolicima. — »Vidiš oče, ja sam katolik. A ta- 
kova što ja ne bih smio nikada činiti!« 

Dr. Klinger skoči, te se nervozno ush 

skoči, odao 

po sobi. Sad mu je jasno. Mladić je sasvim za- 
veden. Onaj jezuit smutio mu je glavu! .... 
»Ali, molim te, Walteru, zar ne uviđaš da je 
sve to ludost, utvara! Nipošto ne smiješ vje- 
rovati sve što ti kakav jezuit izbrblja!« 

»Ali, oče, to mi nije rekao nikak jezui 
nego sam Hary Davis.« ME 

Dr. Klinger zastane. »Har i i 

d , ž y Davis? — Sin 
kralja petroleja? — A zar ne znaš da se on ne 
razumije ništa u posao, da je u tim stvarima 
potpuna neznalica? Upravo zbog toga htio je 
Br. ko da ima tebe! — I od takovog čovjeka 
1 si dadeš smutiti pamet! Si 
Peka p Sinko, to me vrlo 

Walter stisne zube. Ne pomaže dakle ništa, 
mora sve kazati! — »Tata, nije to sve. Ima još 
i drugih stvari, koje ja ne smijem činiti — kao 
katolik.« 

To je oca razbjesnilo. Približi se k Walteru, 
te ga oštro pogleda u oči: »Kao katolik? — Dra- 
gi moj, sad ću ti i ja otvoreno progovoriti! Tko 
ti je naložio da moraš biti katolik . . .2 Bez 
znanja i volje tvoga oca . . .? Jesi li to naučio 
kod onog podmuklog jezuita, da tako zapostav- 
ljaš svoga oca . . .2« 

Walter je čvrsto stisnuo pesnice da svlada 
strašno uzbuđenje i mirno ali odlučno odg- 
vori: »Tata, ja te nisam zapostavljao! Ti si mi 
i sam uvijek govorio, da ću ja sam sebi izabrati 
vjeru kad budem stariji. I ja sam je izabrao. 
Kod toga me nije savjetovao nikakav jezuit, 
ja sam je sam izabrao!« 

Bez riječi zagledao se dr. Klinger u uzbu- 
đenog mladića. Gospode Bože, mladić postaje 
samostalan! — I ne može mu ni u najmanjoj 
sitnici dati krivo. On mu je zaista prepustio sa- 
svim na volju da si izabere religiju. Dakako, 
na katoličku pri tom nije mislio! — No, ti si se 
požurio s izborom!« napokon prozbori s trpkom 
ironijom. Izašao je iz sobe da nije progovorio 
ni riječi. -— Treba samo oštro s njim! Malo po- 
malo proći će mu to ... 

Walter je ostao za stolom, čvrsto stiščući 
glavu u rukama. O Bože, sad je došlo do oz- 
biljnoga. Teška borba između njega i oca po- 
činje, a on ne zna hoće li izdržati do konca. A 
mora izdržati! Samo kad bi već bio konac! Ova- 
kovi strašni prizori! Mora se suzdržavati da ne 
bude prema ocu grub, a ipak ne smije žrtvovati 
svoje ideale. — 


Slijedeća dva dana protekla su u miru iz- 
među oca i sina. Walter je bio ponajviše vani 

u društvima držeći predavanja. Dr. Klinger se 
čuvao da se ne vrati na stvar. Samo strpljivo! 
Mladić će se vremenom već predati. Ali ipak 
mora mu pokazati da mu se Walterovo opira- 
nje ne sviđa! — 

U petak, 30 svibnja, dobio j i 
MRS orka ja, o je Walter pismo 

Dragi stari prijatelju! — Kako je? Nadam 
se da ćeš dobiti ovaj list naskoro iza dolaska u 
Beč. Ja ću u subotu, 31 svibnja, položiti kato- 
ličku vjeroispovijest, a u nedjelju 1 lipnja pri- 
mit ću prvu svetu Pričest. Ja se jako veselim. 
Ovu pričest namijenit ću za Tebe da stvar s 
Tvojim ocem dobro prođe. Piši mi naskoro da 
znam kako je sada. Kod nas je sve u redu. Tata 
1 mama Te srdačno pozdravljaju, a i oba mališa. 
Sad Ti ne mogu više pisati, jer moram još 
mnogo učiti za svećenika, koji me podučava. 
On je zaista splendid fellow! Uvijek je prijazan 
i jako dobar. Na godinu počet ću ići kod isu- 
sovaca u školu, u Fordham University. Sjećaš 
se Još, zar ne, onog velikog kolegija na Bronx 
Parku, Piši mi naskoro! Mnogo pozdrava. 


Tvoj stari Bob. 


* 


U subotu, 31 svibnja, kod večere, prozbori 
otac Walteru: »Sutra ću brzojaviti Mr. Davisu 
da si sretno prispio.« 

Walter je osjećao što smjera otac s ovim 
bezazlenim riječima. »Ali oče,« progovori ra- 
vnodušno, »pusti to radije. To i onako nema 
smisla!« 


Bura se nanovo digla, s pojačanim bijesom. 

Dugo suzdržavana napetost otvorila si put. Dr: 
Klinger skoči. Lice mu se trzalo od teško svla- 
davanog uzbuđenja. — »To mi već postaje glu- 
po! Tko zapravo tu zapovijeda? — Tiilija...?« 

Sav crven Walter se zagledao u pod. O 
Bože, opet je započelo! 

»Odgovori . . .l« 

»Ti.« 

Sad samo mirno, mislio je dr. Klinger uza 
svu uzbuđenost. Mladića se mora jednostavno 
prisiliti da bude sretan. Kasnije će mi zahva- 
ljivati. — »No dakle, — i ja ti kažem sasvim 
jasno: Možeš se ušančiti iza svoje jezuitske 
utvare koliko god hoćeš, — ali ja ti zapovijedam 
da ideš u Chikago, — i ti ćeš ići . . .I« 

Ali tada skoči i Walter. Od strašnog uzbu- 
đenja sav se tresao. U zdvojnosti je posegao i 
za zadnjim oružjem. »Tata, — moje zvanje je 
moja osobna stvar. Tu mi ne možeš — ništa — 
zapovijedati!« L 

Časak neprijatne šutnje. Izbuljenih očiju 
gledao je dr. Klinger mladića. Dakle smo već ta- 
ko daleko! Čekaj drzniče, svoju drskost ćeš već 


okajati! — Polagano pristupi k Walteru i oštro: 
ga pogleda ravno u oči. »Tako, — ja ti nemam 
ništa zapovijedati! — Dobro onda čuj: Ili ćeš 


ići u Chikago — ili . . .« Prestrašeno zastane. 
Ne, pred ono najstrašnije ipak ga ne ću posta- 
viti! 

Walter uzmakne. Očeve riječi kao da su ga 
probole. Zjenice mu se raširile. Da je otac do- 
vršio rečenicu možda to ne bi tako osjećao. Ali. 
upravo ovaj nenadani prekid! Tata se sam pre- 
strašio onoga što je htio izgovoriti, — a ipak 

mi se grozi. — No sad je sve svršeno. Sad mogu 
ići, — više nemam oca. Jednostavno me je od- 
bacio! 

Časak je Walter buljio u prazninu. Bio je 
blijed i žut. Najednom se okrene: ocu. Njegove 
tamne oči zasjale su. Neizmjerna bol tjera ga 
do zdvojnog čina:Predbacio je ocu najstrašniju 


optužbu: »Samo nastavi, oče! — Ja već znam 
što ti hoćeš! — Tebi su milijoni draži, nego 
tvoj vlastiti sin . . .I« 


Klonuo je. Plačući bacio se na stol, zario 
glavu među ruke, te se sav tresao od silnog 


Kdbola ... 


Otac ga je zabacio! — 


Prestrašeno je dr. Klinger stajao uz stol i 
buljio u sina, ne znajući što da radi . . . Bože 
moj, tako ipak nisam mislio! — On je htio dje- 
čaku potjerati glupe utvare, koje mu je netko 
zabio u glavu, — htio je biti i energičan, da 
slomi taj dječački prkos, a mjesto svega toga 
on ga je ranio na najnježnijem mjestu . 

Sad je uvidio gdje je pogreška: On još uvi- 
jek smatra svog Waltera za nedozrelo dijete kao 
prije. Ali u ovom tijelu, koje se tako trese, ne 
stanuje više dječja duša. Ono zašto se mladić 
bori nisu utvare. On se teško borio za svoj 
ideal, kormilo svog životnog brodića zgrabio je 
u vlastite šake. — Kako se samo siromašno di- 
jete moralo boriti, da si izvojšti taj ideal . . ! 

I smije li mu ga sada otac oteti . . .? 

Šutke je dr. Klinger pošao u svoju radnu 
sobu. — Iza nekoliko minuta vratio se natrag. 
Walter još uvijek sjedi za stolom. Međutim se 

već primirio. Kad je otac ušao, pođe mu usu- 
sret... »Tata, oprosti, što sam prije rekao! 
Ja znam da ti meni samo dobro želiš. Kako Bik 
te rado poslušao, — ali, — oče, — ne mogu... 

Radosno potrepta ga dr. Klinger po rame- 
nu: »Budi bez brige, Walteru! O toj stvari ne 
ćemo potrošiti više ni riječi. Upravo sam brzo- 
javio Mr. Davisu da se više nećeš vratiti u 
Chikago . . .« 

Trideset je godina proteklo od Walterovog 
puta oko svijeta. 

Na periferiji Beča, tamo gdje se podno 
Himberga prostiru zadnje četvrti petmilijon- 
skog grada, diže se prema nebu visoki neboder. 
Na ulicama strašna buka od ogromnog prometa. 
Tutnjeći juri nadzemna željeznica, automobili 
i tramvaji se skližu, a crno mnoštvo ljudi žuri 
se kao radini mravi podno visokih kuća . 

Ponosno strši zgrada od dvadeset katova, 
koja sa svojih sivih zidova ponosno naviješta 
svijetu da je tu: Centrala katoličke štampe u 
Beču. Pet dnevnika, osam časopisa i tri ilustro- 
vana tjednika odavle odlaze po cijelom svijetu. 
Jedanaest stotina radnika i činovnika, dvade- 
set urednika i petstotina izvjestitelja u svim 
gradovima svijeta stoji u službi ove velevlasti. 
Na vrhu pak zgrade radi neumorno i predano 
osnivač ove centrale, organizator katoličke 
štampe u Ujedinjenim Državama Srednje Eu- 
rope: Generalni direktor dr. Walter Klinger. 


* 


Badnja je noć! — Oko dva sata po podne 
zaustavio se pred ogromnim vratima nebodera 
jedan auto. Gospodin, otmjeno odjeven s put- 
nim, krznenim ogrtačem, skoči iz kola i požuri 
se po stepenicama. U čekaonici zapitao je vra- 

tara za glavnog upravitelja dr. Waltera Klin- 
gera. Čovjek mu prijazno pokaže na jednu od 
deset električnih dizalica i pritisne dugme . 

Dvanaesti kat! — 

Stranac se našao u ukusno uređenom pred- 
soblju. Mnogo vrata s raznim natpisima: Cen- 
tralno uredništvo -— Uprava tiskare, — centrala 
za pisanje u daljinu, — centrala za televiziju, 
— centrala za oglase . . . Na zadnjim vratima 
jednostavna ploča: Privatna kancelarija dr. 
Klingera. 

Časak se posjetnik zamislio pred vratima, 
a tada pritisne kvaku i uđe. Požurio se velikim 
koracima kroz predsoblje i pokuca na drugim 
vratima. — »Unutra!« — Za velikim pisaćim 
stolom sjedi generalni direktor. Prijazne i ener- 
gične svoje oči upro je ispitljivo u stranca, koji 
je iza kratkog pozdrava ostao kod vrata. 

Dr. Klinger se digne. Ovog gospodina on 
ne poznaje. Može biti da je to lice već jednom 
negdje vidio, ali lako se zaboravi lica pojedinih 
ljudi, koje smo upoznali tek letimice . .. 

Tada pristupi stranac bliže i pruži mu 
ruku. »Halo, Walteru, good morning, kako je?« 

Dr. Klinger ga iznenađeno pogleda, ustuk- 
nuvši korak natrag. »Bob, stari Bobe, jesi li to 
tlo E . 

»Da ja,« odvrati ovaj nasmiješeno, »i tije- 
lom i dušom!« 

»A odakle ti sad ovdje?« 

»Sasvim jednostavno: iz Munchena! Tamo 
sam postao amerikanski poslanik. Došao sam 
pred dva tjedna, a obitelj mi dolazi istom po- 

četkom siječnja. Međutim nisam te htio sme- 
tati, tek da ti zaželim sretan Božić.« 

Dr. Klinger ga veselo zgrabi za ruku. »Sta- 
ri Bobe, kako me to veseli! Ti si još uvijek isti 
kao i onda! Kamo god dolaziš donosiš  iz- 
nenađenja. Sad ćeš naravno ostati kod mene, 
pa ćeš proslaviti Božić u mojoj obitelji. Moja 
žena i djeca samo će gledati . . .! Oni te da- 
kako poznaju iz mog pripovijedanja.« 

Oba prijatelja nakon trideset godina po 
prvi put sjedoše zajedno da osvježe stare uspo- 
mene na one lijepe dane kad su kao petnaest- 
godišnji dječaci putovali iz Japana u San Fran- 
cisko, odatle u Chikago; kako su proveli vri- 
jeme u New Yorku, vozeći se po Hudsonu u 
motornom čamcu. 

»Sječaš li se. Bobe, kako si na Niagarinim 
slapovima pao skoro preko ruba »Maiden of 
Mist?« 

»I kako je tebe uhvatila vrtoglavica na 
platformi Woolworth Buildinga?« 


»Istina, sad se opet toga sjećam! Kako si 
mi se tada rugao! Bobe, bili su to krasni dani! 
— Ali sada idemo brzo u našu vilu! No ti će 
gledati kad te predstavim!« 

Dr. Klinger je vodio svog gosta kroz pri- 
zemlje nebodera, gdje su u ogromnim prosto- 
rijama radili ogromni rotacioni strojevi, stro- 
jevi za bakrotisak i nebrojene druge naprave 
za pakovanje i odašiljanje. Posvuda se marljivo 
radilo. Do pet sati moraju Božićni brojevi biti 
gotovi. Radnici, vedra izgleda, veselo su po- 
zdravljali svog šefa. — S čuđenjem promatrao 
je Bob zadovoljne poglede tih ljudi. — 

Kroz stražnja vrata izašli su iz tih ogrom- 
nih prostorija u dvorište. Tu je stajalo u dugom 
nizu na tucete velikih automobila, koji su dnev- 
no razvozili novine po gradu i na kolodvore. 
Svagdje se osjećala žurba, čulo se zujanje mo- 
tora. Ali nad svim tim vidio je Bob zadovoljna 
nasmiješena, vedra lica. — 


Na kraju dugog dvorišta započimao je ve- 
liki predio vrtova s krasnim putevima, trgovi- 
ma i automobilskim cestama. Ispod drveća iz- 
virali su snijegom pokriveni krovovi mnogo- 
brojnih malih vila. 

»To su kuće naših radnika,« progovori dr. 
Klinger s ponosom. 

»Što . . .2 Tvoji radnici imaju tako lijepe 
stanove?« 

»Jednostavni su, ali udobni. A što se lju- 
dima najviše sviđa, svaka obitelj ima posebnu 
kuću. Imaju mali vrtić, mogu si sve urediti po 
svojoj volji, i opet su sami za sebe. Za djecu 
imamo više igrališta, vježbaonicu, kupalište i 
vlastitu školu. Naravno i vlastitu crkvu s jed- 
nim revnim svećenikom.« 


»A koliko kuća imaš tu u ovom predjelu? « 


»Dvijestotinedvadeset ako i moju ubrojiš.« 

Mr. Skanlon je zastao i začuđeno gledao 
svog prijatelja. »No reci mi iskreno, Walteru, 
kako si mogao sve to izvesti?« 

»Bobe, ti znaš kakove sam ideale tada 
imao, kad sam odbio prijedlog Mr. Davisa. Po 
ovim idealima ja sam usmjerio svoj rad. Bog je 
moj trud obilno blagoslovio da sam mogao usta- 
noviti ovu centralu. Poduzeće mi je donosilo 

velik dobitak, ali ja sam smatrao svojom duž- 
nošću da s tim novcem usrećim svoje radnike. 
Sad su oni rado u mojoj službi, provode zado- 
voljni obiteljski život i imaju mogućnost da svo- 
ju djecu dobro odgoje. — A pri tom ni ja ni- 
sam nimalo prikraćen. Istina, novaca nemam 
nikad u izobilju, ali ipak dosta za sebe i svoju 
obitelj.« 


»Striče Klinger . . .I« 

Iz obližnje vile dotrčala je mala djevojčica 
s lutkom u ruci. Kad je ugledala stranog gospo- 
dina, zaustavila se i zbunjeno turila prst u 
usta. — Dr. Klinger skloni se k djetetu i po- 
miluje ga po glavi. »No, što je, Bertice?« 

.. Mala ga pogleda radosno i tajinstveno mu 
prišapne: »Striče Klinger, — danas dolazi mali 
Isus!« 

Stric Klinger joj se nasmije: »Hoće li mno- 
go toga donijeti?« 

Mala žurno potvrdi. 

»A je li Berta bila uvijek dobra?« 


Djevojčica se zbunila. Vragoljasto pogleda 
»strica« Klingera, okrene se iotrči opet u kuću. 
. »To je najmlađa kći jednog našeg šofera,« 
reče dr. Klinger. »Taj čovjek je već deset go- 
dina kod nas i provodi zaista krasan obiteljski 
život otkad ima vlastitu kuću. Prije je bio pi- 
janica.« 


. Međutim su došli pred veliku vilu. — Dr. 
Klinger poveo je svog gosta kroz predvorje u 
prvi kat i otvorio vrata lijepo uređene sobe, — 
»Mama, dovodim ti jednog dragog gosta!« Go- 

spođa odloži na prozor ručni rad i priđe sva 
nasmiješena. Tiha sreća odrazivala se na nje- 
nim lijepim potezima. 

»Gledaj mama, to je moj stari prijatelj, 
koji me je vrlo iznenadio. Možeš li si misliti ko 
je to?« 

Časak se zbunjeno smiješila, a tada joj se 
najednom razjasni; pogleda stranca u oči, pa 
svog muža. — »Bob Skanlon . . .7« 

»Da.« 

Srdačno je stisnula gostu ruku. Bob je s 
njom veselo čavrljao. Osjećao je u svoj punini 
sreću svog prijatelja, što ima tako plemenitu i 
krasnu suprugu. — Međutim je dr. Klinger iži- 
šao da pozove djecu. Plahe, radoznale oči uprli 
su u stranca. Tata je rekao da ga poznaju, ali 
ovoga još nisu nikada vidjeli! Uzalud su napi- 
njali pamet gdje su ga već vidjeli . .. 

Dr. Klinger predstavio mu je djecu: »Moj 
najstariji, Oton, petnaest godina star. — Druga, 
Hilda, trinaest godina. — Treći Alfred, deset 
godina. — Četvrti, Rikard, sedam godina. A 
sad gledajte djeco: To je moj stari prijatelj o 
kom sam vam toliko pripovijedao: Bob Skan- 
lon!« 

Četiri para začuđenih očiju uprli se u Mr, 
Skanlona. Pružiše mu plaho ruke. 

»Walteru, reče Mr. Skanlon, vrlo bi me 
veselilo da me djeca jednostavno zovu ,ujak 
Bob“!« 

»Dobro, onda si odsada ujak Bob!« 

Ova čarobna riječ pomalo je otjerala pla- 
host i stidljivost. Djeca su se počela smijati i 

razgovarati. Ujak Bob ih sasvim predobio. Na- 
pokon su ga odvukli kličući na divan. Tu im je 
morao pripovijedati o tatinom putovanju. 


Oko pet sati morao je Mr. Skanlon još u 
grad, ali oko osam sati on je sigurno opet tu! — 
Dr. Klinger ga je opet otpratio kroz naselje. 
Upravo su se pojavljivale prve zvijezde, a i 
kućni prozori su već bili osvijetljeni. 

»Kako je tvojim dragim?« zapita dr. Klin- 
ger. 

»Jesam li ti već pisao o svojoj majci?« 

»Ne.« 

»Umrla je pred četiri mjeseca. I pomisli, na 
smrtnom krevetu postala je katolikinja. Njoj 
moram zahvaliti da mi je tada otac tako lako 
dopustio konvertirati.« 

»A tvoja supruga?« 

»Hvala, Walteru! Čaroban obiteljski život 
koga sam danas kod tebe vidio, Gospodin je na- 
klonio i meni. Moja žena bila je siromašna, ali 
pobožna.i čestita katolička djevojka. Po svom 
karakteru jako sliči mojoj pokojnoj majci. — 
Moj najstariji Hary, ima trinaest. On se jako 
veseli da će te naskoro vidjeti. Mariji je deset, 
a druga dvojica, Walter i Ivan imaju pet i tri 
godine. Za moju djecu ti si dakako »ujak« Wal- 
ter. — — Bože moj, kako se razvijaju sudbine 
ljudi! Tko bi tada i pomislio, kad smo se ono 
prvi put sreli na »Jutarnjoj zori«!l... Kako 
joj je ono japansko ime . . .2« 

»Asahi-maru.« 
< »Da, Asahi-maru! — Onda kad smo sklo- 
pili prijateljstvo, za nas je zaista izašla zora, 
a da mi o tom nismo imali ni pojma . . .« 

Već su bili na vratima: »Do viđenja, Wal- 
teru!« ' 
»Do viđenja, Bobe. Ja ću te oko osam ovdje 
čekati.« 
* 


Zamišljeno je sjedio dr: Klinger za pisaćim 
stolom u svom stanu proživljavajući u sjećanju 
događaje, koje je Bobov posjet probudio u nje- 
govom srcu . . . Crkvena zvona najavljivali su 
Svetu večer. U dječjoj sobi čekali su mališi na- 
peto na čas kad će im Mali Isus donijeti da- 
rove ... Oton je pomagao majci kod kićenja 
božićnog drvca, a Hilda je u pokrajnjoj sobi 
učila pjevati misu, jer će danas na polnoćki prvi 
put nastupiti. 

Duboka radost napunjala je dr. Klingera 
kad je mislio na ženu i djecu. — Zaista, Bog 
je njegovu tešku odluku one noći na Mi- 
chiganskom jezeru obilno nagradio! Ne s dola- 
rima, nego s vrednotama, koje su neprispodo- 
bivo vrednije. Uza to ga je i u zemaljskim pot- 
hvatima obilno blagoslovio! 

Kako će za sve to Gospodinu odužiti? . 


Lagano kucanje probudilo ga iz sanja. — 
»Unutra!« 

Oton, njegov najstariji! Svjež, živahan mla- 
dić! S potajnim ponosom gledao je dr. Klinger 


na svog sina. — »Što je nova, Otone?« 

»Da li te smetam tata?« 

Aha, taj ima nešto na srcu! — »Ne, dođi 
samo! — Dakle?« 

»Tata, imam jednu veliku molbu . . .« 

.  »Tako, ti bi nešto trebao? No dakle, vidjet 
ćemo!« ' 
Mladić pocrveni. — Tata ga ne razumije. 
— On će mu ipak to reći! — Zbunjeno je gle- 
dao u pod .. 2 
Dr. Klinger se začudi. Što je Otonu da- 
nas... 
»Tata, — ja sam kroz tri godine pročitao 
sve članke o kineskim misijama, koje si ti u 
našim novinama napisao.« (Kaže »naše novine« 
kad misli očeve novine!) 


»Da, — i?« 
»Tata, molim te, — ja ti moram reći, — 
danas na svetu večer . . .« 


Otac kao da je nešto naslutio. Napeto je 
gledao u mladića . .. 
. >»Tata —i ja bih htio ići u Kinu, — kao mi- 
slonar. — Molim te, tata, za dopuštenje!« — 


š Ura je tiho kucala . . . Iz pokrajnje sobe 
čuo se Hildin glas, tiho praćen tužnim mol akor- 
dima: ' ' 

Ki —rie —e—lei — son... 

.. Raširenih zjenica gledao je dr. Klinger na 
zid, gdje je nad pisaćim stolom visio križić, 
koga mu je jednom poklonio Mr. Lo-Pa-Hong. 
Pred njegovim duhom pojavila se osoba u cr- 


noj svećeničkoj halji. — U dalekoj, dalekoj 
zemlji živi jedan čovjek, svećenik Božji, koji ga 
se dnevno sjeća u svojim molitvama, — kome 
iza Boga ima zahvaliti svu svoju sreću . . . Dr. 
Schlagenberg. 


I taj svećenik je umoran i strven od du- 
80g i teškog posla u dalekoj Kini. Naskoro će 

leći na počinak ... Gospodin zove nove sile 
na svoje polje na rad: Zvijezde Božje svijetle 
jednom mladom čovjeku i zovu ga da ostavi 
roditelje i domovinu ... 

Evo, sad se možeš Gospodinu odužiti! 


Duboki, teški uzdah vine mu se iz grudi. 
Tada drhtavom rukom skine križ sa zida. — 
»Otone, ako te Bog zove, tada tvoj otac nema 
šta dopuštati! — Evo ti za Božićni dar ovaj križ! 
To mi je najdraže što ti mogu dati. I moli, 
Otone, snage za svog oca da radosno prinese 
ovu žrtvu . . .« 

Oči se mladićeve zažare. »Tata, hvala ti!« 
Skloni se i u djetinjskoj ljubavi poljubi ruku 
svom ocu. — Dr. Klinger stisnu ga k sebi i du- 
go ga je držao zagrljena . ; 

U pokrajnjoj sobi odjeknu tihi akord, a 
tada jaki, zanosni djetinji glas: 

Et in terra pax hominibus bonae volun- 
tatis... 


Kraj 

SADRŽAJ 


Pale Huld 

Najmlađi izvjestitelj . 

Na palubi Linkolna . 
Pustolovina u Crvenom Moru 
Po Indijskom Oceanu 

Lijet na biserni otok 

Plan kralja petroleja 
Kineski bogataš : 
U zemlji izlazećeg sunca . 
Union Pacific Express 

U kući Oil Company . 
Chikago i Janesville . 

Noć na Michiganskom jezeru . 
Velegrad na Hudsonu 

Borba za budućnost 

Božić 1965 


(SJ 


19 
30 
45 
58 
63 
76 
87 
99 
116 
125 
140 
150 
161 
171 
183 

Od istog pisca izašlo je u nakladi Zbora 
duh. mladeži Senj djelo: 


SVIJETLO PLANINA 


roman iz života mladog čovjeka sa šest slika. 
128 strana. 


Prvo izdanje raspačano. Drugo će naskoro izaći 
u nakladi Omladinske knjižnice u Senju. 

